
1 În acelaşi an 1862, cartea este tipărită în trei volume, format mic, 
cu titlul de La Belle Antonia de editura L. de Potter, Libraire-Editeur, 
Rue Fontaine MOLIERE, 27, Paris. 

— Ponson du Terrail — 


Domnului Léo Lespès ? 


Dragul meu prieten, 


Vreau să-mi public cartea sub auspiciile celui mai bun 
camarad pe care l-am cunoscut în lumea literaturii şi a unui om 
cu un adevărat talent. 

Scriind numele dumneavoastră la începutul acestor rânduri, 
nu puteam face un lucru mai bun. 


Viconte Ponson du Terrail 


2 Antoine Joseph Napoléon Lespès, zis Léo Lespès, mai cunoscut sub 
pseudonimul Timothée Trimm (1815-1875), ziarist, scriitor şi editor 
francez. A fost redactor-şef şi editorialist-cheie la cotidianul Le Petit 
Journal, unde Ponson du Terrail a publicat o mare parte din opera sa. 

Capitolul | 

Ploua... 

Bulevardul era pustiu, magazinele erau închise. 

Miezul nopţii suna la o pendulă a restaurantului Maison d'Or, 
unde doi bărbaţi şedeau faţă în faţă. Erau tineri amândoi, cu o 
înfăţişare elegantă şi cu maniere distinse. 

Amândoi aminteau de profilul fiului de familie. Unul se numea 
Raymond, celălalt, Maxime. 

Raymond era mai în vârstă, avea ochii albaştri, părul blond, 
picioarele mici, mâinile lungi şi fine. 

Maxime era brunet, de talie mijlocie, zvelt ca o creolă din 
Bourbon, palid ca un moscovit. 

Stăteau, şi unul, şi altul, în faţa unei mese pe care se aflau trei 
servetele. Crevetii roşii şi racii fierti stăteau neatinşi, sticla cu 
vinul vechi de Médoc nu fusese desfăcută, şampania aştepta 
într-o frapierä*. 

Maxime şi Raymond nu voiau, fără îndoială, să se atingă de 
furculitele lor înainte de sosirea celui de-al treilea oaspete. 

Raymond se ridica din când în când, deschidea fereastra şi se 
apleca în exterior, fără să ţină seama de ploaia fină şi 
pătrunzătoare care uda asfaltul şi trotuarele. 

— Nimic! Nimic! murmură el, cu excepţia vizitiului meu care 
doarme pe capra trăsurii, şi a unui lucrător care citeşte un ziar 
de seară la lumina unui felinar stradal. Antonia nu va veni!... 

Apoi reveni, aşezându-se în faţa lui Maxime, şi îşi reaprinse 
trabucul de la una dintre lumânările aşezate pe masă. 

— Ah! dragă, îi spuse Maxime, după ce Raymond repetă 
pentru a treia oară: „Antonia nu va veni!”, ai înnebunit în seara 
asta? 

— Eu, nebun? 

— Fără îndoială. 

— De ce-mi pui această întrebare? 

— Eşti tânăr şi frumos, ai cincizeci de mii de franci rentă, eşti 
privit ca un bărbat în vogă, dar singura grijă pe care o ai este că 
Antonia nu vine! 

— Poate că nu mă mai iubeşte? 

— O, inimă naivă! murmură Maxime. Omul care are cincizeci 
de mii de franci rentă este întotdeauna iubit. 


3 Frapieră - găleată de aluminiu cu apă şi gheaţă. 

— Crezi? 

Şi Raymond zâmbi cu tristețe. 

— Dar, continuă Maxime, cum de ţi-a venit această idee 
ciudată: să ne inviţi în seara asta, pe mine - vechiul tău prieten, 
şi pe „ea” - femeia pe care o iubeşti, să cinăm aici, într-un loc 
retras, precum studenţii care şi-au primit pensia lunară şi doresc 
să impresioneze dansatoarele de cancan? 

Raymond continuă să zâmbească şi rămase tăcut. 

Maxime continuă: 

— Nu detii, în partea de sus a suburbiei Saint-Honoré, un mic 
hotel“ fermecător? Şi în sala ta de mese, frumos tapetată în 
piele, cu mobilă de stejar vechi, decorată cu un covor din Orient, 
nu ne-am adunat de atâtea ori, încât să-ţi vină ideea de a ne da 
întâlnire la cabaret? Pentru că vreau să ştii, bunul meu prieten, 
că nu-mi displace nici bucătăria restaurantului în care ne aflăm - 
este bună! - nici catifeaua de pe divanurile sale, nici strălucirea 
lumânărilor sale; dar dacă unii ar fi aşa cum suntem noi, nişte 
călăreţi profesionişti, dacă ar avea cai de rasă şi amante la 
alegere, nu s-ar apuca să imite funcţionarii judecătoreşti care 
merg cu femeile de joasă speţă să ia cina, noaptea, pe bulevard! 


— Opreşte-te! spuse Raymond. Accept reproşurile tale, dar, ce 
vrei? Mi-am vândut hotelul în această dimineaţă. 

— Visezi!... 

— Nu, am făcut o afacere excelentă. 

— Bine. Atunci, de ce să nu cinăm acasă la Antonia? Ea are o 
cabană din lemn destul de drăguță. 

— E adevărat, dar... 

Zgomotul unei trăsuri care se auzi îl întrerupse pe Raymond. 
El se ridică dintr-o dată şi, pentru a patra oară, fugi la fereastră. 

Un mic cupeu opri la intrarea străzii Laffite, vizavi de mica uşă 
a restaurantului, şi o femeie se aruncă dintr-o săritură pe prag. 


4 În această carte noţiunea de ,hotel” are un sens mai larg decât cel 
folosit astăzi în limba română; aici, hotelul este o proprietate de mari 
dimensiuni (vilă, conac, castel), aparţinând nobilimii din perioada 
respectivă, dotată cu facilităţi şi personal care o apropie de statutul de 
hotel, pe care proprietarul o foloseşte atât cu scop de locuinţă 
personală dar şi ca loc în care îşi invită prietenii pentru diferite 
perioade de timp. Termenul de hotel are legătură şi cu faptul că acesta 
este o reşedinţă temporară; nobilul are una sau mai multe resedinte 
permanente în provincie unde locuieşte în perioada caldă a anului şi o 
reşedinţă temporară la Paris - hotelul - folosită în special iarna. 

— Ea este, spuse Raymond. 

Si faţa i se lumină. 

Un minut mai târziu, într-adevăr, uşa încăperii se deschise şi o 
femeie apăru în faţa ochilor celor doi tineri. 

Ea putea să aibă douăzeci şi trei de ani, era frumoasă ca o 
eroină dintr-un roman - avea graţia unei castelane din cărţile lui 
Walter Scott! Cu părul negru ca o fiică a Andaluziei, cu pielea 
albă ca o englezoaică, zveltă şi suplă ca o indiancă, Antonia era 
una din acele femei a cărei privire avea un farmec fatal, a cărei 
dragoste bulversa toată viaţa unui bărbat aşa cum o furtună 
răvăşeşte spicele unui câmp semănat cu grâu, în ajunul 
recoltării. 

— Ah! dragă Antonia, murmură Raymond, luându-i mâinile, m- 
am temut că nu vei veni! 

Ea se uită la el, cu un surâs pe jumătate batjocoritor: 

— Dar, tu, care eşti sultanul inimii mele, îi spuse ea, nu ştii că 
nu te-am lăsat vreodată să mă aştepţi? 

— E adevărat, dar... 

— Ploua, nu-i aşa? 

— Exact. Si apoi... şi apoi... 

— Eşti un neghiob!... îi spuse ea. 

Şi ea îi aruncă în jurul gâtului braţele sale albe ca de 
alabastru, apoi îi atinse fruntea cu buzele care erau mai roşii 
decât cireşele din iunie. 

— Haide! spuse ea, la cină! Bună seara, Maxime. Aşază-te 
lângă mine, acolo, la dreapta mea... Mi-e o foame... 

Şi ea se aşeză pe scaunul liber de lângă masă. 

Raymond continua să zâmbească, dar era totuşi trist; parcă 
un nor plana asupra gândurilor sale. 

— Oh! acest Raymond! strigă Antonia, atacând cu degetele ei 
trandafirii farfuria cu raci. Va rămâne toată viaţa cel mai original 
dintre bărbaţi. 

— Crezi? zise Maxime. 

— Pe cuvânt! Această cină este o dovadă. 

— Asta îi spuneam şi eu adineauri. 

— Ah! ah! 

— Ssst! dragi prieteni, spuse Raymond. Această cină are un 
scop misterios. 

— Haide! 

— Un scop filosofic, chiar. 

— Atunci, nu vorbi, Raymond! strigă Antonia. Cuvântul 
„Filosofie” îmi dă fiori. 

— De ce, dragă? 

— Pentru că am avut odată un prieten care era într-o sărăcie 
lucie, o sărăcie de rege detronat sau de poet, şi care spunea tot 
timpul: „Oh! Sunt filosof!” 

— Ei bine! Nu voi mai folosi acest cuvânt. Doar că... 

— Sper că, spuse Maxime, ne vei explica de ce cinăm aici. 

— Pentru că am o mărturisire să vă fac, ţie - prietenul meu, şi 
ei - femeia pe care o iubesc. 

— Bine! spuse Antonia, care zâmbi arătându-şi dinții albi. lată 
că Raymond va deveni sentimental. 

Şi ea îşi turnă un pahar de şampanie. 

— Poate, dar pentru orice eventualitate, înainte de 
destăinuirea mea, spuse Raymond, vă voi pune câte o întrebare. 

— Să auzim! zise Maxime. 

— Fie! Voi începe cu tine. Ce este prietenia? 

— Este o relaţie între doi bărbaţi care au doar o pungă cu 
bani, doar o sabie şi o pană de scris, şi care, iubind două femei, 
niciodată nu s-ar certa unul cu celălalt. 

— Imi place definiţia ta, Maxime. Acum, întrebarea pentru 
tine, Antonia... 

— Ce vrei să ştii? 

— Ce este dragostea? 

— Dragostea înseamnă două guri care se unesc într-un sărut, 
două inimi care bat în acelaşi ritm, două respiratii care se 
confundă, două suflete pe care fericirea le abrutizează şi care 
ajung să acţioneze mai mult din instinct. 

Raymond scoase un strigăt de bucurie şi îşi întinse mâinile, 
una spre Maxime, alta spre Antonia. 

— lertaţi-mă că v-am pus la îndoială încrederea, spuse el. 

— Ai pus la îndoială... 

— Da, m-am îndoit de tine, dragul meu Maxime, care, după ce 
mi-ai fost coleg de şcoală, ai devenit prietenul meu în faţa lumii 
întregi. M-am îndoit de tine, buna mea Antonia, la genunchii 
căreia am trăit atâtea momente de fericire timp de trei ani. 

— Te iubesc, şopti ea. 

— Eu sunt fratele tău, adăugă Maxime. 

— Ei bine, prieteni, spuse Raymond, ascultati-mi destăinuirea. 

— Haide! spuseră cei doi, plini de nerăbdare. 

Raymond redeveni brusc melancolic. 

— Ştiţi, spuse el, că nu-mi cunosc nici numele şi nici originea. 

— Da, şi? 

— Numele meu este Raymond, Raymond şi atât. 

— Cui îi pasă! făcu Antonia, nu-mi pasă de prejudecățile 
aristocratice. 

— Fie, spuse Raymond. Nu ştiu unde m-am născut, amintirile 
mele din copilărie s-au pierdut într-un vechi castel, unde mă 
creştea o femeie încă tânără şi foarte frumoasă, căreia îi 
spuneam „mama mea”, dar al cărei nume nu l-am ştiut 
vreodată. Intr-o zi, am fost separat brusc de ea şi adus la 
această pensiune de pe strada Clichy, unde m-ai cunoscut, 
Maxime. 

— Şi nu ţi-ai revăzut mama? 

— Niciodată! 

— Totuşi... 

— O mână misterioasă îmi plătea şederea la pension şi pe 
profesorii mei de agrement. Am fost crescut ca fiul unui rege. 
Scrimă, călărie, pictură, muzică, pe toate le-am învăţat. La 
douăzeci de ani, am devenit avocat. Odată, directorul acestei 
şcoli în care mi-am petrecut anii tinereţii, care era întotdeauna 
un intermediar între protectorii mei necunoscuţi şi mine, mi-a 
spus: 

— „Raymond, prietene, aţi devenit bărbat, iar viitorul este al 
dumneavoastră. Poate că nu veţi afla vreodată care este 
originea dumneavoastră, dar averea consolează destul de bine 
acest rău atunci când este folosită pentru a susţine o bună 
educaţie şi o inimă nobilă. Aveţi toate acestea, copilul meu, 
sunteţi instruit, aveţi un sufletul nobil şi aţi intrat în viaţă cu 
cincizeci de mii de franci rentă. La fiecare şase luni, veţi primi o 
scrisoare recomandată, pe baza căreia veţi primi douăzeci şi 
cinci de mii de franci. Duceţi-vă şi fiţi fericit!” 

Am încercat în zadar să-l chestionez. 

— „Prietene, mi-a spus el, eu sunt deţinătorul unui secret care 
va muri odată cu mine...” 

Raymond oftă: 

— Acest om a murit, adăugă el, şi niciodată nu voi şti... 

Maxime şi Antonia se priviră în tăcere. 

— lţi aminteşti, Antonia, continuă Raymond, de Trim, roibul 
meu? A 

— Oh! Într-adevăr! spuse tânăra. Domnul de B... ţi l-a plătit cu 
cincisprezece mii de franci şi m-am gândit chiar că ai făcut o 
greşeală că l-ai vândut, deşi era putin bolnav. 

— Nu era bolnav, draga mea. 

— Atunci, de ce l-ai vândut? 

— Pentru că aveam nevoie de cincisprezece mii de franci. Nu 

ţi-ai dorit acea drăguță cabană pe care o ai în St. James? Aveam 
nevoie de aceşti bani pentru a completa preţul necesar 
cumpărării acestei cabane. 

— Dar, iubitule... 

— İn această dimineaţă, continuă Raymond, mi-am vândut 
hotelul. 

— Nu se poate! 

— Am avut unele datorii pe care trebuia să le plătesc. 

— Dar... 

— lată că au trecut doi ani, încheie tânărul, de când sursa 
misterioasă a averii mele a secat. Protectorul meu necunoscut a 
murit, fără îndoială, şi nu a avut timp să se gândească la mine. 

In timp ce vorbea astfel, Raymond o privea pe Antonia. 

Antonia îşi cobori privirea spre farfurie şi luă o bucată de miez 
de pâine pe care începu să o cocoloşească între degete. 

— Deci, spuse Maxime, eşti ruinat? 

— Mi-au rămas aproape o mie de coroane”, suficient pentru a 
trăi un an. 

— Şi... după aceea? 

— Oh! spuse Raymond. Sunt tânăr, educat, vorbesc mai multe 
limbi, am curaj şi voi şti cum să-mi croiesc viaţa. 

Antonia continua să tacă. + 

— Pe cuvântul meu! spuse Maxime pe un ton putin sec. In 
locul tău, aş merge să-mi caut norocul în America. 

Raymond tresări şi inima îi fu străbătută de un fior. 

— Pentru că, prietene, continuă creolul, acolo, vezi tu, vei 
putea practica orice meserie fără a-ţi pierde titlul. Cine a fost 
bogat şi nu mai este, se apucă repede de treabă pentru a 
redeveni bogat şi, atunci când va reuşi, îşi va putea recăpăta 
vechea lume, prietenii, relaţiile... 

— S-ar spune, murmură Raymond cu amărăciune, că, în 
timpul acestei sărăcii provizorii, totul este pierdut. 

— Nu, nu-i chiar aşa. Totuşi, ai înţeles, dragă prietene, că 
relaţiile vor deveni mult mai dificile. Astfel, să presupunem că vei 
rămâne la Paris. lată-te cazat la al şaselea etaj, vei merge pe jos, 
te vei murdări; nu vei mai putea să te arăţi la întâlnirile noastre 
din pădure, să mergi la club, să trăieşti în lumea noastră. Noi 
vom rămâne prieteni, dar nu ne vom mai vedea şi întâlni ca în 
trecut. 

Maxime spuse toate aceste cuvinte cu răceală, cu o perfectă 


5 Coroană - unitate monetară. 

indiferenţă, ca şi cum ar fi vorbit cu un străin. 

Raymond oftă şi se întoarse spre Antonia: 

— Maxime are dreptate, spuse el, în America averile se fac 
rapid. Vei veni cu mine, suflet drag, tu, care ştii atât de bine să 
defineşti dragostea? Dacă te voi simţi lângă mine, curajul mi se 
va dubla, inteligenţa îmi va deveni superioară şi mă voi grăbi să 
fac avere pentru a-ţi reda opulenta din trecut. 

Şi Raymond îşi întinse mâinile spre tânăra femeie, privind-o cu 
ochii în lacrimi, aşteptând ca aceasta să i se arunce în braţe şi 
să-i spună: „Să mergem!" 

Dar Antonia continua să tacă. 

— Nu mă mai iubeşti? o întrebă Raymond, cu un glas 
tremurător. 

Atunci ea îşi ridică privirea spre el: 

— Ştii bine că, dimpotrivă, spuse ea. Dar eşti nebun, sărmanul 
meu prieten, să pleci în altă ţară. Şi eşti mult mai nebun să te 
gândeşti să mă iei cu tine. 

— De ce? 

— Hei! Cum să-ţi spun? zise ea, ridicând din umeri. Ce crezi că 
voi face eu în America, la vârsta mea? Am douăzeci şi trei de ani, 
sunt o femeie bătrână, dragă. Eu am obiceiuri costisitoare, 
obiceiuri care-mi încurajează lenea şi luxul, şi nu mă voi 
acomoda cu viaţa rătăcitoare pe care mi-o propui. Nu-mi place 
să merg pe jos, urăsc munca, ador jocul bacaraf, îmi place să fiu 
la modă. Doar nu vrei să renunţ la toate astea? 

Antonia îi vorbi cu o nonşalanţă plină de răceală, trasând cu 
vârful cutitului arabescuri pe masă. 

Raymond îşi înăbuşi un strigăt. li privi pe rând, pe acest om 
care se considera prietenului său şi pe această femeie care-şi 
mărturisise dragostea pentru el. Işi puse ambele mâini pe frunte 
şi se prăbuşi, murmurând: 

— Oh! Tot ce am iubit. 


Capitolul Il 

Raymond leşinase. Dar leşinul său fu de scurtă durată. 

Când îşi deschise ochii, sub impresia unei senzaţii de frig, 
văzu în faţa lui un străin care, după ce-l făcuse să respire nişte 
săruri, îl stropi cu apă rece pe faţă. 


ê Bacara - joc de cărţi în care nouarii au valoare, iar decarii, numiţi 
bacara, sunt egali cu zero. 

Era un om de aproximativ treizeci şi şase de ani, cu aspect 
distins, cu o uniformă ireproşabilă, ale cărei butoniere erau 
decorate cu o medalie germană. 

— Domnule, i se adresă lui Raymond, iertaţi-mă. Eram în 
camera alăturată, când am auzit un corp căzând şi am venit în 
fugă. 

Raymond se uită în jurul lui şi întrebă: 

— Unde este Antonia? murmură el. 

Străinul zâmbi cu răutate. 

— A plecat la braţul lui Maxime, răspunse el. 

Şi, cum Raymond pălise: 

— Haideţi, domnule, permiteţi-mi să cinez cu dumneavoastră, 
eu pot să vă dau un sfat bun, la nevoie. Vom sta de vorbă, fără 
îndoială, şi voi avea puterea de a vă consola în ceea ce priveşte 
pierderea prietenului dumneavoastră şi abandonului amantei 
dumneavoastră. 

Raymond îl privi pe străin cu un fel de stupoare. 

— Deci, aţi auzit? îngăimă el. 

— Tot, 

— Ştiţi... 

— Pereţii sunt subţiri, aşa că am fost indiscret, fără să vreau. 
Dar, vă asigur, domnule, că din tot ce am auzit, nu am reţinut 
nimic. 

Aceste cuvinte îl uimiră pe Raymond, dar necunoscutul îi dădu 
imediat o explicaţie: 

— Eu vă cunosc povestea, spuse el, o ştiu chiar mult mai bine 
decât dumneavoastră. 

Raymond se ridică, făcu un pas înapoi şi se uită la străin cu 
uimire. 

Necunoscutul adăugă: 

— Ştiu că nu vă cunoaşteţi numele. 

— Imi cunoaşteţi numele? strigă tânărul uitând, în acel 
moment, de plecarea prietenului său şi a iubitei sale. 

— Pot să vă spun, continuă necunoscutul, în legătură cu acel 
protector misterios care vă veghea... 

— Ei bine? 

— L-am cunoscut. Era tatăl dumneavoastră. 

— Ah! Domnule, domnule! şopti Raymond, sugrumat de 
emoție. Îmi veţi spuse numele lui, nu-i aşa? Îmi veţi spuse dacă 
el mai este în viaţă... 

Străinul clătină din cap: 

— El a murit, spuse el. 


— Nopțile de la Maison Dorée — 


— Mort! spuse Raymond acoperindu-şi din nou fruntea cu 
ambele mâini. 

— A murit lăsând o avere de trei sute de mii de franci rentă, 
adăugă necunoscutul. Şi această avere pot să v-o incredintez, 
eu... 
Lui Raymond îi căzură mâinile şi-l tintui pe acest om cu o 
privire arzătoare: 

— Cine sunteţi? 

Străinul se aşeză în faţa lui Raymond care-l privea stupefiat. 

Cititorii au aflat că acest ins era un bărbat înalt; înfăţişarea şi 
atitudinea lui arătau că era un om manierat. Dar, pe lângă toate 
aceste calităţi, avea ceva ciudat, sarcastic şi, putem spune, chiar 
ceva diabolic. 

Urmă un moment de tăcere. 

— Cine sunteţi? spuse în sfârşit Raymond, dumneavoastră 
care ştiţi numele tatălui meu si care îmi propuneţi să-mi 
încredinţaţi averea lui... 

— Oh! spuse străinul, numele meu n-o să vă spună prea mult, 
domnule. Eu sunt maiorul Samuel, am fost mult timp în serviciul 
Prusiei, dar, de zece ani, trăiesc în Franţa. 

— Dar, domnule, spuse Raymond, cum aţi aflat?... 

— Ah, permiteti-mi, spuse ofiţerul. Lăsaţi-mă să vă spun mai 
întâi ceea ce ştiu, propunându-vă un mic târg şi, dacă îl veţi 
accepta... 

— Vă ascult, spuse Raymond. 

Eroul nostru era distrus. Mai mult, singurul său prieten şi 
iubita lui îl părăsiseră... Acest motiv era suficient pentru a se 
pregăti să-l asculte pe acel străin care îi oferea o avere, altfel 
spus, el întrevedea deja o cale de a-şi recuceri iubita şi prietenul. 

Maiorul îşi umplu un pahar cu vin de Médoc şi, înainte de a 
bea, îi admiră culoarea la flacăra unei lumânări. 

— Domnule, spuse el atunci, tatăl dumneavoastră era duce şi 
pair. 

Raymond tresări. 

— Sunteţi fiul lui aproape legitim. 

— De ce aproape? 

— Pentru că ducele, tatăl dumneavoastră, voia să se 
căsătorească cu mama dumneavoastră atunci când o întâmplare 
nefericită i-a despărţit. 

— Explicaţi-vă, domnule... 

— Oh! Nu înainte de a vă spuse ce aştept de la 
dumneavoastră. 

— Ei bine! Vorbiţi... 

— Ducele, tatăl dumneavoastră, a lăsat 300 de mii de franci 
rentă. 

— Mi-ati mai spus. 

— Aţi visat vreodată să aveţi o asemenea avere? 

— Niciodată! 

— S-ar spune că v-aţi mulţumi doar cu jumătate din ea, nu-i 
aşa? 

— Ah! Desigur... 

— Atunci! spuse necunoscutul, văd că suntem pe cale să ne 
întelegem 

— Ce vreți de la mine? 

Maiorul îşi desfăcu butonii uniformei sale albastre, scoase un 
portofel din buzunar şi, din acest portofel, un document de formă 
pătrată, scris şi ştampilat, pe care îl puse în faţa lui Raymond. 

Acesta citi: 

„La prezentarea acestui document, voi plăti, la ordinul 
maiorului Samuel, suma de două milioane cinci sute de mii de 
franci. 

Raymond... duce de...” 


— Vedeţi, spuse străinul, numele de familie este „în alb”. Îl voi 
adăuga pe această hârtie în ziua în care acesta va fi descoperit, 
adică atunci când veţi intra în posesia moştenirii tatălui 
dumneavoastră. Nu trebuie decât să semnaţi cu prenumele de 
„Raymond”. 

— Şi dacă semnez?... 

— Vă voi solicita o întârziere de şase săptămâni şi, chiar în 
seara aceasta, vă voi pune cincizeci de mii de franci la dispoziţie. 

Maiorul deschise neglijent portofelul şi-i arătă lui Raymond că 
era încărcat cu bancnote. 

Cu toate acestea, tânărul se încruntă. 

— Scuzaţi-mă, domnule, spuse el, permiteti-mi să vă pun o 
întrebare. 

— Vă rog, domnule. 

— Tatăl meu s-a căsătorit cu mama mea? 

— Nu. 

— S-a căsătorit cu altă femeie? 

— Da. 

— A avut copii? 

— Nu. 

Raymond respiră uşurat. 

— Deci, sunt singurul său moştenitor! 

— Puţină răbdare, răspunse maiorul, el şi-a lăsat averea 
nepoatei lui, pentru că am uitat un detaliu: Ducele, tatăl 
dumneavoastră, a murit în urma unui accident vascular cerebral 
şi el nu a avut timp să-şi facă testamentul. 

— Nu-i nimic, spuse Raymond cu răceală. Dar, credeţi că dacă 
şi-ar fi făcut testamentul, l-ar fi făcut în întregime în favoarea 
mea? 

— Nu, doar că... 

— Atunci, îl întrerupse Raymond, nu aveţi nicio modalitate, 
pare-mi-se, de a-mi încredința o avere care nu-mi era destinată. 

— Imi pare rău, dar am una. 

— Care? 

— O voi elimina pe nepoata ducelui, tatăl dumneavoastră, şi 
voi face imediat documentele care vor stabili naşterea 
dumneavoastră. 

Maiorul răspunse cu răceala omului care nu se îndoieşte nicio 
clipă că propunerile sale n-ar fi acceptate. 

Dar Raymond, care ascultase până la capăt, se ridică şi, 
privindu-l în ochi: 

— Încă o întrebare, domnule, îi spuse el. 

— Vă ascult, domnule. 

— Tatăl meu era un gentilom adevărat, cu inima la fel de 
nobilă ca şi numele său? 

— Cred că da, spuse maiorul. 

— Sunt sigur, strigă Raymond a cărui voce căzu ca un tunet, 
că sângele adevărat nu poate să mintă! 

Maiorul se cutremură. 

— Ce vreţi să spuneţi? întrebă el. 

— Vreau să spun că sufletul loial al acestui tată, al cărui nume 
nu-l cunosc, se regăseşte în sufletul meu, domnule, pentru că 
sunt surprins că aveţi îndrăzneala de a-mi propune o crimă! 
Sunteţi un mizerabil! 

— Domnule... 

Raymond întinse mâna spre uşă. 

— lesiti afară! spuse el. 

Maiorul făcu un pas înapoi, buzele i se albiră, din privirea sa 
tâsni un fulger de mânie. Cu mâna căută o sabie care, de fapt, 
lipsea. Dar această reacţie tinu doar o secundă, apoi râsul său 
diabolic se auzi din nou: 

— Haida-de! spuse el, certurile strică afacerile. Vă dau 
întâlnire aici peste opt zile, domnule. Veţi avea timp să reflectati 

până atunci... 
Şi ieşi. 


Capitolul II 

Străinul, care-şi luase numele de „maiorul Samuel”, cobori, se 
opri pentru un minut pe pragul uşii exterioare a restaurantului 
Maison Dorée şi părea că ezită. 

Dar plecarea sa fusese deja hotărâtă şi, în ciuda ploii care se 
înteţise, se repezi afară şi traversă strada Lafitte într-un ritm 
alert. 

Când ajunse la colţul străzii Provence, el zări o birjă ce mergea 
în gol. 

— Hei! birjar, strigă el. 

Birja se opri şi maiorul îi spuse birjarului în timp ce urca: 

— Mergi iute, plătesc bine. 

— Unde vreţi să vă duc, burghezule? 

— Pe strada Pépinière. 

— La ce număr? 

— Mă vei lăsa înainte de pasajul Soarelui. 

Vizitiul îşi struni calul care porni la mare trap. 

„Domnule Raymond, şopti maiorul în timpul călătoriei, sunteţi 
un prost! Ati lăsat să vă scape averea. Imi pare rău pentru 
dumneavoastră! Eu nu am de gând să o las să-mi scape.” 

Şi maiorul avu un zâmbet sinistru. 

Birja ajunse în zece minute la pasajul Soarelui. 

Maiorul cobori, îi dădu câteva monede birjarului şi-l concedie. 

Birjarul se uită la el cu prudenţă şi plecă spunând: 

— Este un îndrăgostit care vine să se plimbe pe sub ferestrele 
vreunei doamne. 

Maiorul făcu câţiva paşi spre cazarmă, apoi, când birja 
dispăru, el se întoarse din drum şi reveni la intersecţia dintre 
strada Rocher şi strada Pépinière, reflectând în soaptä: 

„Într-adevăr, toţi aceşti oameni îmi vor fi inutili. Nu am nevoie 
decât de micul baron, aşa că voi dizolva asociația.” 

Hotărârea fiind luată, maiorul porni pe strada Rocher, trecu de 
piaţa Laborde şi se opri în faţa unei case cu numai două etaje, 
care avea o uşă de mărime medie. 

In loc să bată la uşă, scoase o cheie din buzunar şi o introduse 
în broască. 

Uşa se deschise fără zgomot şi se închise după maior. După 
ce intră în casă, maiorul rămase într-o obscuritate completă, la 


16. 


— Nopțile de la Maison Dorée — 


intrarea unui coridor îngust şi umed. Dar, fără îndoială, că acest 
drum îi era de multă vreme familiar, deoarece el înaintă cu un 
pas ferm până ce ajunse la balustrada unei scări. Scara, care 
urca la un etaj superior, cobora apoi, în acelaşi fel, la subsol. 
Acesta fu ultimul drum pe care maiorul, care mergea în 
întuneric, se angajă. 

El cobori treizeci de trepte, apoi ajunse în faţa unei alte uşi, pe 
care o deschise ca şi pe prima. 

Odată această uşă fiind deschisă, misteriosul personaj păşi pe 
pragul unei chichinete destul de bizare. 

Era un fel de pivniţă, slab luminată de flacăra unei lămpi cu 
abajur. În mijlocul ei se găsea o masă pe care se aflau aranjate 
diferite hârtii. 

In jurul acestei mese stăteau şase persoane care păreau să 
aştepte sosirea maiorului. 

Aceşti oameni, analizând înfăţişarea lor, făceau parte din clasa 
superioară a societăţii, şi reuniunea lor în această pivniţă ar fi 
părut bizară dacă scena care urmă nu ar fi dat o explicaţie. 

— lată, preşedintele! spuseră toţi în cor, ridicându-se şi 
descoperindu-şi capul cu un vădit respect. 

Maiorul le răspunse la salut. 

— Scuzaţi-mă, domnilor, spuse el, că v-am făcut să mă 
aşteptaţi. Trebuia să începem sesiunea la miezul nopţii şi iată că 
acum este trei dimineaţa. 

— Din fericire, spuse un tânăr care stătea la dreapta 
maiorului, nopţile sunt mai lungi în decembrie. 

— E adevărat. Dar, de data aceasta, n-are importanţă, spuse 
maiorul, sesiunea va începe imediat. 

Aceste cuvinte iscară o surpriză generală, apoi maiorul se 
aşeză în faţa mesei - un indiciu al funcţiei sale de preşedinte. 

— Declar deschisă această sesiune, spuse el. 

Cei şase bărbaţi se aşezară şi, unul dintre ei, acel tânăr care 
emisese acea observaţie că nopţile erau mai lungi în decembrie, 
etală în faţa preşedintelui documentele ce acopereau masa. 

Preşedintele le împinse cu un deget: 

— Toate aceste documente sunt inutile, spuse el. 

— Inutile! spuseră cei de faţă, cu o curiozitate dublată de 
uimire. 

Preşedintele sună clopotelul, un alt indiciu al puterii sale. 

— Ascultaţi-mă, domnilor, spuse el. Asociaţia noastră pe care 
am numit-o Asigurarea moştenirilor, s-a înfiinţat şi funcţionează 
de doi ani. Suntem toţi oameni din lumea bună şi soarta, care 

ne-a ruinat pe fiecare în parte, este singura vinovată. De doi ani 
am lucrat în mod regulat, am intrat în posesia unor averi mari 
sau mici, am trecut prin ore critice şi am întâmpinat riscuri mari. 
Eu, personal, mi-am pus viaţa în joc. Dumneavoastră, conte, aţi 
riscat să fiţi închis; toţi am creat un fel de cursă de cai cu 
obstacole pe pista mare a poliţiei corectionale. Ne-am îmbogăţit, 
cumva? Nu. Ei bine! domnilor, astăzi, situaţia a devenit mult mai 
groaznică decât vreodată. Unul dintre noi a comis o imprudentä 
sau o simplă indiscreţie... poliţia este pe urmele noastre. 

Un fior de groază trecu printre cele şase personaje. 

Preşedintele continuă: 

— Pentru că trebuie să vă fac o mărturisire, domnilor: am avut 
câteva afaceri deplorabile, mai ales ultima, care a făcut puţin 
zgomot. 

— Este adevărat, şoptiră câteva voci. 

— Acum, în timp ce vă vorbesc, vedeţi, nu sunt convins că pe 
stradă nu se află un oarecare agent care deja ne spionează. 

Urmă o agitaţie generală. 

— Astfel, domnilor, consider că ar fi prudent să ne despärtim. 

— Să înţelegem, spuse o voce, că asociaţia se va dizolva? 

— Provizoriu. 

— Ah! 

— In două luni sau poate mai devreme, voi găsi o modalitate 
de a ne reuni. Domnilor, această întrunire s-a încheiat! 

Cuvântul ,politie” aruncă printre asociații misteriosi ai 
maiorului Samuel o astfel de nelinişte, încât niciunul dintre ei nu 
protestă împotriva dizolvării asociaţiei. Toţi îşi îndreptară privirile 
spre uşă dorindu-şi să se fi aflat, în acel moment, în cu totul altă 
parte. 

— Haideţi, domnilor! spuse maiorul cu răceală, vă rog. Vom 
ieşi de aici, unul după altul. 

Şi, cum doi dintre asociaţi făcură deja doi paşi spre uşă, 
acesta adăugă: 

— Vom proceda cu înţelepciune şi vom ieşi în ordine. Suntem 
şapte: cel mai tânăr va pleca primul şi eu, în calitatea mea de 
preşedinte, voi pleca ultimul. Sunt ca un căpitan al unui vas 
naufragiat care-şi părăseşte ultimul nava. E rândul 
dumneavoastră, baroane. 

Preşedintele se uită la tânărul care stătea pe scaunul din 
stânga lui. 

— Baroane, spuse el, veţi ieşi primul şi vă veţi duce acasă pe 
la piaţa Borde. După cinci minute, unul dintre ceilalţi domni vă 

va urma şi va ajunge la domiciliul său în acelaşi mod, apoi 
ceilalţi, unul câte unul. Un om neînsoţit, care iese dintr-o casă, 
nu va trezi atenţia cuiva. 

In timp ce vorbea astfel, maiorul ţinea o pană în mână şi se 
amuza trasând tot felul de hieroglife pe masă. 

Acela dintre asociaţi căruia i se spuse „micul baron”, îi 
urmărea pana cu coada ochiului şi fiecare semn avea o anumită 
semnificaţie pentru el. 

Maiorul îi transmise următorul mesaj: 


„Voi fi la tine acasă, într-o oră.” 


Tânărul ieşi salutând. 

Cinci minute mai târziu, un altul îl urmă, apoi, din cinci în cinci 
minute, fiecare dintre ceilalţi asociaţi. 

Ultimul rămas, maiorul Samuel, începu să râdă: 

— Prostii! spuse el. 


Capitolul IV 

Câteva momente mai târziu, tânărul căruia maiorul Samuel i 
se adresase cu titlul de baron mergea pe strada Taitbout, în zona 
dintre strada Provence şi strada Saint-Lazare. Când ajunse la 
numărul 71, se opri şi sună la uşă. 

Uşa se deschise, tânărul intră într-un hol spaţios, încă luminat, 
îşi anunţă numele portarului, care deschise geamul ghişeului, şi 
urcă încet la primul etaj, unde se afla o uşă dublă în a cărei 
broască introduse cheia. 

Micul baronul, cum îi spunea maiorul, ajunsese acasă. Un 
valet de cameră, care dormea îmbrăcat pe o banchetă, se trezi 
la zgomotul paşilor stăpânului său. 

— Pun pariu, François, spuse acesta din urmă, că ai lăsat focul 
să se stingă. 

— Domnul baron poate să stea liniştit, răspunse valetul. Este 
focul aprins la fumoar şi în dormitor. 

— Asta-i bine, spuse tânărul. 

Şi el traversă succesiv o frumoasă sală de mese, un salon 
mobilat cu mult gust, un dormitor şi intră în fumoar. 

Fumoarul era, în acelaşi timp, o cameră de lucru. Mobila era 
din lemn de stejar, pereţii erau tapetati în piele cu modele în 
relief, iar duşumeaua era decorată cu un covor maur. 

Micul baron se aşeză lângă foc şi începu să aştepte, cu un 

trabuc între buze. 

O jumătate de oră trecu, apoi soneria apartamentului scoase 
un clinchet discret. 

— François, spuse micul baron, îl vei introduce pe maior, apoi 
te vei duce imediat la culcare. Nu mai am nevoie de tine. 

Era, într-adevăr, maiorul Samuel. 

El intră, dădu mâna cu micul baron întinzându-i numai vârful 
degetelor, se debarasă de pardesiu şi se lăsă să cadă neglijent 
într-un fotoliu pe care i-l întinse gazda sa. 

— Bună seara, dragă, îi spuse el. 

— Bună seara, domnule ex-preşedinte, răspunse baronul. 

— Dar! spuse maiorul, chiar ai crezut că asociaţia s-a dizolvat? 

— Cum să nu! 

— Eşti nebun! Asociaţia există. 

— Ah! 

— Numai că... 

— Oh! spuse micul baron, bănuiam eu că mai este ceva. 

— Ascultă-mă! Asociaţia va exista în continuare, doar că va 
avea numai doi membri: tu şi cu mine. 

— Asta-i altceva. 

— Tu vei fi braţul care acţionează, eu voi fi capul care decide 
ce e de făcut. 

— Bun! Dar de ce trebuie să procedăm astfel? 

Maiorul se uită fix la gazda sa. 

— Tu ai douăzeci şi nouă de ani, spuse el, ai devenit un tânăr 
destul de frumos şi se poate face ceva din tine. 

— Credeţi? 

— Titlul de baron a devenit destul de vulgar, bunul meu 
prieten. 

— Mulţumesc! 

— Există baroni cu sutele. 

— Si, ce vreţi să devin? Marchiz? 

— Nu, duce. 

Micul baronul se ridică vioi. 

— Visaţi! spuse el. 

— Mai mult chiar, continuă maiorul cu ironie, vreau să te 
căsătoresc cu o tânără drăguță. 

— Ah! 

— Care-ti va aduce o sută de mii de franci rentă. 

Şi maiorul murmură pentru sine: 

„Voi păstra două sute de mii de franci pentru mine; vreau 
partea leului!” 

Micul baron îl privea fix pe maiorul Samuel. 

— Îmi pare rău, spuse el, dar n-am înţeles nimic din tot ce mi- 
aţi spus. 

Maiorul zâmbi: 

— Numele tău este, spuse el, baronul de Vaufreland. 

— Da. 

— Cel puţin, este numele pe care ti l-ai luat... 

Baronul făcu o grimasă. 

— Prin urmare, continuă maiorul cu o ironie imperturbabilă, 
contează dacă ţi-l vei schimba? 

— Depinde de beneficiile pe care mi le-ar oferi această 
înlocuire. 

— In primul rând o fată drăguță. 

— Cum arată? 

— Blondă. 

— Cu ochii albaştri sau negri? 

— Albastri. 

— Este înaltă? 

— Nu. 

— Ah! Mai bine! 

— De ce? 

— Păi, pentru că o femeie înaltă, parcă nu e femeie. 

— Haida-de! Dar ce este? 

— O prietenă, un camarad, răspunse baronul. 

Maiorul începu să râdă. 

— Şi, după aceea? spuse gazda. 

— Al doilea avantaj este o frumoasă avere. 

— Incepe să devină o treabă serioasă. Să trecem mai departe. 

— In cele din urmă, vei fi duce. 

— Autentic? 

— Dar... fără îndoială... 

— Şi mă voi numi? 

— Ducele Raymond de... 

— Haide! Spuneti-mi numele de familie. 

— Oh! spuse maiorul cu răceală, este inutil pentru moment. 
Te vei numi Raymond şi asta e tot! 

— lată, spuse micul baron, un nume ciudat pentru un duce. 

Maiorul ridică din umeri. 

— Ascultă-mă, spuse el, şi ţine bine minte cuvintele mele. 

— Spuneţi! 

— Incepând de astăzi, numele tău va fi Raymona. 

— Fie. 

— Amintirile tale din copilărie, cele mai îndepărtate, te vor 
purta într-un vechi castel din Bretania, unde locuiai împreună cu 
o femeie încă tânără şi frumoasă, mama ta. 

— Este moartă? 

— Nu. Vei vedea mai târziu. La zece ani, ai fost despărţit de ea 
şi ai fost înscris într-un pension particular. 

— Foarte bine. 

— Până ce ai devenit adult, ţi s-a asigurat în mod misterios, în 
fiecare an, o pensie de cincizeci de mii de franci. 

— Şi apoi? 

— Si, asta e tot. 

— Cum aşa? 

— Asta e tot ce trebuie să ştii pentru moment. 

— Dragul meu maior, spuse atunci baronul de Vaufreland, ar 
trebui să-mi explicati mai clar. 

— Nu este necesar. 

— De ce? 

Maiorul avu o atitudine arogantă: 

— Ei, aşa! dragule, spuse el, dacă ceea ce îţi propun nu-ţi 
convine, ai face bine să-mi spui imediat. Eu îţi repet că nu este 
nevoie să ştii alte amănunte, pentru moment. Este clar? 

Micul baron îşi înclină capul şi îngăimă: 

— Voi face tot ceea ce veţi dori, domnule. 

— Din fericire! spuse maiorul. 

Apoi, ţintuindu-l cu privirea pe tânăr: 

— Dragul meu Raymond, spuse el, voi avea onoarea de a vă 
prezenta mamei dumneavoastră. 

— Când? 

— İn această seară, poate. Spun „în această seară” pentru că 
iată s-a făcut ziuă, din câte mi se pare. 

Şi maiorul arătă cu degetul obloanele printre care se strecurau 
primele lumini ale zorilor. 

— Dar, dragul meu maior, spuse baronul, încă ceva. 

— Spune... 

— Mama mea mă va recunoaşte? 

Maiorul zâmbi. 

— In primul rând, spuse el, aveai doar zece ani când ai plecat. 
Vocea unui copil şi vocea unui bărbat nu se asemănă. 

— Da, dar trăsăturile unui bărbat adesea păstrează o 
puternică asemănare cu cele ale copilului. 

— Mama ta este oarbă, spuse maiorul cu răceală. 

— Ah! Asta-i altceva. 

Şi baronul îşi aprinse un alt trabuc. 

Maiorul îşi luă pălăria şi bastonul. 

— Te sfătuiesc să te culci, dragul meu copil, spuse el, şi să 
dormi cât mai bine până la amiază, în timp ce eu mă voi ocupa, 
în numele tău, de ceea ce spuse proverbul: „Norocul vine în 
timpul somnului”. 

— Când vă voi revedea? 

— Voi lua masa de prânz la restaurantul Verdie, între amiază 
şi ora unu. Vino acolo, să ne întâlnim. 

— Aşa voi face. La revedere! 

Maiorul Samuel plecă şi când ajunse pe scară, el emise 
această reflecţie în şoaptă: 

„Adevăratul Raymond este un naiv, un adevărat naiv, 
deoarece micul baron are timbrul vocii ca şi el şi este un băiat 
destul de drăguţ pentru a-i suci capul pretinsei sale verişoare.” 

Când ajunse la stradă, maiorul îşi consultă ceasornicul de 
buzunar. 

„Este cinci şi jumătate dimineaţa, îşi spuse el, prea târziu ca 
să merg la culcare, de asemenea, prea devreme pentru a merge 
în vizită la Jeanne-oarba. Voi face o baie, apoi îmi voi face 
toaleta.” 

Şi misteriosul personaj parcurse pe jos bulevardul şi strada 
Vivienne adăugând în şoaptă: 

„Săraca Jeanne va fi foarte surprinsă şi emoţionată când îi voi 
povesti istoria mästilor negre." 


Capitolul V 

După aproape trei ore, adică puţin înainte de ora nouă, o 
trăsură închiriată venea în trapul calului său în josul străzii 
Neuilly şi se opri, chiar înainte de pod, la poarta unei căsuțe care 
avea în faţă o curte şi în spate o grădină. 

La sunetul clopotului, pe care vizitiul îl făcu să vibreze cu 
mânerul biciului, o fereastră de la parter se deschise şi prin ea 
apăru faţa roşcată a unei servitoare ce purta o bonetă bretonă. 

Această femeie, care părea să aibă patruzeci de ani, începu să 
analizeze cu o uimire profundă trăsura dar şi pe personajul care 
cobora din ea. 

Acest personaj, pe care l-aţi recunoscut probabil, nu era altul 
decât maiorul Samuel. 

Maiorul trimise înapoi trăsura şi intră în curtea casei, a cărei 
poartă servitoarea veni să i-o deschidă, spunând: 

— Ce vreţi, domnule? 

— Ştiu că aici locuieşte o doamnă care este oarbă, doamnă 
Blanchet. 

— Da, domnule. 

— Cu ea doresc să vorbesc. 

— Dar, domnule, spuse servitoarea care părea că ezită, 
doamna nu primeşte vizite. 

— Mă va primi atunci când va afla de ce am venit. 

— Domnul vrea să-mi spună numele lui? 

— Este inutil. Spune-i stăpânei tale doar că a venit s-o vadă un 
domn care a fost la balul mascat de la hotelul oraşului Bordeaux. 

Aceste cuvinte n-aveau pentru servitoare niciun sens. Totuşi, 
îl privi pe vizitator cu o curiozitate tot mai mare. Dar el făcu un 
gest atât de imperios, încât ea se supuse şi îl introduse într-un 
mic vestibul, zicându-i: 

— Vă rog să mă aşteptaţi un moment. 

Ea deschise o uşă aflată în capătul vestibulului şi dispăru. 

Câteva minute trecură, apoi servitoarea reveni. 

— Domnule, spuse ea, cu o vădită emotie care, fără îndoială, 
era o reflectare a reacției pe care-o dovedise stăpâna ei, doamna 
este bolnavă şi vă cere permisiunea de a vă primi fără 
ceremonia obişnuită întâmpinării unui musafir. 

Casa era de o simplitate extremă. Ea dovedea un confort 
sărăcăcios şi, cu siguranţă, cea care trăia în această locuinţă era 
departe de a fi bogată. 

Maiorul fu introdus într-o cameră mică de la parter, al cărei 
mobilier nu oferea nimic remarcabil, cu excepţia, totuşi, a unui 
portret mare al unui bărbat, plasat deasupra canapelei, pictat în 
nuanţe încă vii, care atrăgea de la început atenţia. 

Era o lucrare a unui maestru, cu siguranţă, reprezentând un 
bărbat tânăr, îmbrăcat cu o uniformă strălucitoare de husari. 
Dacă portretul era o reproducere fidelă a originalului, trăsăturile 
bărbatului sugerau, cu siguranţă, una dintre cele mai nobile şi 
mai frumoase figuri imortalizate într-o operă de artă. Nasul arcuit 
sugera mândrie, buzele austriece, tenul alb şi mat, ochii mari 
albaştri, mustata blondă, statura zveltă şi înaltă - era un portret 
în picioare - nimic nu lipsea, nici măcar o atitudine care inspira 
mult calm şi un zâmbet mândru care se întrezărea în colţul gurii. 

Maiorul, trecând pragul salonului, privi de la început acest 
portret şi murmură: 

„Oh, ce pictură impresionantă! Oh, ce cavaler îndrăzneţ!” 

Dar, aproape în acelaşi timp, o uşă se deschise în partea din 

spate a micului salon, si maiorul auzi niste pasi usori. 

El se întoarse. 

O femeie tocmai intrase cu paşi lenți, cu mâinile întinse în faţa 
sa. Această femeie depăşise limitele tinereţii? Era deja la o 
vârstă matură? Răspunsul la aceste întrebări era greu de 
precizat. 

La vederea fruntii sale albe, frumosului său păr negru ondulat 
ce-i acoperea tâmplele, buzelor ei roşii pe care citeai un zâmbet 
trist, puteai crede că această femeie abia împlinise treizeci de 
ani. 

Dar, câteva riduri în partea de jos a feţei, câteva cute la 
tâmple, şi apoi un „Nu ştiu ce”, plin de oboseală în înfăţişarea ei 
şi în întreaga sa persoană, contrazicea această presupunere. 

Totuşi, acestei femei îi puteai da mai degrabă treizeci de ani 
decât cincizeci. In fine, ea avea ochii mari, limpezi, dar cu o 
privire fixă; erau ochi care nu mai vedeau. Era acea femeie pe 
care maiorul o numea ,/eanne-oarba”. 

Cu acest minunat instinct pe care-l au cei care şi-au pierdut 
vederea şi în care natura a dezvoltat cu grijă, în compensație, 
auzul şi simţul tactil, Jeanne se îndreptă direct spre maior care, 
ridicându-se de pe scaunul pe care stătea, făcuse un zgomot 
uşor. 

— Dumneavoastră sunteţi, domnule, spuse ea cu o voce 
gravă, tristă, dar plină de o armonie pe care nu o puteai explica 
în cuvinte, cel care a venit să mă viziteze? 

— Da, doamnă, spuse maiorul. 

Oarba căută un scaun cu mâna şi, după ce îl găsi, se aşeză. 

— Ah! spuse ea suspinând, vizita dumneavoastră este foarte 
ciudată, domnule. 

— De ce? 

— Pentru că, de aproape zece ani, nu am primit pe nimeni. 

— Ah! 

— Nu a venit nimeni să mă vadă până acum, sfârşi ea 
lăsându-şi capul în jos. 

— Doamnă, răspunse maiorul, care reuşi să imprime vocii sale 
un timbru afectuos, simpatic şi plin de respect, vizitele 
prietenilor sunt rare. 

— Nu am prieteni, spuse femeia oarbă. 

— Dar, cel puţin, există oameni care vă iubesc... 

Ea clătină din cap în tăcere. 

— Sau pe care îi iubiţi... 

Femeia oarbă tresări şi faţa sa calmă se încruntă uşor. 

— Ce vreți să spuneți? întrebă ea. 

— Oh! continuă maiorul, eu ştiu destul de bine anumite 
lucruri, doamnă, şi nu este vorba de o curiozitate banală, 
odioasă, care încalcă amintirile dumneavoastră sacre. Am fost la 
balul mascat din Bordeaux. 

Pentru a doua oară, femeia oarbă tresări în mod vizibil. 

— Cine sunteţi? spus ea, întorcându-şi faţa neliniştită spre 
acel necunoscut ca şi cum ea şi-ar fi recâștigat vederea şi ar fi 
devorat dintr-o privire fața maiorului. 

— Un om care, probabil, vă aduce fericirea. 

Ea se ridică pe jumătate din scaunul său, îşi stăpâni un strigăt 
slab, apoi recăzu în scaun, dând mereu din cap. 

— Nu mă mai aştept la fericire în această lume, spuse ea cu 
amărăciune; m-am resemnat... 

Maiorul văzu o lacrimă ce scăpă din ochii neînsufleţiţi ai 
Jeannei şi care se prelingea pe obraz. 

— Şi totuşi, doamnă, continuă el cu gravitate, trebuie să ştiţi 
motivul pentru care am venit... 

— Vă ascult, spuse ea. 

— Ah! Trebuie să vă fac o prezentare lungă. 

— Sunt răbdătoare, murmură ea cu un zâmbet trist. Vorbiţi... 

— Fie, spuse maiorul Samuel. 

Dacă până atunci stătuse în picioare, maiorul se aşeză, 
apropiindu-şi scaunul de cel al Jeannei-oarba şi spuse: 

— Veţi avea răbdare, doamnă, nu-i aşa? 

— Da. 

— Şi, oricât de dureroase ar fi amintirile pe care voi fi obligat 
să vi le povestesc... 

— Voi asculta până la capăt. 

— Fără să mă întrerupeţi? 

— Incepeti! spuse ea. Vă promit. 


* 
x x 


Maiorul Samuel începu să povestească: 

— Într-o seară de decembrie a anului 183..., în acest oraş 
elegant şi spiritual cu numele Bordeaux, s-a organizat un bal 
mascat la hotelul oraşului. Mulțimea numeroasă şi aleasă care 
umplea saloanele, părea să reproducă toate epocile, toate 
domniile din istoria Franţei. 

Pajii lui Carol al Vi-lea, şoimarii* lui Carol al IX-lea, 
muşchetarii regelui Ludovic al XIII-lea dansau cu Agnès Sorel, 
Diane de Poitiers, Valentine din Milano şi cu frumoasa marchiză 
de Sévigné. 

Un magistrat binecunoscut era îmbrăcat destul de ciudat, cu 
mantaua şi pălăria împodobite cu figurine de plumb ce-l 
reprezentau pe regele Ludovic al XI-lea şi, într-o nişă, acest 
„monarh” evlavios discuta cu descendentul său, Ludovic al XV- 
lea-scepticul. 

Totuşi, cum evenimentul era destul de aproape de tulburările 
politice din 1830, autoritatea municipală luase decizia să fie 
lăsate armele la vestiar; nici chiar Ludovic al XV-lea şi nici 
Ludovic al XI-lea, nici muşchetarii şi pajii, nimeni nu fu exceptat 
de la această măsură de precauţie. 

Dar, cum sună miezul nopţii, un sprinten şi elegant călăreț, cu 
o barbă inconfundabilă şi cu o pieptănătură înaltă, prinsă cu 
pene albe şi cu straie de catifea neagră, urcă treptele scării 
exterioare şi veni la uşa balului salutând cu nelipsitul Ventre 
saint gris, spus cu hotărâre. 

Era „Henric”, dar un Henric al IV-lea la douăzeci de ani, Henric 
bearnezul, Henric, tânărul soţ al reginei Margot. 

O mască, în formă de lup, confecţionată din catifea, îi 
ascundea partea superioară a feţei. Cum trecu pragul sălii mari 
de bal, un muschetar veni în întâmpinarea sa. 

— Mii de scuze, sire, spuse el, dar nu intră nimeni înarmat. 

— Da? spuse bearnezul cu superioritate. 

Muschetarul repetă invitaţia sa. 

— Nu poate fi dezarmat „regele”, spuse bearnezul cu răceală. 

Făcu un pas înapoi, duse cu mândrie mâna stângă la garda 
săbiei lui şi, cu dreapta, îşi luă masca de pe faţă. 

Atunci, muşchetarul scoase un țipăt şi se retrase, la rândul 


7 Paj - tânăr nobil care se afla în serviciul unui senior, al unui rege, al 
unui principe etc. pentru a învăţa meşteşugul armelor şi pentru a se 
deprinde cu manierele de la curte. 

8 Soimar - crescător sau dresor de şoimi pentru vânătoare; persoană 
care vânează cu ajutorul şoimilor. 

? Un salut pe care-l utiliza Henric IV. Se spune că , Ventre-saint-gris!" 
provine de la „Ventre sangue christi!”. G. Henry afirmă că Henric IV 
prinsese obiceiul să jure „par le ventre et le sang du Christ” (Ventre 
sangue christi). Aceste cuvinte, spuse cu un accent specific lui Henric 
IV, s-au transformat, în timp, din „Ventre sangue christi!” în „Ventre- 
saint-gris!”. 

Capitolul VI 

Muşchetarul era un tânăr de aproape treizeci de ani. 

Personajul îmbrăcat în Henric al IV-lea putea să aibă douăzeci 
şi cinci de ani. 

Amândoi erau frumoşi, mândri, dar era, totuşi, o deosebire 
uriaşă între cele două înfăţişări. 

Muschetarul era înalt şi avea părul blond. 

Modernul Henric al IV-lea era mai scund, deşi înălţimea 
acestuia era mai mare decât media. Avea tenul alb, barba 
neagră, tăiată în acel stil care amintea destul de bine de 
caracteristicile lui Henric bearnezul. 

Aceşti bărbaţi, atât de tineri şi atât de frumoşi se priviră timp 
de un minut, iar ochii lor scânteiară ca lamele a două săbii în 
lumina soarelui. 

— Ah! Nu v-aţi aşteptat să vin în seara asta, conte, nu-i aşa? 
murmură bearnezul cu o voce ironică. 

— Intr-adevăr, domnule marchiz, răspunse muschetarul, care 
devenise foarte palid. Vă credeam în Brazilia. 

— Am venit, domnule, tocmai din Londra. 

— Ah! 

— Şi am venit în mod expres pentru dumneavoastră. M-aţi 
înţeles, domnule? 

— Perfect. 

— Cum s-ar spune, vă voi aştepta. 

— In ce loc? 

— Păi... jos... 

Şi bearnezul, care nu trecuse pragul sălii de bal, arătă cu 
degetul partea de jos a scării exterioare din marmură. 

— Dar... domnule... 

— Unde vreţi să vă aştept? 

— Nu-i vorba despre asta... 

— Ce este, atunci? 

Muşchetarul îşi cobori vocea. 

— Ştiţi, domnule, că eu nu pot scăpa din mâinile 
dumneavoastră, spuse el. 

— Aşa sper, cel puţin... 

— Prin urmare, putem aştepta până mâine. 

— Domnule, spuse cu răceală bearnezul, sunt foarte grăbit. 

— Dar... ea este acolo... 

Şi muşchetarul îşi întinse mâna spre o uşă. 

— Ei bine! rânji tânărul care sosise de la Londra, cui îi pasă. 

— Dar, domnule... domnule... îl imploră muşchetarul, vă jur că 
mâine în zori voi fi la dispoziţia dumneavoastră. 

— Mă grăbesc, repetă bearnezul sec. 

Un fulger de furie trecu prin ochii muşchetarului. 

— Ei bine! Fie, spuse el, să ne grăbim dacă nu se poate altfel. 

— Mă aşteaptă în josul străzii o diligenţă!*. Ne vom urca în ea, 
alături de martorii noştri. 

— Ah! spuse muşchetarul, avem nevoie de... martori? 

— Pe Dumnezeul meu! Domnule, intentionez să vă ucid si nu 
vreau să se creadă că v-am asasinat... deşi, adăugă bearnezul cu 
un rânjet amar, ar fi aproape dreptul meu. 

In acelaşi timp, el luă din buzunarul unei apărători de la picior, 
un carnetel din care rupse o foaie. 

— Tineti, conte, spuse el, îl veţi găsi probabil la bal pe 
prietenul meu Raoul de Nangeal. Daţi-i acest bilet şi vă va însoţi 
la faţa locului. 

Şi, pentru a treia oară, bearnezul repetă: 

— Să ne grăbim, sunt foarte presat. 

Muschetarul intră în sala de bal şi se pierdu în mulţime. 

Modernul Henric cobori, puţin îngrijorat de ceea ce se 
întâmpla în interiorul sălii de bal. In ceea ce priveşte adversarul 
său, - pentru că cei doi bărbaţi erau duşmani de moarte - 
traversă repede două saloane pe care le exploră dintr-o privire, 
căutând fără nicio îndoială un prieten şi, totodată, pe domnul 
Raoul de Nangeal. 

Petrecerea era în cel mai frumos moment al său de entuziasm 
şi nebunie. 

Dintr-o dată, muşchetarul se opri în faţa unui grup care dansa 
un cadril!!, în mijlocul căruia o frumoasă fată atrăgea toate 
privirile. Ea dansa cu un tânăr îmbrăcat într-un abate galant din 
timpul domniei lui Ludovic al XV-lea, care avea în faţa sa un 
bărbat îmbrăcat ca un paj al lui Carol al VI-lea. Acesta din urmă 
era chiar domnul Raoul de Nangeal. 

Muşchetarul lăsă să-i cadă o privire arzătoare asupra tinerei 


10 Diligenţă - trăsură mare, acoperită, cu care se făcea în trecut 
transportul regulat de poştă şi de călători pe distanţe mai lungi; 
poştalion. 

11 Cadril - dans de origine franceză, cu mişcare lentă, constând 
dintr-un şir de figuri în cursul cărora partenerii se schimbă între ei. 

fete, o privire plină de dragoste şi disperare, şi buzele i se 
întredeschiseră, iar acela care era aproape de el şi care-şi ciuli 
urechea, îl putu asculta spunând în şoaptă: 

— Dumnezeule! Dumnezeule! Dacă mă va ucide! 

Tânăra care dansa, se uită un timp peste umăr perechii sale şi 
îl zări pe muşchetar. Atunci o roşeaţă îi aprinse obrajii şi fruntea. 
Dar muşchetarul deja dispăruse. 

Totuşi, el avu timp să facă un semn domnului de Nangeal şi 
tânărului îmbrăcat în acel abate galant. 

Acesta din urmă o conduse pe fată la locul ei, apoi se alătură 
muschetarului. 

— Ce vrei, prietene? spuse el. 

— Am nevoie de tine. 

— Când? 

— Imediat. 

Abatele se încruntă. 

— Eşti nebun? spuse el. 

— Nu, spuse tânărul cu tristeţe. Sunt nefericit, atâta tot. 

Şi el se aplecă la urechea abatelui. 

— Els-a întors, spuse el. 

Abatele tresări. 

— Marchizul Gontran? 

— Da. 

— Oh, ce nefericire! Ce nefericire! murmură tânărul. 

— Il voi ucide, spuse muşchetarul. 

— Eşti nebun!... Dacă îl vei omori... 

— Ei bine? 

— Jeanne nu va mai fi soţia ta. 

Un nor trecu peste fruntea deja palidă a tânărului. Cu privirea 
întunecată, el încheie... 

— Oh! Atunci, spuse el, va trebui să mă las ucis. Să mergem! 

— Dar... unde este el? 

— Acolo jos, la uşă. Caută-l pe Nangeal şi dă-i acest bilet scris 
în creion. Ştii că Nangeal este prietenul său. 

Cei doi tineri îşi făcură drum prin mulţime şi, cum trecură din 
nou aproape de tânăra fată, înconjurată în acel moment de un 
cerc de tineri admiratori, muschetarul simţi cum îi tremură 
picioarele. 

— Dumnezeule! Dumnezeule! repetă el. 

In primul salon îl găsiră pe domnul Raoul de Nangeal. 

Era un tânăr înalt, cu părul roşcat, foarte urât, dar cu o ţinută 
distinsă. 

Muschetarul îi înmână în linişte foaia ruptă din carnet. 

Domnul de Nangeal îşi aruncă ochii pe foaie, tresări la rândul 
său şi spuse cu vioiciune muşchetarului: 

— Unde este el? 

— La uşă. Ne aşteaptă. 

Domnul de Nangeal trecu primul şi începu să coboare scara. 

— Ştiam, şopti abatele la urechea muşchetarului, ştiam că 
marchizul va reveni. 

— Ştiai? 

— Oh! Ar fi trebuit să-ţi grăbeşti căsătoria şi să aranjezi 
lucrurile în aşa fel încât să nu aibă timp să se întoarcă! Acum 
este prea târziu, trebuie să te lupti. 

Bearnezul era în continuare în stradă, în faţa diligentei sale a 
cărei portieră era deschisă. El îşi repuse masca. 

Domnul de Nangeal îl salută prieteneşte. 

— Urcati, domnilor, spuse bearnezul arătând cu un gest 
curtenitor berlina de călătorie. 

— Unde mergem? întrebă abatele. 

— La o leghe de aici, la marginea regiunii Gironde se află o 
pădurice şi, acolo, ne vom simţi minunat. Hei! dar, spuse 
bearnezul, mi se pare că dumneavoastră sunteţi, domnule de 
Bique. 

— Da, domnule. 

— Atunci, este mai bine. 

— Credeţi, domnule marchiz? spuse abatele pe un ton uşor 
ironic. 

— Dar, fără îndoială, pentru că ştiţi la fel de bine ca şi mine ce 
prăpastie ne separă, pe conte şi pe mine. 

Abatele se înclină în semn de aprobare şi cei patru tineri 
urcară în berlina de călătorie. 

— Domnilor, adăugă bearnezul, am în acest cufăr săbiile şi 
pistoalele. Şi unele, şi altele au fost achiziţionate de la Paris şi 
îmi sunt străine. Dar, să fiţi liniştiţi, domnilor, spuse el cu un 
surâs, săbiile au tăişul bun şi pistoalele au o frumoasă 
încărcătură... 

Berlina plecă la trap întins din Bordeaux pe drumul care se 
întindea de-a lungul râului, în amonte, şi merse timp de aproape 
douăzeci şi cinci de minute. 

In acest timp, o profundă tăcere se lăsă asupra celor patru 
personaje atât de ciudat îmbrăcate, date fiind circumstanţele. 

In cele din urmă, trăsura se opri şi primul care cobori fu cel 
care era îmbrăcat ca Henric al IV-lea şi căruia i se dăduse titlul 

de marchiz. 

Era o noapte frumoasă de iarnă, luminoasă, liniştită, puțin 
cam răcoroasă. Solul dur scotea un zgomot sonor sub paşii 
personajelor noastre, nicio suflare de vânt nu îndoia ramurile 
copacilor; o tăcere adâncă ce cuprinsese acel loc, era tulburată 
doar de clipocitul confuz al apei. 

Berlina se oprise la marginea acelui pâlc de copaci despre 
care vorbise bearnezul. Era un loc binecunoscut de tinerii din 
Bordeaux, foarte certäreti la acea epocă, şi care se duelau zi de 
zi cu ofiţeri ai garnizoanei, din motive politice. 

Copacii, destul de deşi pe margine, începeau să se rărească 
spre mijloc şi sfârşiră prin a descrie un fel de potcoavă în jurul 
unui luminiş al cărui teren era acoperit cu nisip. 

In acest loc se puteau lupta cu săbiile la fel de bine ca şi într-o 
sală de arme. 

Marchizul - acesta era titlul care i se dăduse tânărului 
îmbrăcat ca Henric al IV-lea, făcu un semn spre valetul care 
stătea pe scaunul berlinei şi acesta ridică un cufăr alungit pe 
care şi-l pusese la picioare. Era acel cufăr care conţinea două 
perechi de pistoale şi două perechi de săbii pentru luptă. 

Valetul luă acest cufăr, îl încărcă pe umeri şi îl urmă pe 
stăpânul său, care se strecură printre copaci. N 

Muşchetarul mergea la trei paşi distanță de ei. In spatele lui, 
tânărul îmbrăcat ca un abate şi domnul Raoul de Nangeal 
mergeau alături, vorbind în şoaptă. 

— Deci, părerea dumneavoastră, Raoul, spuse primul, este că- 
i imposibilă o conciliere? 

— La fel de mult ca în cazul în care ai încerca să apropii cei 
doi poli ai pământului. 

— Dar familia nu cunoaşte ura dintre cei doi. 

— Fără îndoială, din moment ce mâna domnişoarei Jeanne i-a 
fost acordată contelui Victor. 

— Şi ei se iubesc? murmură tânărul. 

— Sigur că da. 

— Acest duel, indiferent de rezultat, îi va separa pe cei doi 
îndrăgostiţi pentru totdeauna? 

— Vai! spuse domnul de Nangeal, este de necontestat. Dacă 
Victor îl va ucide pe Gontran, el nu se mai poate căsători cu 
Jeanne. 

— Şi, spuse abatele, dacă Gontran îl va ucide pe Victor, 
domnişoara Jeanne va muri şi ea. 

— Uite, spuse dintr-o dată domnul de Nangeal, am o teribilă 

remuşcare. 

— Care? 

— Că nu am avertizat-o pe domnişoara Jeanne înainte de a 
pleca de la bal. 

— Ei bine! Şi dacă ai fi făcut-o? 

— Ea ar fi alergat şi s-ar fi interpus între cei doi. 

Abatele clătină din cap: 

— Ei şi-ar fi băgat săbiile în teacă şi ar fi reluat duelul mâine. 

Discutând astfel, cei doi tineri, care duceau felinarele luate din 
berlina de călătorie pentru a face lumină în timpul duelului, îi 
însoţiră pe contele Victor şi pe marchizul Gontran. 

Aceştia din urmă, de asemenea, schimbară câteva cuvinte. 

— Conte, îi spuse marchizul, trebuie să vă anunţ că am luat 
măsurile mele de precauţie. 

— Ah, ah! 

— Sper să vă omor, dar, cu toate acestea, m-am gândit si la 
celălalt rezultat, şi atunci... 

— L-aţi însărcinat, fără îndoială, pe domnul de Nangeal pentru 
a continua lupta? râse contele în batjocură. 

— Nu. 

— Atunci, ce ati făcut? 

— Am scris o scrisoare tatălui meu şi i-am spus totul. 

Contele Victor se cutremură şi paloarea sa se accentuă. 

— Oh! Sunteţi implacabil! murmură el. 

— E adevărat. 

— Deci, nu m-aţi iertat? 

— Niciodată! 

— Poate, murmură muşchetarul emoţionat, poate dacă v-aţi fi 
gândit la sora dumneavoastră? 

— Dimpotrivă, domnule, de vreme ce am făcut două mii de 
mile cu singurul scop de a vă deturna planurile. 

— Dar... ea mă iubeşte... 

— Ştiu. 

— Şi dacă eu vă omor... 

— Ei bine! Ea vă va uri. 

— Oh! Nu, niciodată! strigă contele cu putere, niciodată! 
Pentru că ea va şti că până în ultima clipă am încercat să vă fac 
să auziti vocea raţiunii, că v-am rugat, v-am implorat... că eu, 
mândru şi arogant, m-am umilit înaintea dumneavoastră... că... 
v-am... cerut iertare!... 

In timp ce vorbea astfel, contele tremura, iar privirea lui 
exprima o rugăminte fierbinte. Ti se rupea inima văzându-l pe 

acest frumos şi mândru bărbat, adresând - fapt incredibil - scuze 
adversarului său. 

Dar, marchizul ridică din umeri şi se dădu un pas înapoi: 

— Uite ce-i, spuse el, nu mai adăugaţi nicio silabă, sau voi 
crede că sunteţi un laş! 

Acest cuvânt fusese pronunţat cu un accent plin de dispreţ, 
încât contele îşi înăbuşi un strigăt de furie. 

— Oh! spuse el, săbiile! Săbiile, imediat! 

Valetul deschise cufărul. 

— lată, răspunse marchizul, alegeţi!... 

Contele Victor se aplecă, luă o sabie şi se puse în gardă. 

Marchizul făcu la fel. 

— Vedeţi, spuse domnul de Nangeal la urechea celui de-al 
doilea martor, că era pierdută orice încercare de reconciliere. 

Cei doi adversari îşi încrucişară săbiile şi se repeziră unul 
asupra altuia cu mânie. 

Ambii aveau lame fine şi amândoi făcură un lung şi răbdător 
studiu în ceea ce priveşte metoda de distrugere a adversarului. 

Timp de trei minute, domnul de Nangeal şi abatele, care se 
postaseră în poziţiile lor de martori, nu auziră decât scrâşnetul 
precipitat al celor două lame. Deodată se auzi un strigăt de furie, 
iar, la lumina felinarelor lor şi a razelor lunii, văzură sabia 
marchizului Gontran sărind în aer. 

Contele  lovise sabia adversarului său printr-o mişcare 
îndrăzneață, i-o aruncase cu o simplă mişcare a încheieturii 
mâinii şi întinse braţul, în acelaşi timp, sprijinind vârful săbiei 
sale de pieptul marchizului... 

Şi totuşi, sabia nu-i străpunse pieptul, iar contele, cu un glas 
tremurător, îi spuse marchizului: 

— Domnule, viaţa dumneavoastră este în mâinile mele, vreţi 
să mă iertati? 

— Omorâţi-mă! spuse furios marchizul. Vă urăsc şi vă 
dispretuiesc! 

Contele îşi înăbuşi un oftat şi îşi ridică arma. 

— Luaţi o altă sabie, spuse el. Eu nu omor un om neînarmat. 

Marchizul alergă la cufăr, luă o sabie şi, din nou, cei doi 
adversari se puseră în gardă. 

Dar, imediat se auzi un strigăt teribil, un strigăt de disperare 
şi de durere, şi o femeie veni în fugă, şi se grăbi să îi separe pe 
combatanți. 

Capitolul VII 

In acest moment al povestirii, maiorul se opri pentru o clipă şi 
se uită la Jeanne-oarba. Biata femeie avea faţa scăldată în 
lacrimi care-i şiroiau pe tăcute. 

— Doamnă, spuse atunci maiorul Samuel, luându-i mâna, ştiţi 
că trebuie să povestesc în continuare, este necesar, astfel încât 
să aflaţi de ce am îndrăznit să vin până la dumneavoastră. 

— Vorbiti, răspunse ea. Am avut tot curajul pe tot parcursul 
vieţii mele, voi avea curajul să vă ascult chiar dacă îmi reînnoiţi 
toate suferinţele. 


Maiorul continuă: 

— Femeia care a venit să se interpună între contele Victor şi 
marchizul Gontran era această frumoasă fată pe care 
muşchetarul o privise în urmă cu scurt timp cu atâta iubire. 

— Frate! strigă ea privindu-l pe marchiz. Victor! repetă ea cu 
un accent de nedescris de disperare şi de groază, întinzând 
ambele mâini spre conte, dumneavoastră, care veţi fi soţul meu! 

Şi, cum ei se îndepărtaseră, lăsând vârful săbiilor lor la 
pământ, ea îi privi şi pe unul, şi pe altul cu un fel de stupoare. 

— Tu, fratele meu, spuse ea din nou, tu, pe care nu te-am 
văzut de trei ani, te-ai reîntors tocmai pentru a-l ucide pe 
bărbatul pe care-l iubesc? 

Şi adresându-se contelui Victor, în timp ce marchizul păstra o 
tăcere de mormânt: 

— Dar, spuneti-mi, zise ea, că nu-l cunoşteaţi... că nu l-aţi 
recunoscut... spuneţi-mi... 

Contele îşi plecă capul. 

Şi dintr-o dată, marchizul aruncă sabia departe de el şi, 
întinzând mâna adversarului său: 

— Vă voi explica totul, spuse el. 

Contele luă mâna marchizului. Atunci acesta zâmbi şi, privind- 
o pe sora sa: 

— Draga mea Jeanne, spuse el, m-am reîntors să particip la 
nunta ta. Dar am avut o dispută veche de lămurit cu viitorul tău 
soţ şi a trebuit să luptăm până la prima picătură de sânge. Ai 
văzut că nu era foarte periculos. 

— Dumnezeule! murmură fata tremurând. 

— Dar, din moment ce ai apărut, sper ca şi contele să nu mai 
aibă pică pe mine. 

— Oh! Într-adevăr! spuse contele. 

Şi cei doi tineri îşi strânseră mâna din nou. 


45 


— Ponson du Terrail — 


Tânăra, cu faţa palidă şi tremurând, se aruncă în braţele 
fratelui său. 

— Şi acum, adăugă acesta din urmă, să ne reîntoarcem la bal. 

Jeanne îl prinse de braţ. 

— Vino! spuse ea. 

Şi, peste umărul fratelui ei, ea aruncă o privire plină de 
tandrete iubitului ei. 

Domnul de Nangeal şi domnul de Bique, martori la această 
scenă ciudată, nu schimbară un singur cuvânt. 

După ce marchizul îi acordă braţul surorii lui şi se îndepărtară 
câţiva paşi, domnul de Nangeal îi spuse abatelui: 

— Credeţi în sinceritatea acestei reconcilieri? 

— Vai! Nu, răspunse preotul, este o comedie groaznică. 

— Şi eu mă tem că aşa este, vai! 

— Sunt sigur că mâine se vor duela din nou până la moarte, 
de această dată. 

Cei doi tineri oftară si ieşiră din luminiş cu paşi lenți. 

Marchizul o ajută pe tânără să urce în trăsura care o adusese, 
iată cum: 

Jeanne îl văzuse pe muschetar plecând de la bal. 

Paloarea lui subită o frapă pe tânăra fată, ea îl urmări şi îl 
văzu îndepărtându-se împreună cu domnul de Nangeal şi domnul 
de Bique. 

Atunci, cu acest minunat instinct al inimii pe care numai 
femeile îl au, Jeanne ghici că Victor urma să se dueleze. 

Ea plecă de la bal fără să anunţe pe cineva şi, cum ajunse în 
stradă, ea văzu berlina de călătorie care se îndepărta repede. 

Sări într-o trăsură şi îi promise vizitiului un pumn de aur ca să 
ajungă berlina. 

Acum am înţeles cum a ajuns ea pe scena luptei, fără să 
bănuiască, vai! că omul cu care contele Victor şi-a încrucişat 
sabia era chiar fratele său. 

Ştim ce a urmat. 

După aproape o oră de la aceste evenimente, cel îmbrăcat în 
regele Henric al IV-lea îşi depuse sabia la vestiarul sălii de bal şi, 
cu masca pe faţă, el intră dând mâna Jeannei, îmbrăcată în 
regina Margot. 

Muschetarul şi abatele intrară în sală în urma lor şi, în curând, 
tânăra, a cărei teamă se diminuase, se întoarse să danseze. 

Atunci, marchizul Gontran se apropie de contele Victor. 

— Acum, doamnă, spuse maiorul, oprindu-se din nou, trebuie 
să vă spun ceea ce niciodată nu aţi ştiut. 

— Ah! spuse Jeanne-oarba, am ştiut atâtea lucruri, domnule.... 

— Probabil, dar niciodată nu aţi ştiut motivul real al acestei uri 
violente pe care marchizul Gontran o purta contelui Victor. 

Oarba sări dintr-o dată de la locul său ca şi cum ar fi fost 
împinsă de un arc din oţel: 

— Şi dumneavoastră îl ştiţi, deci? spuse ea. 

Lacrimile ei încetară să mai curgă, toată înfăţişarea ei 
exprimând o curiozitate arzătoare şi dureroasă. 

— Da, doamnă, răspunse maiorul, şi astăzi, sunt, probabil, 
ultimul deţinător al acestui fatal şi teribil secret. 

Şi maiorul continuă: 

— Cu aproape doi ani înainte de evenimentele pe care vi le- 
am amintit, doamnă, într-o seară de iarnă, un grup de patru 
vânători ajunseră la marginea unei mari păduri din Poitou. 

In apropierea lor, un picher!?, care ţinea în lesă o mică haită 
de câini din Vendée, îndemna cu un băț, un catâr ce purta nişte 
coşuri care conţineau un mistreţ vânat şi jupuit în timpul zilei. 

Soarele dispăruse în spatele unor nori groşi şi negri, terenul 
era acoperit cu zăpadă. Se făcuse frig şi vânătorii noştri, cu arma 
pe umăr, cu cuțitul de vânătoare la centură, îmbrăcaţi în haine 
de catifea, purtând cizme mari specifice locuitorilor de munte, 
unii cu capul acoperit cu pălării mari vendeene, alţii cu caschete 
rotunde de sportivi, fluierau cu degetele şi mergeau într-un ritm 
rapid. 

— Brr! spuse unul dintre ei, ce frig este. 

— Nu îmi mai simt degetele, răspunse un al doilea. Sunt 
amortite. 

— Din fericire, domnilor, adăugă al treilea, suntem la doar un 
sfert de leghe de popasul nostru de vânătoare. 

— Şi, spuse al patrulea ca o concluzie, vom găsi o supă caldă, 
un foc în cămin şi un vin bun. 

Cei patru tineri îşi dublară paşii şi se îndepărtară de pădure. 

Cu toate acestea, unul dintre ei rămase în spate: 

— Hei! Gontran? îl strigă unul dintre ei, eşti amortit de frig sau 
visezi la amorurile tale? 

Tânărul astfel interpelat se apropie: 

— Şi dacă ar fi aşa? spuse el. 

— lubeşti pe cineva? 

— Poate... 

— Ah! Interesant!... 

Şi el avu un fel de zâmbet ironic, puţin sceptic: 

— Eu credeam, spuse unul dintre vânători, că ai jurat să nu 
mai iubeşti vreodată. 

— Jurământ de betiv! 

— Sub pretextul zadarnic că femeile ne iau mai mult decât ne 
dau şi ne costă mai mult lacrimile pe care le vărsăm pentru ele 
decât bucuriile pe care ni le aduc. 

— E adevărat, domnilor. Ce vreţi? Este cineva vreodată 
stăpânul absolut al inimii lui? 

Şi tânărul rosti aceste cuvinte pe un ton grav şi uşor 
emoţionat. 

— Oh! oh! domnilor, spuse acela care mergea la dreapta lui, 
Gontran este, în mod incontestabil, îndrăgostit. 

— Sunt de acord. 

— Şi dacă îl vom include în categoria îndrăgostiţilor, vă asigur 
că vom avea cea mai deplorabilă cină. 

— De ce? 

— Pentru că un îndrăgostit este melancolic. 

— Corect. 

— Atunci, ce-i de făcut? 

— Oh! domnilor, spuse acela care se numea Gontran, fiţi 
siguri că nu vă voi deranja cu secretele mele. De altfel, 
adevărata fericire nu se mărturiseşte. 

— Deci, eşti cu adevărat fericit? 

— Oh! spuse tânărul pe un ton pătrunzător. 

— Victor este un sceptic, spuse Raoul de Nangeal... 


— Pentru că, aţi ghicit, doamnă, se întrerupse maiorul, aceşti 
patru tineri nu erau alţii decât marchizul Gontran de L..., contele 
Victor de B..., domnul Raoul de Nangeal şi domnul de Bique. 

Oarba dădu afirmativ din cap şi maiorul continuă: 


Vorbind astfel, vânătorii ajunseră la o fermă înconjurată de un 
pâlc de arbori, la care ei se opriră pentru trei zile. 

Când trecură pragul bucătăriei, un foc mare pâlpâia în cămin 
şi un picior de căprioară se termina de rumenit pe o frigare. 

Intr-o mică sală de lângă bucătărie, soţia fermierului acoperise 
o masă cu o faţă groasă şi cu farfurii, alături de care strălucea 
argintăria adusă pentru cei patru vânători. 

— Haideţi! domnilor, la masă! spuse domnul de Bique. Sunt 
mort de foame. 

— Lăsaţi-mă să mă încălzesc un moment, spuse Victor, care 
se aşeză călare pe un scaun, lângă foc. Eu nu am ca Gontran o 
iubire în inimă, eu... 

Şi Victor începu să râdă. 

— Oh! tu, spuse Raoul, eşti un adevărat zeflemist. 

— Sunt prea bătrân pentru a iubi... 

— Chiar aşa?! 

— Eu păstrez toată dragostea pe care pot s-o am în adâncul 
sufletului pentru femeia cu care mă voi căsători. 

— Uf! Domnilor, spuse domnul de Bique, iată că Victor ne va 
vorbi despre căsătorie. lţi mulţumim! Deja îi simt gustul amar! 

Raoul şi domnul de Bique se aşezară la masă şi marchizul 
Gontran îi urmă. Victor era încă în apropierea focului, dar cum 
uşa micii camere rămase deschisă, conversaţia continuă: 

— Gontran? Ai o iubită? spuse Raoul. 

— Da, cu siguranţă. 

— O iubeşti? 

— Până la moarte. 

— Şi, se poate şti din ce lume face parte? 

Gontran tresäri. 

— De ce vă interesează? spuse el. 

— Hei! spuse Raoul de Nangeal, pentru că te-am văzut destul 
de atras toată iarna de o anume baroneasă... 

— Te înşeli, femeia pe care o iubesc nu face parte din lumea 
noastră. 

— Adevărat? 

— Este o bayonnezä®, cu fustă roşie şi fular albastru, adăugă 
Gontran cu răceală. 

— Şi, tu o iubeşti? 

— Până la moarte... Şi, dacă tatăl meu nu ar fi făcut parte din 
această lume, m-aş fi căsătorit cu ea. 

Tânărul rosti aceste cuvinte cu o astfel de convingere, că 
domnul de Nangeal şi domnul de Bique se cutremurară şi tăcură. 
Când contele Victor de B... veni să se aşeze la masă, spuse: 

— Pe cuvânt! domnilor, bayonnezele sunt atât de frumoase, 
că înţeleg dragostea lui Gontran. Uite, sunt cinci zile de când mi- 
a plăcut una dintre aceste fete. Oh! nu demult. Intr-o noapte, 
chiar dacă m-am despărţit de ea, m-am simţit cucerit de 

farmecul ei irezistibil. 

— Ah! ah! spuse Raoul, şi tu? La fel ca Gontran? 

— Oh! spuse Victor, continuând să zâmbească, este o poveste 
destul de drăguță. 

— Povesteşte-ne şi nouă. 

— Se pare că fata are un iubit, un frumos iubit misterios, care 
intră în casa ei luându-și nişte precautii ca în romane. 

La aceste cuvinte ale lui Victor, Gontran făcu o mişcare 
bruscă, dar niciunul dintre cei trei convivi nu observară. 

— Micuța, continuă Victor, trăieşte cu părinții ei pe o stradă 
îngustă din Bordeaux, strada de la Turnul Vechi. In fiecare 
noapte, o fereastră a casei vecine se deschidea şi o scândură era 
pusă, ca un fel de pod, de la acea fereastră la aceea a 
bayonnezei... Valetul meu de cameră a aflat toate aceste 
informaţii şi s-a însărcinat cu tot, încheie Victor. 

Gontran se ridică dintr-o dată şi spuse: 

— Pardon, spuse el privindu-l fix pe Victor, dar povestea ta mă 
interesează. Mi-ar plăcea să aflu mai multe detalii. 

— Ei, atunci, iată. lubitul ei misterios lipsea, se pare. Valetul 
meu de cameră m-a introdus în casa ei şi... scândura... aţi 
înţeles. 

Gontran se repezi la Victor. 

— Minţi sau eşti un ticălos! strigă el. 

— V-am zis adevărul, spuse Victor, care realiză dintr-o dată şi 
deveni palid ca un mort. 

— Acest iubit misterios, continuă Gontran, acest iubit care 
folosea acea scândură, acest om înşelat, trădat şi a cărui viaţă a 
fost dată peste cap acum, sunt eul... 

Şi, rapid ca un fulger, el îl pălmui pe Victor pe ambii obraji, în 
faţa ochilor celorlalţi doi tineri consternati. 

— Am nevoie de sângele tău! murmură el, în timp ce Victor 
scoase un strigăt de furie. 


* 
x x 
— O oră mai târziu, doamnă, spuse maiorul Samuel după un 
moment de tăcere, un duel sălbatic, fără precedent în analele 
franceze, unul dintre acele dueluri feroce pe care yankeii le-au 
inventat, avea loc la mică distanţă de fermă. 
Gontran de L... şi Victor de B... îşi armară pustile de vânătoare 
mergând unul spre celălalt, cu dreptul de a trage cele două 
focuri, după propria voinţă. 

Victor, beat de furie pentru că fusese pălmuit, trase primul şi 
glontul îi atinse uşor umărul marchizului Gontran. 

Gontran trase la rândul său şi Victor nu fusese atins. 

Atunci, acesta din urmă tinti din nou. 

Dar, în acest timp ei continuau să meargă. Supunându-se unei 
mişcări instinctive, Gontran îşi cobori capul şi glontul care 
trebuia să-i spargă capul, îi străpunse doar pălăria. Victor trase 
cele două focuri; îi mai rămăsese un glonţ lui Gontran. 

Gontran continua să meargă şi atunci când nu mai erau decât 
trei paşi de adversarul său, el apăsă trăgaciul cu degetul. 

Victor căzu fără să scoată un strigăt. 

Îl transportară pe tânăr la fermă. 

Domnul de Nangeal, care făcuse unele studii chirurgicale, 
spuse că Victor de B... va fi mort înainte de zorii zilei şi îi spuse 
lui Gontran: A 

— Salvează-te! Intoarce-te la Bordeaux... Este cel mai înţelept 
lucru! 

Marchizul Gontran încălecă pe cal, galopă douăzeci de ore, 
ajunse la Bordeaux, alergă spre strada de la Turnul Vechi şi se 
întâlni cu convoiul funerar al unei înmormântări, al fetei pe care 
o iubise atât de mult. 

Bayonneza murise din cauza durerii imense pe care o simtise 
după ce şi-a regretat greşeala. 

Gontran vru să se omoare, apoi îi fu ruşine la gândul 
sinuciderii şi îşi spuse că era mai bine pentru el să caute 
moartea sub acel climat de moarte al Lumii Noi. 

Şi iată, de ce, doamnă, încheie maiorul Samuel, marchizul 
Gontran plecă scriind familiei lui că nu voia să se întoarcă acasă. 

„Am pierdut la jocul de aseară o sumă uriaşă. 

Voi merge în America să-mi refac averea.” 


Capitolul VIII 

Oarba ascultă toate aceste detalii cu o tristă aviditate. 

Se putea spune că ea simţea un fel de bucurie crudă de a 
retrăi acest trecut deja îndepărtat. 

— După aceea, domnule? După aceea? întrebă ea. 

— Au trecut doi ani. Domnul Raoul de Nangeal se înşelase în 
ceea ce priveşte previziunile sale chirurgicale. Contele Victor de 
B... nu murise. l-au trebuit trei luni pentru a se repune pe 
picioare şi o călătorie în Italia, de un an, pentru a-şi finaliza 
recuperarea. 

— Ponson du Terrail — 


El reveni la Bordeaux, unde aventura lui tragică era 
necunoscută. 

Domnii de Bique şi de Nangeal păstrară o tăcere profundă. 
Dar, o tânără fată, frumoasă şi fermecătoare, o fiinţă adorabilă îi 
apăru pe drumul vieţii sale. El ajunse să o iubească... 

Şi, atunci când inima bătea să-i spargă pieptul, atunci când 
sufletul său se legă pentru totdeauna de sufletul acestei fete, el 
află, cu stupoare, că ea era sora acestui om a cărui viaţă elo 
distrusese şi a cărui dragoste o călcase în picioare. 

— Acum aţi înţeles, doamnă, nu-i aşa? 

Contele Victor de B... ceru şi obtinu mâna domnişoarei Jeanne 
de L... care îl iubea şi care era iubită. Şi, cu opt zile înaintea 
căsătoriei, fratele său dispărut, marchizul Gontran, care plecase 
să-şi refacă averea în America, reveni şi se arătă în mijlocul 
acelei petreceri asemenea statuii unui comandor. 

Contele Victor spera că va fi celebrată căsătoria înainte de 
întoarcerea inamicului său. 

Contele se înşelase. 

Ştiţi acum ce ură teribilă avea marchizul Gontran pentru acela 
care voia să devină soţul surorii sale. 

Marchizul, în prezenţa Jeannei, se prefăcuse; el întinse mâna 
spre adversarul său, dar nici domnul de Nangeal, nici domnul de 
Bique nu fuseseră păcăliţi de această aparentă reconciliere. 
Amândoi îşi dădură seama că partida între contele Victor B... şi 
marchizul Gontran de L... încă nu se terminase; momentan era 
remiză... în timp ce Jeanne dansa cu inocenta vârstei sale, 
crezând că fratele şi logodnicul ei erau cei mai buni prieteni din 
lume. 

— Domnule, îi spuse marchizul contelui Victor, sper că aţi 
înţeles. 

Contele se înclină spunând: 

— Desigur. 

— Mâine, nu-i aşa? spuse marchizul. 

Contele oftă şi dădu din cap afirmativ: 

— Sunt la ordinele dumneavoastră, spuse el. 

Marchizul părea să reflecteze: 

— Uite, spuse el, am o idee mai bună, cred. 

— Să vedem? 

— Dacă eu vă voi omori, va fi suficient timp să mă explic. 
Dacă dumneavoastră mă veţi omori, între dumneavoastră şi sora 
mea se va săpa o astfel de prăpastie încât nu o veţi putea 
acoperi vreodată. Atunci, ascultaţi-mă cu atenţie. 

— Nopțile de la Maison Dorée — 


— Fie, vorbiţi... 

— Vă voi lăsa rolul dumneavoastră de logodnic până mâine 
seară. Familia mea este la castelul său de la Morelière, ştiţi, pe 
drumul spre Libourne, la cinci leghe de Bordeaux. Tatăl meu a 
rămas acolo. Mama mea şi sora mea sunt singure aici. 

— Ştiu. 

— Eu le voi conduce acasă şi vă voi invita la cină la Morelière, 
mâine, pe dumneavoastră, pe Nangeal şi pe domnul de Bique. 

Contele răspunse cu răceală: 

— Această invitaţie se potriveşte foarte bine pentru că sunt 
aşteptat mâine la Morelière. 

— Ah! 

— Pentru semnătura contractului. 

— Inseamnă că ştiţi perfect intrările castelului. 

— O, de minune! 

— Noi vom ieşi prin seră şi prin poarta mică a grădinii, şi vom 
merge într-un loc numit Saut-du-Loup"?. 

— II cunosc. 

— Acolo, încheie marchizul, putem să ne luptăm până la 
moarte; nimeni nu ne va deranja. La revedere, conte!... 

Marchizul salută şi se pierdu în mulţime. 

— O, fatalitate! murmură domnul Victor care rămase nemişcat 
un moment în locul unde-l lăsase Gontran de L..., tăcut, cu 
sudoarea şiroindu-i pe frunte. 

Deodată, domnul de Bique, unul dintre cei doi martori pe care 
l-am văzut îmbrăcat în abate, veni să i se alăture: 

— Gontran, îi spuse el, a venit să mă anunţe că mâine vom 
cina la Morelière. 

— Da, spuse contele. 

— Imi dau seama. 

— Ah! şopti Victor punându-şi ambele mâini pe frunte, Jeanne 
este pierdută pentru mine. Dacă îl voi ucide pe fratele său, nu 
voi putea vreodată... 

— Ssst! spuse domnul de Bique. Să ieşim...trebuie să vorbim. 

Şi el îl trase afară din sala balului. 

Amândoi părăsiră hotelul oraşului şi o luară pe o stradă 
îngustă şi pustie. 

— Conte, spuse atunci domnul de Bique, totul este pierdut 
dacă Jeanne nu te iubeşte dincolo de toate limitele. 

— Şi dacă dragostea ei este fără margini? 


14 Saut-du-Loup - săritura lupului (lb. fr.). 

— Totul este salvat. 

— Ce vrei să spui? 

— Ascultă. Mâine vei merge la Morelière. 

— Da. 

— Când toată lumea va merge la culcare, tu vei ieşi pentru a 
te lupta cu Gontran. 

— Vai, aşa e! 

— Ei bine! Trebuie ca mai înainte să o vezi pe domnişoara 
Jeanne. 

— Şi când mă voi întâlni cu ea... 

— li vei mărturisi adevărul sau, cel puţin, îi vei spune că între 
Gontran şi tine este o ură de moarte. Trebuie ca ea să înţeleagă 
că numai fuga poate să vă asigure fericirea. 

Contele tresări: 

— Dar ce-mi propui este o răpire? spuse el. 

— Hei! Fără îndoială. Jeanne compromisă, Jeanne în puterea 
ta, acest lucru îl va determina pe marchiz să-şi înăbușe ura sa 
pentru a salva onoarea familiei sale... 

— Oh! Ai dreptate, spuse contele care îl îmbrăţişă pe domnul 
de Bique. 

— Voi avea grijă de tot, încheie acesta din urmă. Mâine seară, 
la ora unsprezece, voi plasa la capătul parcului o diligenţă cu caii 
deja înhămaţi şi îţi jur că vor fi cai foarte buni... Adio... pe 
mâine... 


* 
x * 

În acest punct al povestirii, maiorul se opri din nou: 

— Doamnă, spuse el Jeannei-oarba, răbdarea cu care ascultați 
această dureroasă povestire va fi în curând recompensată. 
Credeţi-mă... nu este totul pierdut pentru dumneavoastră în 
această lume... 

El îi sărută mâna şi îi spuse: 


Capitolul IX 

— A doua zi după bal, o numeroasă reuniune avea loc la 
castelul Morelière. 

Urma să fie semnat contractul de căsătorie dintre contele 
Victor de B..., fiul cel mic al ducelui de B... cu domnişoara Jeanne 
de L... 

La ora zece seara, majoritatea oaspeţilor plecaseră şi nu mai 

erau în salonul mare al castelului decât cei doi logodnici, 
marchizul Gontran, domnul de Nangeal şi domnul de Bique. 

— Dragul meu conte, spuse Gontran ridicându-se, Nangeal, 
Bique şi cu mine vom merge într-o plimbare nocturnă. 

— Da? spuse contele, simulând surpriza. 

— Ce vrei să spui? întrebă Jeanne surprinsă. 

— Oh! nu-ţi face griji, surioară, spuse marchizul, aceasta nu 
este o plimbare în genul celei de noaptea trecută. 

Şi el întinse mâna cu cordialitate spre Victor care avu curajul 
să i-o strângă. 

— Şi unde veţi merge? întrebă tânăra. 

— La Saut-du-Loup. 

— Oh! spuse Victor. 

— Noi vom petrece acolo, probabil toată noaptea, adăugă 
marchizul. Bună seara, surioară, noapte bună, viitorule cumnat... 
Cei trei tineri plecară, lăsându-i singuri pe cei doi logodnici. 

Dar, marchizul şi domnul de Bique schimbară pe rând câte o 
privire pe furiş cu Victor. 

Privirea domnului de Bique însemna: 

„Grăbeşte-te! Caii şi diligenta vă aşteaptă.” 

Privirea marchizului însemna: 

„Voi avea răbdare, vorbiti cu logodnica dumneavoastră atâta 
timp cât veţi dori, dar după ce vă veţi despărţi de ea, să ştiţi că 
vă aştept...” 

După ce ei plecară, contele Victor îşi dădu seama că nu mai 
era timp de pierdut. Se ridică dintr-o dată, îi luă mâinile Jeannei, 
îşi schimbă atitudinea şi graiul, şi zise: 

— Jeanne, mă iubeşti? 

Ea se sperie de accentul vocii lui: 

— Oh! spuse ea, ce-i cu această întrebare? 

— Mă iubeşti mai mult decât viaţa? 

— Da. 

— Mai mult decât onoarea? 

— Da, spuse ea panicată. 

— Dacă aş fi pierdut pentru tine, ai muri? 

— În clipa următoare. 

— Şi dacă ar trebui să părăseşti totul pentru mine... 

— Te voi urma la capătul lumii. 

— Ei bine! răspunse tânărul cu vioiciune, să ne grăbim, 
Jeanne, pentru că fiecare minut care trece ne apropie de moarte. 

— Ce vrei să spui? 

— Ştii unde a plecat fratele tău? 

— Nu. 

— La un sfert de milă de aici, în Saut-du-Loup unde mă 
aşteaptă împreună cu acei domni, care sunt martorii noştri... 

— Oh.. 

— Fratele tău mă urăşte de moarte. El vrea să mă omoare şi 
mă va ucide dacă eu nu-l ucid, şi dacă eu îl voi ucide... 

— Oh! Niciodată! Niciodată! ! strigă înnebunită de durere 
tânăra. 

— Vino! Să fugim!... Să fugim!... sau suntem pierduţi, repetă 
contele cu o energie sălbatică. 

Şi aruncă pe umerii Jeannei un burnuz® alb pe care ea îl purta 
atunci când se plimba prin parc. 

Şi, cum ea încă ezita, o luă în braţe, deschise uşa care avea 
ieşire spre parc, în capătul căruia, trăsura pregătită de către 
domnul de Bique, îi aştepta... 

Domnul de Bique era un om precaut. 

Caii nu aveau zurgălăi şi, mai mult, picioarele lor erau învelite 
în cârpe!... 


* 
x x 

— Domnule! Domnule, îl întrerupse la rândul său Jeanne-oarba 
pe maior, de la cine aţi aflat toate aceste detalii care sunt de o 
exactitate atât de riguroasă?... 

— Aveţi răbdare, doamnă, răspunse maiorul. Voi ajunge 
imediat la sfârşitul acestei istorisiri incitante şi veţi şti în curând 
de ce am avut curajul să v-o reamintesc... 


Şi maiorul continuă: 

Două ore mai târziu, diligenta parcurse zece leghe. La ivirea 
zorilor, erau destul de departe de castelul de Morelière. 

Jeanne şi răpitorul ei se opriră, tocmai seara, la un han 
mizerabil unde îşi petrecură noaptea. Ei se îndreptară spre 
Vendée, unde contele Victor avea prieteni de încredere... 

Dar, a doua zi, la apusul soarelui, în timp ce trăsura trecu 
printr-o pădure deasă şi întunecoasă, se auzi o împuşcătură, un 
glonţ şuieră şi unul dintre cai, lovit în cap, căzu mort la pământ. 

În acelaşi timp, patru bărbaţi, cu feţele acoperite cu măşti 
negre, se repeziră spre drum şi întoarseră caleaşca. 

Contele Victor sări la pământ pentru a se apăra, dar fu lovit de 


15 Burnuz - manta de lână cu glugă. 

un glonţ tras de aproape şi căzu lovit de moarte sub picioarele 
cailor. 

În acelaşi timp, criminalul lui se demască şi alergă la Jeanne 
care leşinase, murmurând: 

— L-am ucis pe seducătorul tău, dar cum trebuie ca onoarea 
mea să fie salvată, te condamn la închisoare veşnică. Vei fi 
moartă pentru întreaga lume... 


Capitolul X 
— Acum, doamnă, spuse în continuare maiorul, să vedem ce 
s-a întâmplat zece ani mai târziu. 


Jeanne trăia închisă într-un conac din Bretania. Ea nu l-a mai 
revăzut vreodată pe contele Victor. El murise sau trăia? Răpitorii 
săi nu i-au spus... Dar Jeanne devenise mamă. Ea avea un fiu de 
zece ani pe care îl chema Raymond. Acest fiu este toată bucuria 
ei, toată fericirea... Era imaginea vie a tatălui său... Era contele 
Victor de B... la zece ani... 

Ei bine! nefericita femeie, lovită în dragostea ei, urma să-şi 
vadă ultima sa fericire pierdută... Un râu adânc curgea la capătul 
parcului acestui conac transformat într-o închisoare... Intr-o 
dimineaţă, copilul dispăru... i se găsi haina şi cascheta plutind pe 
râu... Copilul se înecase! 


* 
x *% 

La aceste cuvinte Jeanne-oarba scoase un strigăt teribil, 
strigătul mamei a cărei inimă adormită de atâta durere se 
trezeşte brusc. Dar, în acelaşi timp, de asemenea, maiorul îşi 
scutură energic mâna: 

— Fiţi tare! doamnă, spuse el. Fiţi tare în faţa bucuriei aşa 
cum aţi fost împotriva durerii... fiul dumneavoastră nu s-a înecat! 


Si ea se ridică tremurând, ameţită, înnebunită, cu mâinile 
întinse în faţă şi strigă: 

— Oh! Ce vis am... 

Maiorul adăugă: 

— Fiul dumneavoastră trăieşte, doamnă, şi vi-l voi reda!... 

— Dumneavoastră! dumneavoastră, spuse ea căzând în 
genunchi şi împreunându-şi mâinile. 

— Eu, spuse el, îl voi aduce... 


A7 — 


— Ponson du Terrail — 


Femeia oarbă tremura din toate membrele şi izbucni în 
lacrimi. Căzu în genunchi, ochii îi erau îndreptaţi spre cer cu 
mâinile strânse... şi din când în când, murmura: 

— Dumnezeule! Fă să nu mor înainte să-l văd... 

Dar, dintr-o dată, o îndoială înfiorătoare îi trecu prin suflet: 

— Şi cine-mi spune, adăugă ea ridicându-se dintr-o dată, că 
nu mă înşelaţi?... 

— Fiul va fi în braţele mamei chiar în seara asta, răspunse 
maiorul cu un accent atât de convingător, că Jeanne îşi recăpătă 
încrederea în el. 

— Vă cred, spuse ea. 

Apoi, ea continuă să plângă. 

— Dar, doamnă, răspunse maiorul, nu este suficient să pot 
afirma existenţa fiului dumneavoastră, eu trebuie să vă mai spun 
cum de ati putut crede că el a murit. Trebuie să mă ascultați în 
continuare... 

— Oh! vorbiti, vorbiţi! spuse ea, acum vorbiti-mi despre fiul 

meu... 
— Contele Victor de B..., doamnă, avea însă sufletul adânc 
înrădăcinat în corp. El nu murise în urma loviturii de pistol ce 
fusese trasă asupra lui de către fratele dumneavoastră, aşa cum 
nu murise din cauza glontelui care-i trecuse prin piept cu doi ani 
în urmă. Dar, după ce şi-a revenit, în zadar, a scotocit pământul 
pentru a vă regăsi. Marchizul Gontran îşi luase precautiuni. După 
zece ani, el se căsători, disperat că nu vă va găsi vreodată, 
căsătoria sa fiind una formală. Pentru lumea întreagă, contele 
Victor B... devenise cel mai fericit om de pe pământ. Moartea 
tatălui său şi a fratelui său mai mare l-au făcut duce şi pair; el 
avea o avere uriaşă şi, totuşi, un „vierme” îi rodea viaţa. El nu 
avea copii şi nu ar fi avut vreodată... In plus, el vă plângea ca pe 
o moartă. 

Intr-o zi, un om care dispăruse de zece ani, un om pe care-l 
crezuse mort, de asemenea, se prezentă acasă la el. Era 
marchizul Gontran. 

— Ah! strigă ducele Victor, iată-vă, în sfârşit! De data aceasta, 
eu voi fi cel care vă voi ucide!... 

— Vă înşelaţi, spuse marchizul rânjind. Nu mai am nevoie de 
viaţa dumneavoastră ca să mă răzbun. O durere îngrozitoare, 
sfâşietoare v-am rezervat... Jeanne a devenit mamă... aveţi un 
fiu... un fiu pe care l-am despărţit de ea... ca să nu-l mai puteţi 
găsi... un fiu pe care nu-l veţi vedea vreodată... 

Atunci, ducele uită de ura sa, el uită că acest om pusese 
piedici fericirii sale alături de sora sa, şi-i nenorocise viaţa; el 
căzu în genunchi, îl imploră, îl rugă... 

Dar marchizul era implacabil. 

— Uite, îi spuse el, vreau totuşi să vă dovedesc că eu nu sunt 
nedrept şi orb în ura mea. Mi-aţi frânt fericirea mea de bărbat 
tânăr şi m-am răzbunat! Sora mea a dezonorat numele meu şi a 
fost pedepsită... Dar acest copil este nevinovat şi nu vreau să 
suporte o pedeapsă nemeritată. 

Şi, cum ducele îl privea şi asculta cu lăcomie, el adăugă: 

— Dacă aş fi fost încă bogat, nu m-aş fi adresat 
dumneavoastră. Dar m-au ruinat jocurile de noroc, iar cele patru 
mii de franci rentă care mi-au rămas, le-am utilizat pentru a-i 
asigura pâinea surorii mele. Dacă vreţi să mă luaţi ca 
intermediar pentru fiul dumneavoastră, îmi veţi număra cincizeci 
de mii de franci în fiecare an şi eu voi avea grijă de educaţia sa. 

Ducele continuă să îl implore, el voia să-şi vadă fiul... 

— Atenţie! spuse marchizul, dacă veţi refuza, nu veţi mai auzi 
de mine... 

Ducele acceptă şi, după un timp, fiul dumneavoastră, doamnă, 
Raymond al dumneavoastră, a devenit un tânăr înalt şi frumos, 
şi bine educat... 

Jeanne-oarba, asculta în continuare. Cu toate acestea, gura i 
se întredeschise, apoi se închise din nou cu ezitare. Maiorul 
înţelese că ea voia să-i pună o întrebare. 

— Ah! cred, doamnă, spuse el, că vreţi să ştiţi dacă ducele... 

— Da, spuse ea dând din cap. 

— Vai! A murit în urmă cu doi ani, de un accident vascular 
cerebral, fără să aibă timp de a-şi face testamentul... 

— Dumnezeule! strigă oarba. Si fiul meu?... 

— Fiul dumneavoastră se află acum în mizerie... şi acesta este 
motivul pentru care am venit... 

— Dar, cine sunteţi? întrebă ea din nou, dumneavoastră, care 
ştiţi atâtea secrete? 

— Doamnă, răspunse maiorul cu gravitate, v-am minţit mai 
devreme spunându-vă că am fost la ba/u/ de la Bordeaux. 
Hazardul singur m-a făcut depozitarul acestor secrete despre 
care v-am vorbit. Fratele dumneavoastră, marchizul Gontran, a 
murit, de asemenea, şi astfel am primit mărturisirea lui şi am 
fost martor la ultima lui suflare. Fratele dumneavoastră a căzut 
în sărăcie şi dizgrație; lui îi plăceau jocurile de noroc şi, totodată 
era un duelist; el a murit în urma unei lovituri de sabie, la ieşirea 

dintr-un tripouï$. 

El a mai trăit încă două ore după ce a fost lovit şi, în aceste 
două ore, el a avut timp să se destăinuie şi să regrete tot răul pe 
care vi l-a făcut; el m-a însărcinat să vin să vă văd, să vă găsesc 
fiul şi să depun toate eforturile ca fiul să-şi recapete averea 
tatălui său. 

După ce vorbi astfel, maiorul se ridică: g 

— Adio, doamnă. La revedere, mai degrabă, spuse el. In seara 
asta îl voi aduce pe fiul dumneavoastră... 


* 
x * 
Două ore mai târziu, maiorul Samuel intră în casa protejatului 
său, baronul de Vaufreland şi spuse: 
— Haide! prietene, acum este rândul tău să-ți joci rolul. Eşti pe 
punctul de a câştiga o mare avere; atenție să nu faci vreun pas 
greşit... 


Capitolul XI 

In timp ce aventurierul, cunoscut momentan cu numele de 
„maiorul Samuel”, se gândea cum să-l înlocuiască pe adevăratul 
Raymond cu un aventurier de speța lui, nefericitul tânăr, pe care 
l-am văzut abandonat atât de prietenul lui de suflet cât şi de 
femeia pe care o iubea, tocmai ieşea, cu capul greu şi inima 
distrusă, din acel restaurant unde intrase în ziua precedentă 
încărcat de iluzii. 

Cu toate acestea, un gând de consolare se strecură în mijlocul 
disperării sale. 

— Am refuzat să comit o acţiune criminală! spuse el gândindu- 
se la propunerea infamă a maiorului pe care o respinsese cu 
indignare. 

Cu capul ridicat, Raymond părăsi Maison Dorée şi urcă în 
trăsura sa. 

Eroul nostru era distrus, dar el voia să-şi păstreze rămăşiţele 
vieţii sale de lux până în ultimul moment. 

Astfel, hotelul său din suburbia Saint-Honoré, pe care-l 
vânduse în dimineaţa precedentă, îi aparţinea până în seara 
următoare. Işi rezervă, astfel, timpul necesar pentru a-şi face 
bagajele, a vinde ambele trăsuri şi ultimul său cal de călărie. 


16 Tripou - local (public) în care se joacă jocuri de noroc. 

Cupeul în care se urcase traversă în trap bulevardul, apoi 
strada Regal şi fu nevoit să-şi continue drumul pe Champs- 
Élysées, deoarece suburbia Saint-Honoré era blocată de lucrători 
care pavau strada. 

Când Raymond ajunse, după ce făcu un ocol, în faţa hotelului, 
primele raze de soare alunecau pe vârfurile copacilor. 

Raymond îşi scoase capul prin portieră şi începu să admire cu 
melancolie acel splendid bulevard Champs-Elysées pe care-l 
străbătuse de atâtea ori călare sau cu trăsura. 

— Oh! spuse el dintr-o dată, cu accentul disperat al 
muribundului care vrea să vadă pentru ultima dată, înainte de a- 
şi închide ochii pentru totdeauna, razele soarelui, - oh! vreau să 
merg la plimbare prin pădure încă o dată... Pădurea, care era un 
refugiu tăcut dimineaţa pentru cei care doreau să-şi uite 
suferinţele... 

Pădurea! unde aveau întâlniri zgomotoase în fiecare seară, 
acel loc din Paris unde averea şi bucuria se îngemănau 
neobosit... 

Pădurea! cu toţi cei care o parcurgeau în toate direcţiile, fie în 
luna mai când era încărcată de flori parfumate şi verdeață, fie în 
decembrie când chiciura forma adevărate diamante pe copacii 
desfrunziti, şi care se iubeau cu o dragoste adevărată şi 
profundă!... 

Raymond se întoarse acasă, în acest hotel pe care trebuia să-l 
părăsească în câteva de ore. Işi puse şaua pe cal, ultimul pe 
care-l mai avea, probabil, şi merse să revadă acele mari alei 
tăcute, acele frumoase pâlcuri de arbori care adăpostiseră 
adesea atâta bucurie şi care consolaseră, uneori, atâta 
nenoroc... El le parcurse una câte una la pas, în trap sau la 
galop, admirându-le cu acea ultimă plăcere a călăreţului pe care 
sărăcia urma să-l împiedice de acum încolo să străbată călare 
aceste alei... 

Şi timpul trecu, soarele se ridică la orizont şi, treptat, aleile 
pustii se încărcară de călăreţi... 

Dintr-o dată, în timp ce se îndrepta spre o mare cascadă de pe 
aleea Longchamps, el auzi în spatele lui un galop rapid, voci 
proaspete şi sonore, o explozie de râs ce trăda tinereţea... 

El se opri. 

Două amazoane, care erau însoţite de un servitor, trecură în 
galop aproape de el. Erau tinere şi frumoase amândouă, dar 
Raymond nu avea ochi decât pentru una dintre ele... Era o 
tânără uimitoare, călare pe unul dintre cei mai mândri cai arabi 

pe care-i văzuse vreodată. 

Şi Raymond se uită cu disperare la această femeie care trecu 
totuşi aproape de el ca un vis, dar pe care o privi în trecere; ea 
reuşise, de asemenea, să-l zărească... 

Acea privire pe care i-o aruncă tânărului cu faţa palidă, avu 
darul de a-i tulbura acestuia adâncul sufletului, de a-l face să 
tremure şi să se clatine... 

A fost precum steaua polară care străluceşte dintr-o dată pe 
cerul unei nopţi întunecate în ochii marinarului fără busolă, 
pierdut într-o mare cuprinsă de furtună, a cărui navă nu îşi mai 
regăseşte drumul spre țărm. 


* 
x x 

Raymond era ceea ce se numeşte astăzi, la Paris, un simplu 
călăreț pe Champs-Elysées, un june elegant ce se plimba pe 
bulevard. 

Dar, el valora mai mult decât lumea în care el trăise, el era 
făcut pentru o dragoste mai demnă decât cea a Antoniei şi a 
celor asemenea ei. 

Bărbat obişnuit să-şi petreacă timpul în cluburi şi în plăceri, 
până la momentul în care fusese ruinat, eroul nostru avusese 
foarte puţin timp să se ocupe de femeile din lumea adevărată. 

Cum el nu se gândise vreodată să se căsătorească, el 
niciodată nu acordase o atenţie deosebită vreunei tinere, nu 
cunoscuse iubirea adevărată, iubirea castă şi pură pe care 
oricine şi-ar fi dorit să o simtă. 

Dar amazoana îl privise în treacăt şi acea privire aruncase în 
sufletul său o scânteie care reuşi să aprindă un adevărat 
incendiu. 

Mult timp, nemişcat în şa, el o urmări cu privirea pe tânăra 
fată care se lansă în galop şi care gonea direct spre cascadă. 

A stat aşa țintuit până ce ea dispăru în spatele copacilor, 
încercând să înţeleagă ceea ce simţea. 

Acest sentiment îl exprimă în următoarele cuvinte: 

— Ah! dacă aş fi iubit o femeie ca aceea!... 

Acei ochi albaştri şi fermecători, plini de pudoare şi 
curiozitate, erau pentru Raymond ca o revelaţie a întregului 
sufletul al tinerei. 

Şi, dintr-o dată, Raymond, rămas încă nemişcat, făcu în 
sufletul său o paralelă între această frumoasă necunoscută şi 
femeia pe care o iubise, între această tânără care în mod cert 

aparţinea lumii bune şi Antonia care era o curtezană. 

Şi-o imagină pe prima intrând într-o seară, într-unul din acele 
saloane spatioase, putin cam triste, ale suburbiei Saint-Germain. 
Lângă foc, un bătrân căruia ea îi întinse fruntea să i-o sărute, 
răsfoia şi îşi citea ziarul. In jurul unei mese, alte două sau trei 
fete brodau sub supravegherea mamei lor. Un băiat de opt ani se 
juca într-un colţ şi, văzând-o intrând pe sora lui mai mare, alergă 
spre ea cu braţele deschise. 

Şi, după ce imaginaţia lui îi oferi acest tablou liniştit, Raymond 
îşi aminti de Antonia. Antonia, o femeie leneşă şi sceptică, fără 
spirit pătrunzător, lacomă şi risipitoare fără seamăn. Antonia, 
pentru care, în urmă cu câteva ore, ar fi sacrificat totul; o femeie 
pe care el deodată o văzu cum era în realitate, egoistă şi 
blazată. 

Atunci, Raymond avu un moment de groază gândindu-se la 
fosta sa iubire, iar acest sentiment, atât de puternic, îi domină 
disperarea şi-l făcu să uite de faptul că era ruinat. 

Pentru câteva secunde, Raymond se crezu încă bogat, încă 
elegant, putând să ceară în faţa tuturor chiar şi mâna unei tinere 
din lumea bună. 

— Trebuie să o revăd! spuse el. 

Şi îşi întoarse calul. 

Oamenii care mergeau la pădure dimineaţa, veneau de obicei 
dinspre strada Impärätesei şi se plimbau până la cascadă pentru 
a ajunge la lac, pe care-l ocoleau; apoi se reîntorceau în pădure 
prin partea de est. 

Raymond era sigur că ambele amazoane vor urma acest 
traseu. 

Deci, el îşi îndemnă calul la galop spre lac. 

Odată ajuns acolo, el se opri în apropierea cabanei Frontin, 
încredinţă calul unui servitor şi se strecură printre copaci spre o 
alee rezervată călăreţilor, astfel, mergând în întâmpinarea celor 
două amazoane care, după calculele sale, făceau înconjurul 
lacului venind din cealaltă parte. 

Raymond avea dreptate doar pe jumătate. 

Amazoanele parcurseseră, într-adevăr, traseul pe care-l 
anticipase Raymond. Totuşi, ajungând în apropierea cabanei de 
lângă lac, ele găsiră o trăsură neacoperită la care era înhămat 
un singur trăpaş şi care era condusă de un vizitiu îmbrăcat în 
livrea. 

Atunci, amândouă descălecară, apoi se urcară în trăsură, 
lăsând caii în grija valetului care le însoțea. 

Trăsura trecu repede, la zece paşi de Raymond. 

De data aceasta, frumoasa tânără nu-l văzu deoarece el se 
ascunse cât de bine putu în spatele unui copac, dar el o văzu şi 
inima începu să-i bată cu putere. 

Trăsura, care ducea la Paris pe cele două amazoane, se 
îndepărtase deja, iar valetul celor două tinere, ocupându-se de 
preluarea cailor lor, încă nu părăsise cabana. 

Mai mult decât atât, ca un adevărat valet care nu-şi refuză 
absolut nimic, el chemă pe servitorul de la cabană şi-i ceru un 
pahar cu rom. 

In timp ce valetul golea paharul dintr-o înghiţitură, Raymond 
se apropie de el. 

Un valet inteligent înţelege lucrurile înainte ca stăpânul să 
deschidă gura. Astfel, acest om recunoscu în Raymond pe acel 
călăreț pe care-l depăşiseră cu o jumătate de oră înainte, şi 
ghici, când îl văzuse venind spre el, motivul pentru care venea 
să îi vorbească. 

Intr-adevär, Raymond intră în vorbă cu el. Tânărul avea câţiva 
ludovici!7 în buzunar. El puse trei monede în mâna valetului: 

— Cum te numesti? îi spuse el. 

— Jean, domnule. 

— Eşti în serviciul acestor doamne! spuse Raymond indicând 
trăsura care se îndepărta. 

— Da, domnule. 

— Atunci... 

Şi Raymond fixă asupra valetului o privire pătrunzătoare. 

— Domnule, răspunse acesta din urmă, tânăra fată se 
numeşte Blanche, are două sute de mii de franci rentă şi nu este 
căsătorită. 

— Dar numele ei? 

— Este fiica marchizei de Guérigny. Cealaltă doamnă este 
guvernanta ei. 

— Şi, întrebă Raymond cu o voce plină de emoție, unde 
locuieşte? 

— Pe strada Babylone, 102, colţ cu bulevardul Invalizilor. Dacă 
monseniorul este bogat şi are rang înalt, el poate merge mai 
departe... Incă nu s-a pus problema căsătoriei domnişoarei 
Blanche. 

Aceste ultime cuvinte ale valetului căzură pentru Raymond ca 


17 Judovic - veche monedă franceză de aur, care valora 24 de franci 
şi care datează de la Ludovic XIII. 

un trăsnet. 

El visase dar, dintr-o dată, se trezise. 

Raymond nu avea niciun nume, Raymond era ruinat. 

Astfel, scoase un suspin plin de disperare, întorcând spatele 
valetului, care rămase stupefiat. 

— Sunt blestemat! murmură tânărul depărtându-se. 

El reveni la cabana Frontin, încălecă pe calul său şi porni în 
galop spre Paris, gândindu-se vag la sinucidere. 

Era aproape de ora nouă dimineaţa când ajunse pe strada 
Royale. 

Balconul clubului său era plin cu o duzină de tineri care fumau 
şi discutau. 

— Hei! Raymond? îl strigă unul dintre ei. 

Raymond îşi ridică privirea, salută şi dori să treacă mai 
departe. 

Dar unul dintre tineri îi spuse: 

— Vino aici, vei vedea un spectacol interesant. 

În starea de deznădejde şi de disperare în care era, Raymond, 
practic, nu mai avea nimic de făcut. 

Il rugară să urce la balcon. 

Să meargă acolo sau oriunde în altă parte, ce importanţă mai 
avea? 

Un slujitor veni să-i ţină calul. 

Tânărul descălecă şi urcă încet scara clubului, spunându-şi cu 
un zâmbet amar: 

„Se pare că Maxime nu le-a vorbit despre sărăcia mea. Altfel, 
nu m-ar fi invitat în club.” 

În încheierea acestei reflecţii, trecu pragul unui fumoar în care 
acei domni discutau cu înflăcărare. 

— Bună ziua, Raymond... 

— Bună ziua, dragă... spuseră mai multe voci, în timp ce-şi 
strângeau mâinile. 

— Cât eşti de palid, la naiba! strigă unul dintre tineri. 

Raymond tresări. 

— N-am dormit toată noaptea, spuse el. 

Apoi, pentru a evita orice altă întrebare şi observând agitația 
din încăpere: 

— Dar care este acel lucru curios pentru care m-ati rugat să 
urc? spuse el. 

— Ah! Dumnezeule! răspunse acela care-l chemase pe 
Raymond de la înălţimea balconului, este vorba despre prietenul 
nostru, baronul Barinel; ştii, acest milionar este pe punctul de a 

se ruina. 

— Unde este? 

— Acolo, în salonul verde, şi este rândul lui să dea cărțile. 

— Impotriva cui joacă? 

— Impotriva unui om care ne-a jefuit toată noaptea. 

— Şi acest om... 

— Este un ataşat al ambasadei portugheze, don Inigo. 

— Ah! spuse Raymond, îl cunosc, este un jucător norocos şi un 
gentleman desăvârşit. 

— Fără îndoială, dar el a câştigat mai mult de trei sute de mii 
de franci în această noapte şi iată-l pe Barinel care, după ce şi-a 
golit punga şi portofelul, a început să joace pe cuvânt de onoare. 
Cât despre noi, noi am renunţat. 

— Fiţi liniştiţi, domnilor, spuse Raymond zâmbind, micul 
Barinel este prea bogat pentru a se ruina. 

— Şi, adăugă altcineva, este destul de prudent. 

Raymond ridică draperia care separa fumoarul de salonul 
verde. În mijlocul acestei camere, doi bărbaţi stăteau la o masă, 
aşezaţi faţă în faţă. 


Capitolul XII 

Unul dintre ei, don Inigo, - un om cu privire pătrunzătoare, cu 
ten măsliniu, cu buze subţiri, - avea în faţa lui o grămadă de 
monede de aur şi bancnote. Era foarte calm. 

— Hei! hei! spuse un membru al clubului care îl însoţise pe 
Raymond, se pare că norocul i se schimbă. 

Intr-adevăr, baronul Barinel, făcuse patru puncte şi Don Inigo 
numai două. 

Baronul Barinel, fiul unui perceptor general care-i lăsase o 
mare avere, era un tânăr blond şi rozaliu care afişa în timpul 
jocului un minunat sânge rece. 

— Este timpul, spuse el întorcându-se spre Raymond ca să-i 
strângă mâna, ca norocul să revină la mine. 

— Cât ai putea pierde de data asta? 

— Am mizat zece mii de franci pe cinci puncte. Aceasta este a 
zecea partidă. Pe onoarea mea, dacă pierd, mă voi retrage din 
joc. 

— Este puţin probabil: ai deja patru puncte. 

Baronul era la rând să dea cărţile. 

— Ar fi bine dacă ai întoarce regele, spuse Raymond. 

Dar Raymond fusese un fals profet. 

Baronul luă trei şeptari, un nouă şi un valet şi dădu patru 
atuuri adversarului său. 

Don Inigo câştigă şi de data aceasta. 

— Oh! Este prea mult! strigă baronul cu un ton plin de umor. 

Dar el jurase să se oprească. 

— Păcat! continuă el. Dar lasă că nu voi muri după cât am 
pierdut. 

Şi se ridică, într-adevăr, de la masa de joc. 

— lată, domnilor, murmură portughezul cu o curtoazie 
desăvârşită, mi-e ruşine că am un noroc atât de insolent. 

— Păi, atunci! spuse un membru al clubului, cum este ora 
zece dimineaţa şi cum ne-ati ţinut aici de la miezul nopţii, aveţi 
dreptul să vă duceti să vă culcati, domnule. Sunteţi cel mai bun 
jucător. 

— Cu toate acestea, domnilor, spuse don Inigo, sunt mereu la 
ordinele dumneavoastră. 

— Ah! Pe legea mea! spuse unul dintre tineri, să joace cineva 
împotriva dumneavoastră, înseamnă o pierdere sigură. Ar trebui 
să găsim alţi jucători necunoscuţi care să vă învingă. 

— Hei! spuse altul, am găsit deja un astfel de jucător. 

— Unde e? 

— lată-l! E Raymond. 

— Domnilor... îngăimă Raymond. 

— Haide! Aşază-te acolo... 

Si ei îl aşezară cu forţa în faţa lui don Inigo. 

Deodată, o idee ciudată trecu la fel ca o halucinație prin 
mintea nefericitului tânăr. 

Ochii lui priviră grămada de aur şi bancnote din faţa 
portughezului şi, în acelaşi timp, gândul i se îndreptă spre 
imaginea încântătoare a tinerei pe care o văzuse cu o oră 
înainte. 

Ce se întâmplase atunci în sufletul său? Numai Dumnezeu 
ştie! 

Dintr-o dată, în acel Raymond care era ruinat, disperat, care 
părea abandonat, încolţise o speranţă imensă. Omul care se 
gândea puţin mai devreme să moară simţi o nevoie puternică de 
a trăi... 

— Ei bine! fie, spuse el. 

Şi îşi scutură buzunarul cu mâna tremurătoare. Raymond avea 
doar patruzeci de ludovici. 

— Asta e tot ce am, spuse el. 

Şi spunea adevărul; doar acasă mai avea douăzeci de franci. 


ve 

El etală pe masă cei patruzeci de ludovici şi, privindu-l pe 
portughez, spuse: 

— Acceptati provocarea mea modestă? 

— Cum să nu! spuse don Inigo făcând o plecăciune. 

— Uitaţi, domnule, spuse Raymond continuând să se 
gândească la acea idee ciudată care-l acaparase puţin mai 
devreme, vă propun o singură partidă... 

— Orice ar fi, sunt de acord! spuse portughezul. 

— Pregătiți-vă! 

Don Inigo zâmbi. 

— Aş vrea să mizăm ca în jocul ,7rente-et-quarante”"$. 

— Explicaţi-vă, domnule. 

— Dumneavoastră sunteţi banca, eu sunt jucătorul. 

— Bine. 

— Dacă voi câştiga, miza următoare va fi egală cu dublul 
câştigului meu. 

— Sunt de acord. 

— Şi, de fiecare dată când voi câştiga, îmi voi dubla miza. 

— Domnule, spuse portughezul râzând, jocul acesta este 
ciudat. Dacă veţi reuşi să câştigaţi de zece ori la rând, tot ce 
este pe masă va fi al dumneavoastră. 

Şi el arătă spre grămada de aur şi bancnote de pe masă. 

— Deja mă simt de parc-aş fi banca din oraşul Hamburg, 
adăugă el zâmbind. Să câştigi de zece ori la rând este un lucru 
rar. 

— Ah! spuse unul dintre tinerii care pierduse cel mai mult în 
faţa lui don Inigo, eu am fost martor la aşa ceva!... 

— Şi, spuse altul uitându-se cu atenţie la Raymond, prietenul 
nostru are ceva ciudat în privire. Sunteţi portughez, domnule; 
Raymond este francez. Atenţie! Va fi o luptă înverşunată. 

— Sunt de acord cu lupta! 

— Ura! pentru Franţa! spuseră cei de faţă. 

Şi se grupară în jurul lui Raymond cu un entuziasm înflăcărat. 

— lată-l pe cel care ne va răzbuna, şoptiră câteva voci. 

Don Inigo continua să fie calm şi impasibil. 

Era rândul lui să pună o carte, întoarse un rege şi câştigă 
mâna. 

— Ah! domnilor, spuse o voce, entuziasmul nostru va fi de 
scurtă durată. Nu vei avea timp să-ţi dublezi miza, bietul meu 
Raymond. 


18 Trente-et-quarante - „30-40” (lb. fr.; un joc de cărţi). 

Raymond puse o carte de joc, era rândul lui, şi don Inigo făcu 
încă un punct. 

— Patru puncte sau nimic! spuse Raymond. lată un joc frumos 
pe care vreau să-l câştig. 

— Aveţi suficient timp! spuse portughezul întorcând o carte. 

Era un şeptar. 

— Nu-i nimic, voi câştiga pentru că am un rege, spuse el. 

— Vă înşelaţi, domnule, răspunse Raymond cu răceală. 

El câştigă runda pentru că avea patru atuuri - mai mult decât 
regele portughezului. 

Susţinătorii lui Raymond prinseră curaj. 

Raymond împărţi cărţile, întoarse regele şi făcu încă un punct. 

El câştigă primul joc! 

Un murmur de admiraţie trecu ca un fior prin galeria celor 
prezenţi. 

— Trebuie să câştigaţi de încă nouă ori, spuse portughezul 
care continua să fie calm. 

— Aşa voi face, răspunse Raymond, a cărui privire devenise 
febrilă. 

Şi el câştigă a doua oară, apoi a treia oară. Don Inigo începu 
să pălească. 

— Domnule, spuse Raymond, mai este timp. Dacă aveţi 
îndoieli, renuntati la această rundă de joc. 

— Vă e teamă? spuse portughezul ale cărui buze se albiră. 

— Nu, desigur! exclamă Raymond. 

Şi, prin urmare, el jucă cu o incredibil siguranţă, cu acea 
certitudine a omului care simte că are noroc şi, la a noua rundă, 
grămada de aur şi bancnote trecu din faţa lui don Inigo în faţa 
lui. 

Raymond câştigă zece mii de ludovici, adică, două sute de mii 
de franci. 

— Domnule, spuse portughezul a cărui frunte era scăldată în 
sudoare, la rândul meu, vă propun să ne oprim aici. 

— Ah! Ah! rânji Raymond. 

— Nu mă tentează să fac avere! murmură portughezul. 

— Bun! spuse Raymond pe care febra jocului îl cucerise, acum 
dumneavoastră vă este teamă!... 

Portughezul devenise palid de furie sub pielea sa negricioasă. 

— Ei bine! spuse el, să mergem până la capăt!... Văd că aurul 
meu se va întoarce la mine. 

Cei zece sau doisprezece bărbaţi tineri care-l înconjurau pe 
Raymond păstrau o tăcere apăsătoare, cuprinşi de o nedescrisă 


— Ponson du Terrail — 


emoție. 

Dar Raymond avea un incredibil sânge rece şi emana o stare 
de fericire care ar fi făcut să pălească pe orice rival. 

El câştigă a zecea partidă cu două „tăieturi” şi don Inigo se 
ridică înnebunit de furie, fără să obţină un singur punct. 

O mulţime de „Bravo!” izbucni în tot clubul. 

— lată, strigau ei, cea mai frumoasă martingală!* care s-a 
jucat vreodată!... 

Raymond se ridică la rândul său, uitându-se la câştigul său cu 
uimire. 

El intrase în club, la ora nouă, cu patruzeci de ludovici, care 
constituiau averea sa prezentă şi viitoare. 

Ora unsprezece bătuse şi el avea înaintea lui puţin peste patru 
sute de mii de franci!... 

Şi, totuşi, o remuşcare teribilă, un sentiment ciudat puse 
stăpânire pe el. 

— Domnule, îi spuse portughezului, vreţi să vă acord revanşa? 

Dar don Inigo, dacă avea pasiunea şi furia unui jucător, avea, 
de asemenea, instinctele delicate ale unui gentilom: 

— Nu, domnule, spuse el. Nu sunt de acord. 

Şi el salută, şi plecă. 

— Dumnezeule! murmură Raymond punându-şi ambele mâini 
pe frunte, sigur nu-i un vis? 

— Desigur, îi răspunse o voce, dar e un vis... de aur. 

Raymond tresări şi, din nou, începu să se gândească la acea 
frumoasă tânără pe care o văzuse pentru putin timp în urmă cu o 
oră, şi care era acum atât de departe de el!... Apoi întinse spre 
câştigul său o mână tremurătoare... 


Capitolul XIII 

Amazoanele pe le-am văzut descălecând de pe cai şi urcând 
într-o trăsură neacoperită, părăsiră pădurea şi ajunseră în 
suburbia Saint-Germain trecând pe Champs-Elysees şi pe la 
docuri. 

Fata stătea în dreapta, guvernanta în stânga. 

Domnişoara Blanche de Guérigny putea să aibă douăzeci de 
ani. Avea un păr adorabil, blond roşcat, ochi mari de un albastru 
mai închis, o frunte înaltă, albă ca fildesul, iar buzele ei 

trandafirii exprimau cel mai grațios şi mai năzdrăvan zâmbet. 

Blanche era de înălţime mijlocie, avea picioarele şi mâinile 
unui copil. 

Crescută în stilul englez, domnişoara de Guérigny călărea, 
utiliza arme, trăgea cu pistolul, mergea la vânătoare în galop. 

Fiică unică, ea îşi pierduse tatăl de mic copil şi n-o avea pe 
lume decât pe mama ei, care o idolatriza. 

Guvernanta domnişoarei de Guérigny era o femeie încă tânără 
şi frumoasă, cu o ţinută distinsă şi ireproşabilă. Făcea parte din 
lumea bună şi era văduva unui ofiţer superior, ucis la Sevastopol. 
Numele ei era „doamna de Bertaut” şi nu avea niciun fel de 
avere. 

Blanche şi doamna de Bertaut trăiau într-o prietenie perfectă. 
Tânăra o iubea pe guvernantă ca pe o soră mai în vârstă şi, 
aceasta din urmă, o adora pe Blanche ca pe copilul ei. 

Văduva şi tânăra fată discutau în timp ce mergeau cu trăsura 
pe strada Babylone. 

— Dragă prietenă, spuse Blanche, l-aţi remarcat pe acest 
tânăr călare pe care l-am depăşit pe aleea principală de la 
cascadă? 

— Foarte puţin, spuse doamna de Bertaut. 

— Avea ceva trist şi fatal în înfăţişarea şi atitudinea lui. 

— Eşti nebună, micuța mea Blanche, şi pun pariu că 
imaginaţia ta fantezistă... 

— Ah! buna mea prietenă, o întrerupse tânăra fată, vă jur că 
dacă l-aţi fi privit... 

— Oh! spuse doamna de Bertaut, el pe tine te-a privit... 

— Ei bine? 

— Si, cum eşti foarte frumoasă... 

Fata roşi puţin. 

— Nu este vorba despre asta; totuşi, spuse ea, ce anume l-ar 
fi putut face atât de palid şi trist, aşa cum mi s-a părut? Vă jur că 
acest tânăr trebuie să aibă o durere foarte mare. 

Guvernanta nu răspunse. 

— Ascultaţi, dragă prietenă, continuă tânăra fată, ştiţi că sunt 
înconjurată de multă dragoste, adorată şi am multi pretendenți. 
În ultimii trei ani, am fost cerută în căsătorie de foarte multe 
ori... 

— Este atât de simplu, draga mea. Pentru că eşti frumoasă... 

— Atunci, spuse fata cu amărăciune, sunt bogată, foarte 
bogată, mai ales de la moartea unchiului meu şi nu voi şti 
vreodată dacă aceşti pretendenți la mâna mea sunt atraşi de 

mine sau, mai mult, de zestrea mea. 

Doamna de Bertaut avu acel zâmbet al femeii care revine 
dintr-o visare în lumea adevărată. 

— Şi de tine, şi de zestrea ta, spuse ea. 

Blanche mototolea cu nerăbdare mănuşile pe care şi le trase 
de pe mâini: 

— Ei, iată motivul, spuse ea, pentru care nu vreau să mă 
căsătoresc. 

— Ah! micuță nebună... 

— Nu, decât să-mi dau mâna unui om care s-ar căsători cu 
mine pentru averea mea, mai bine să rămân necăsătorită toată 
viaţa. 

— Dar totuşi, copila mea, spuse doamna de Bertaut, va trebui 
să te căsătoreşti într-o zi sau alta. 

— De ce? Sunt fericită aşa, dragă prietenă. 

— Dar nu vei fi întotdeauna de douăzeci de ani. Şi, apoi, 
mama ta este bolnavă, firavă... 

Blanche o ascultă cu atenţie şi nu răspunse. 

Caleaşca ajunse pe bulevardul Invalizilor şi se opri la colţul 
străzii Babylone. 

Hotelul de Guérigny era o construcţie mare şi modernă ce se 
ridica între o curte şi grădină. 

Un elveţian, în livrea, veni să le deschidă poarta cu nerăbdare. 
Trăsura intră în curtea hotelului până la scara de la intrare. 

In acel moment, o fereastră se deschise, încadrând faţa unei 
femei palide şi suferinde. 

Domnişoara Blanche de Guérigny sări uşor pe pământ, urcă 
cele zece trepte de la intrare şi intră în hotel. 

Pe pragul marelui salon, ea se întâlni cu femeia palidă care 
deschisese fereastra. 

— Bună ziua, mamă, spuse fata aruncându-şi braţele în jurul 
gâtului marchizei. Cum ţi-ai petrecut noaptea? 

— Destul de bine, copilul meu, îi răspunse marchiza invitând-o 
pe fată să ia loc pe o canapea, alături de ea. 

Marchiza de Guérigny era o femeie de vreo patruzeci de ani, 
înaltă, subţire, foarte palidă şi a cărei înfăţişare obosită şi privire 
melancolică trădau o persoană care suferea de o boală 
incurabilă. 

Doamna de Guérigny suferea de tuberculoză pulmonară. 

— Draga mea Blanche, spuse ea, am aşteptat cu nerăbdare 
întoarcerea ta. 

— Ah! mamă, ştii că mă reîntorc de la pădure cam la aceeaşi 

orà, zi de zi. 

— Este adevărat; dar, astăzi, eram nerăbdătoare să te văd... 

Şi marchiza mângâie buclele cu reflexe argintii din părul lui 
Blanche. 

— Buna mea mamă! spuse tânăra, sărutând-o. 

— Da, spuse marchiza, eram nerăbdătoare să te văd. 

— Mi-ai mai spus, mamă! 

— Trebuie să vorbim. 

— Ei bine! Hai să vorbim... 

— Cu seriozitate, copila mea. 

— Dumnezeule! 

— Blanche, copila mea, doctorul Postel a plecat de aici. 

Fata se cutremură. 

— Doctorul Postel este un doctor renumit, copila mea, şi 
rareori s-a înşelat. 

— Oh! taci! spuse fata speriată. Taci, mamă... 

Marchiza continuă: 

— L-am întrebat despre starea mea de sănătate şi l-am 
implorat să-mi spună adevărul, iar doctorul mi l-a spus... 

— Dumnezeule! murmură Blanche care păli. 

— Eu nu sunt pe moarte, dar sunt foarte bolnavă. 

— Oh! 

— Este posibil ca eu să înving boala, dar este, de asemenea, 
posibil ca boala să fie mai puternică. Nu mă întrerupe... Şi astfel, 
copila mea, dacă va trebui să te părăsesc, dacă Dumnezeu mă 
va chema într-o zi, trebuie să ai un protector, un ajutor, să ai pe 
cineva care să te iubească aşa cum te-am iubit... 

— Ah! mamă... mamă, murmură Blanche de Guérigny, ai cărui 
ochi se umplură cu lacrimi, mamă taci! mă ucizi... 

— Fii tare, copila mea, continuă marchiza, şi ascultă-mă până 
la capăt. 

— Vorbeşte, mamă. 

— Vreau să te căsătoresc, copila mea. 

Blanche se ridică brusc ca şi cum s-ar fi speriat. 

— Vreau, continuă mama, să-ţi găsesc un soţ iubitor, loial şi 
bun, un om de lume bună, un om inimos care să-şi pună viaţa la 
picioarele tale şi să te facă cea mai fericită femeie. 

— Un om care se va căsători cu mine pentru zestre, spuse fata 
cu un ton de tristeţe ironică. 

— Eşti nebună! Mulţi bărbaţi, copila mea, sunt tentaţi să cadă 
pradă rusinii şi calculelor josnice. 

— Oh! cum aş putea afla? 

— Ascultă, spuse în continuare marchiza. Eu cunosc un tânăr 
fermecător şi distins, aproape la fel de bogat ca tine şi care, sunt 
sigură, te-ar iubi cu pasiune. 

Blanche scoase un strigăt slab. 

— Spui adevărul, mamă? 

Apoi îi trecu prin minte o idee ciudată şi nebunească. Ea îşi 
aminti de acel tânăr palid şi disperat pe care-l văzuse în acea 
dimineaţă. 

— Şi acest tânăr, unde locuieşte? întrebă ea... 

— In provincie. 

Blanche îşi plecă capul cu tristeţe. 

— Ah! spuse ea. 

— Este chiar o rudă îndepărtată, continuă marchiza. 

— Dar cine este, deci? 

— Nu l-ai văzut niciodată. Dar eu îl cunosc, crede-mă, este 
fermecător... 

Blanche tăcu. 

— Copila mea, continuă doamna de Guérigny, ne apropiem de 
sfârşitul lunii aprilie şi ştii că obişnuim să plecăm din Paris. 

— Vom merge la Vichy în acest an? întrebă Blanche, care 
spera să devieze conversaţia. 

— Nu, copila mea. 

— Unde vom merge? 

— Vom petrece o lună acasă la baroneasa Saunieres, 
verişoara mea de-a doua şi mama acestui tânăr despre care ti- 
am vorbit. Vom pleca în seara asta. 

— Dar, ca să... 

Marchiza luă în mâinile sale frumosul cap blond al tinerei fete: 

— Ştii, draga mea Blanche, îi spuse ea, că mai am doar un 
scop, doar o preocupare în această lume, fericirea ta. Dacă 
Raoul de Saunières nu este omul pe care mi l-am imaginat sau 
dacă, probabil, adaugă ea zâmbind, tu ai visat ceva pentru 
viitorul tău... ei bine! nu va mai fi o problemă. 

— Dar, dacă mergem la mama lui... 

— Mama lui, chiar mai mult decât el, nu cunoaşte un cuvânt 
despre proiectele mele. 

— Ah! asta-i altceva. Şi vrei să plecăm în seara asta? 

— Da, doar dacă nu ai avea un motiv serios să te opui. 

— Nu, murmură Blanche care începu să se gândească la 
frumosul cavaler de dimineaţă. 

Marchiza adăugă: 

— Proprietatea doamnei de Saunières este situată în 

Burgundia, aproape de regiunea Nivernais, într-o zonă pitorească 
numită Morvan. Acolo vom merge. 

— Fie! spuse Blanche. 

Apoi, temându-se ca mama ei să nu-i citească adâncul 
gândurilor, ea se ridică şi spuse: 

— Acestea fiind zise, voi merge să-mi fac pregătirile pentru 
plecare. La revedere, mamă... 

Şi părăsi salonul urcând în camera sa. 

Dar, ajunsă în camera ei, Blanche de Guérigny îşi prinse capul 
în mâini şi spuse: 

— Este ciudat! Niciodată nu am simţit ceea ce simt astăzi... 
Doamne! Dumnezeule... 

Cine ar fi surprins-o în acel moment pe tânăra fată în această 
stare de izolare, ar fi văzut, probabil, o lacrimă ce se prelingea 
printre degetele ei trandafirii cu care-şi acoperise faţa. 


Capitolul XIV 

In timp ce amiaza se anunţa, în aceeaşi zi, un tânăr elegant 
cobora din trăsură la uşa restaurantului Maison Dorée, de pe 
strada Lafitte. 

Era acelaşi personaj pe care maiorul Samuel îl numea „micul 
baron” şi care era cunoscut în lume, cu numele de baronul de 
Vaufreland. 

— Domnule baron, îi spuse unul dintre valetii restaurantului, 
salutându-l cu o familiaritate plină de respect, vă aşteaptă 
cineva. 

— Maiorul, fără îndoială? 

— Da, domnule baron. 

— Unde mă aşteaptă? 

— In camera nr. 3. 

Baronul fugi uşor pe scară şi, cum era un obişnuit al locului, el 
bătu fără ezitare la uşa camerei numărul 3... 

— Intră! spuse o voce din interiorul camerei. 

Maiorul Samuel mânca în linişte un cotlet de vită; pe masă se 
mai afla o sticlă cu vin vechi de Medoc, o duzină de stridii şi 
câţiva creveţi roşii. 

— Ah! lată-te, dragă prietene, spuse el, văzându-l intrând pe 
micul baron, eşti punctual ca un cronometru. Ai dormit, cel 
puţin? 

— Deloc. Mi-ati spus atâtea lucruri ciudate în această 
dimineaţă... 

— Ciudate, dar adevărate... 

— Cu toate acestea, mărturisesc că am îndoieli în 
continuare... 

— Asta pentru că eşti flămând. Foamea te face neîncrezător. 
Stai acolo şi ia masa de prânz... 

— Şi după ce voi lua masa de prânz?... 

— Vei crede. 

— Oare? 

— Sau, dacă te îndoieşti, nu te vei mai îndoi pentru mult timp. 

— Cum aşa? 

— Pentru că, declară maiorul cu un zâmbet misterios, 
douăzeci de minute mai târziu vei fi în braţele mamei tale. 

— Cum! atât de repede... 

— După ce vom lua masa de prânz, vom pleca. Poftă bună, 
baroane! 

Domnul de Vaufreland se aşeză în faţa maiorului şi îşi desfăcu 
şervetul. 

Maiorul continuă: 

— Mama ta este oarbă, ţi-am spus deja. Numele tău este 
Raymond. 

— Şi îmi amintesc din copilărie de un vechi castel din 
Bretania. 

— Exact aşa. Pe drum, îţi voi face o descriere topografică a 
locului şi îţi voi spune cum ai fost luat de lângă mama ta. 

— Foarte bine. 

Maiorul şi micul baron dejunară în grabă, sorbiră câte o ceaşcă 
de cafea şi fumară câte un trabuc. 

— Vino, spuse maiorul, ridicându-se primul de la masă. 

Amândoi coborâră ţinându-se de braţ. 

Domnul de Vaufreland se uită după trăsura sa. 

Era un cupeu mic care avea înhămat un trăpaş arătos; cupeul 
era o adevărată trăsură a unui fiu de familie bună. 

— Renuntä la cupeul tău, îi spuse maiorul micului baron. 

— De ce? 

— Pentru că eşti ruinat. 

— Chiar aşa? 

— Pentru că mama ta te crede în mizerie. 

— Dar... 

— Şi ea trebuie să fie convinsă că aşa stau lucrurile. 

— Ah, aşa! Inseamnă că vom merge pe jos? 

— Nu, vom lua o birjă. 

Şi maiorul solicită o trăsură care trecea la pas pe bulevard. 

— Unde mergem, burghezule? întrebă birjarul. 
— Strada Neuilly, 95, răspunse maiorul. 


* 
x * 

După plecarea maiorului, Jeanne-oarba rămăsese singură 
pradă unui fel de prostraţie morală. 

Auzise bine? Sau era jucăria unui vis? 

Mult timp ea rămase cufundată în scaunul său, cu capul în 
mâini, ca paralizată. Apoi, nervii săi încordaţi se destinseră, 
lacrimile începură să-i curgă şi căzu în genunchi, murmurând cu 
o voce plină de emoție: 

— Fiul meu! Fiul meul!... 

Şi orele trecură, dar singura ei servitoare nu îndrăzni să 
deranjeze acest moment de reculegere şi de durere. 

Dintr-o dată, urechea antrenată a sărmanei oarbe auzi un 
zgomot îndepărtat, acela al unei trăsuri care se oprise la uşa 
micutei sale case. 

Imediat, clopotelul de la uşă anunţă sosirea unui vizitator. Si 
atunci, inima începu să-i bată violent. Apoi, auzi zgomotul unor 
paşi în vestibul. Atunci, oarba se ridică şi, aproape în acelaşi 
timp, o uşă se deschise... 

Un tânăr în spatele căruia mergea maiorul Samuel, alergă 
spre Jeanne-oarba, strigând: 

— Mama mea! Mama mea! 


Capitolul XV 

L-am lăsat pe eroul nostru, Raymond, la clubul din strada 
Royale, unde reuşise să câştige o avere imensă la un joc de cărţi. 

In ciuda uralelor de „Bravo!” din partea celor prezenţi, în 
ciuda plecării lui don Inigo care fusese atât de nobil încât îi 
refuzase revanşa, Raymond rămase mult timp într-o stare a unui 
om care comisese o faptă rea. 

El întinse spre câştigul său o mână fierbinte şi, fiind pe punctul 
de a atinge acel aur care era rezultatul jocului, avu o ezitare. S- 
ar fi spus că acea grămadă de bancnote şi napoleoni era un foc 
aprins care-i frigea degetele. Reticenta lui Raymond fu atât de 
lungă încât mai mulţi jucători părăsiseră deja salonul verde 
înainte ca el să se gândească să-şi încarce buzunarele cu 
câştigul său. 

In cele din urmă, un tânăr, unul dintre cei care fuseseră 

interesați de partida sa, îi puse mâna pe umăr. Era cel care îl 
chemase mai devreme, din balcon. 

— Ah, spuse el, nu cumva ai adormit, prietene? 

Raymond tresări şi se uită la el. 

Era un tânăr înalt, de treizeci de ani, cu fruntea înaltă şi 
inteligentă, cu buze groase şi cu un zâmbet plăcut. Numele lui 
era Olivier de Kermarieuc şi numele său ne îndreptăţeşte să 
adăugăm că era breton”. 

— Dacă nu dormi, continuă el, înseamnă că simți o emoție 
atât de mare încât pare că este exact acelaşi lucru. 

— Sunt de acord, spuse Raymond. 

— Aceşti bani sunt ai tăi. la-i... 

— Sunt bani obținuți din joc. 

— Nu contează! Sunt ai tăi, deoarece i-ai câştigat... 

Şi, cum Raymond continua să ezite: 

— Dacă don Inigo ar fi câştigat, continuă Olivier de 
Kermarieuc, el şi-ar fi introdus în buzunar cei patruzeci de 
ludovici ai tăi, fără prea multe scrupule. 

— Da, dar patruzeci de ludovici, spuse Raymond, nu înseamnă 
acelaşi lucru cu patru sute de mii de franci. 

— Pentru tine, e acelaşi lucru. 

— Da? Chiar, crezi? 

Şi Raymond ridică spre Olivier o privire plină de neîncredere. 

Olivier se aplecă la urechea lui: 

— la-ti banii, spuse el, şi vino cu mine, vreau să-ți vorbesc. 

Apoi, cum Raymond nu era pe punctul de a-şi lua câştigul, 
Olivier îşi luă pălăria şi împinse în ea aurul şi bancnotele, 
spunând pe un ton vesel: 

— Domnilor, eu sunt trezorierul lui Raymond. Vom merge 
acasă la mine. Dacă cineva doreşte să ne asasineze, poate să ne 
urmărească. 

Şi îl trase după el pe Raymond. 

Olivier avea cupeul la uşa clubului, îl ajută pe Raymond să se 
urce deoarece mergea clătinându-se, şi îi spuse vizitiului său: 

— Strada Victoire! 

— Ah! spuse în sfârşit Raymond, tu vrei... să... îmi... vorbeşti? 


— Da. 
— Despre ce? 


20 breton - persoană care face parte din populaţia de bază a 
peninsulei Bretania (Franţa). 

— Ai răbdare... Imediat ce vom ajunge acasă la mine. 

Olivier de Kermarieuc locuia pe strada Victoire, unde avea un 
apartament drăguţ de holtei, simplu şi elegant, situat la 
mezaninul unei case frumoase. 

El îl conduse pe Raymond în cabinetul lui de lucru unde mai 
mocnea rămăşiţa unui foc aprins, îi oferi un scaun confortabil şi 
un trabuc, apoi trase un alt scaun şi se aşeză, la rândul său, în 
faţa lui. 

— Acum, spuse el, putem vorbi. 

— Fie, spuse Raymond, din ce în ce mai surprins. 

Olivier continuă: 

— Nu ţi-am spus mai devreme că cei patruzeci de ludovici ai 
tăi valorează cât cei patru sute de mii de franci ai portughezului 
don Inigo? 

— Da, într-adevăr... 

— Ei bine! Vreau să ştiu dacă aceşti patruzeci de ludovici 
erau, în urmă cu o oră, toată averea ta. 

Raymond sări din scaunul său. 

— Dragul meu Raymond, spuse Olivier, în ziua în care vine 
ghinionul, omul constată un lucru ciudat. El îşi dă seama că cei 
mai buni prieteni îi întorc spatele... 

— Acest lucru este adevărat. 

— İn timp ce alţii, la care nu s-a aşteptat, vin să îl susţină. 

Raymond tresări din nou. 

— Ne-am cunoscut oarecum, declară bretonul. Am fost simple 
cunoştinţe întâlnindu-ne la activităţile sportive şi, totuşi, de 
câteva ore, o simpatie irezistibilă m-a cuprins în ceea ce te 
priveşte. Ei bine, în această dimineaţă, când te-am văzut trecând 
pe cal pe sub fereastra clubului, ştii de ce te-am chemat? 

— Cum aş putea să ştiu? 

— Te-am chemat pentru a-ţi spune: Dragul meu Raymond, eu 
sunt breton, deci, am doar o avere ordinară; dar, din capul 
locului, doresc să-mi pun prietenia şi punga în serviciul tău. 

Raymond întinse pe loc mâna spre Olivier, care-o prinse şi o 
scutură, continuând: 

— Apoi, în timp ce urcai scara, mi-a venit ideea cea mai 
ciudată din lume, aceea de a te pune faţă în faţă cu acel jucător 
fericit, cu acel favorit insolent al norocului care ne-a umilit pe tot 
parcursul nopţii şi, vezi, am reuşit. 

— Dar, îl întrerupse Raymond, cum ai ştiut că?... 

— Că erai ruinat? 

— Da. 

— M-am întâlnit aseară cu dragul tău amic Maxime la intrarea 
în Café Anglais; era cu metresa ta, Antonia... 

— Ah! spuse Raymond cu tristețe. 

— Ei şi-au jurat iubire veşnică, încheie Olivier cu tristeţe, şi au 
avut cinismul să-mi povestească aventura lor cu tine. Deci, bunul 
meu prieten, continuă bretonul, m-am hotărât să merg la tine şi 
să-ţi spun: „Nu trebuie să disperi nici pentru prezent, nici pentru 
viitor; viaţa este un drum lung cu multe opriri; prietenul care te 
părăseşte face loc altui prieten pe care-l vei găsi mai târziu, 
dragostea rănită lasă câmp liber unei noi iubiri”. 

— Adevărat, murmură Raymond. 

— Ah! spuse Olivier, privindu-l cu o anumită curiozitate. 

— Da, continuă Raymond, pentru că de două ore nu ştiu ce 
revoluţie ciudată s-a petrecut în interiorul meu. 

— O urästi pe Antonia? 

— Chiar mai mult, o dispreţuiesc!... 

— Si... 

— Şi... oftă Raymond, cred că, deja... 

El se opri şi rosi. 

Olivier îi luă ambele mâini. 

— Haida-de! spuse el! Vinul nou este de multe ori mai bun 
decât cel vechi. Sunt un prieten de dată recentă, dar vei vedea 
că sunt un prieten pe care poţi să te bizui. 

Era atâta sinceritate şi atâta nobleţe în cuvintele bretonului 
încât Raymond nu ezită să-i dea crezare. 

El îi povesti noului său prieten aventura sa de dimineaţă. 

— Cum! strigă Olivier, atunci când Raymond pronunţă numele 
amazoanei, este domnişoara de Guérigny? 

— O cunoşti? întrebă Raymond care devenise palid. 

— Am întâlnit-o iarna trecută. Ştiu că este foarte bogată, este 
singură la părinţi, este un copil răsfăţat şi stăpână absolută a 
acţiunilor sale. 

— Ce vrei să spui? 

— Că ea se va căsători numai cu bărbatul pe care-l va iubi. 
Eşti tânăr şi frumos, fă-te iubit... 

— O, Dumnezeule! spuse Raymond tremurând de emoție. 

Şi îşi acoperi faţa cu ambele mâini. 

— Stai puţin, răspunse Olivier. Am întâlnit-o pe marchiza de 
Guérigny si pe fiica ei la una din mătuşile mele, doamna de L..., 
care primeşte vizite în zilele de marţi. Nu cumva astăzi este 
marţi? 

— Da. 

— Ei bine! Te voi prezenta în seara asta mătuşii mele. 

Inima lui Raymond începu să bată cu putere. 

— Dar, prietene, spuse el, uiţi... 

— Ce? 

— Că domnişoara de Guérigny este bogată. 

— Fără îndoială. 

— Şi că... eu sunt... sărac. 

— Dar nu-i adevărat, tu ai acolo... 

Şi Olivier îi arătă pălăria plină de aur şi de bancnote. 

— Uff! se revoltă Raymond, bani câştigaţi într-un joc de noroc! 


Olivier zâmbi. 

— Imi place indignarea ta, spuse el; dar vreau să-ţi linistesc 
conştiinţa... Ascultă-mă. 

— Să vedem. 

— Câţi ani ai? 

— Treizeci de ani. 

— Aceasta este vârsta la care oamenii fac avere. Dă-mi cele 
patru sute de mii de franci; îi voi investi în industrie şi voi câştiga 
pentru tine un milion. 

— Şi atunci... 

— Apoi, în fiecare an, vei dona în cutia milei pentru săraci 
douăzeci sau treizeci de mii de franci, până când acest gest de 
caritate te va obişnui cu ideea că banii au fost câştigaţi la jocuri 
de noroc. 

Fruntea întunecată a lui Raymond se însenină. 

— Sunt de acord, spuse el. 

— Ei bine! Acum să ne ocupăm de dragostea ta. Dar, în primul 
rând, adăugă Olivier, să nu pierdem din vedere alte lucruri 
importante dintr-o viaţă. Ştii cât e ora? Mor de foame, hai să 
luăm masa de prânz! 

Şi el sună. 


Capitolul XVI 

Faptul că domnul Olivier de Kermarieuc era breton nu 
reprezenta un inconvenient. Vrem să spunem că avea o bună 
doză de încăpățânare. Dimineaţa, el promisese să fie prietenul 
lui Raymond. Prin urmare, evenimentele cele mai extraordinare 
şi mai teribile nu i-ar fi schimbat hotărârea. Odată ce devenise 
prietenul lui Raymond, Olivier gândea să-şi îndeplinească 
misiunea cu conştiinciozitate. Raymond era îndrăgostit, Olivier 

trebuia să servească iubirii lui Raymond cu toată energia de care 
era în stare un breton. 

Când cei doi tineri dejunau, Olivier îi spuse lui Raymond: 

— Treci în fumoar, ia o carte şi un trabuc, şi aşteaptă-mă. 

— Unde te duci? 

— La doamna de L..., mătuşa mea. Mă voi întoarce într-o oră. 
Trebuie să-i anunţ vizita ta. 

Olivier urcă în trăsură şi porni spre casa doamnei de L..., care 
locuia pe strada Vanneau. 

Doamna de L.... era o văduvă de vârstă mijlocie, bogată, cu o 
sută de mii de franci rentă, care primea o mulţime de oameni în 
fiecare zi de marţi. Gândindu-se să se recăsătorească, ea îşi 
dorea să fie înconjurată de cât mai multă lume. 

Ea era destul de ocupată cu desfacerea corespondenţei destul 
de voluminoase atunci când nepotul său, Olivier, intră în 
dormitorul său. 

— Buna ziua, copilul meu, spuse ea. Cum te simţi, azi? Ai venit 
să cinezi la mine? 

— Nu, nu chiar, mătuşă, am vin să vă cer permisiunea de a vă 
prezenta pe unul din prietenii mei. 

— Foarte bine. 

— Care este îndrăgostit... 

— Ah! spuse văduva cu o anumită curiozitate, numai să nu fie 
îndrăgostit de mine. 

— Nu, mătuşă, niciodată nu v-a văzut. 

— Acesta este un motiv convingător, spuse văduva râzând. Si 
de cine este îndrăgostit? 

— De o fată care vine acasă la d-ta în fiecare marţi. 

— Numele ei? 

— Domnişoara de Guérigny. 

— Ei bine! săracul meu prieten, spuse doamna de L... 
prietenul tău este cel mai ghinionist dintre bărbaţi. 

— De ce? întrebă Olivier, devenind palid. 

— Deoarece domnişoara de Guérigny nu va veni acasă la 
mine în seara asta. 

— Ah! 

Văduva apucă una din scrisorile pe care le deschisese şi o 
întinse lui Olivier. Olivier luă scrisoarea şi citi: 


„Draga mea baroană, 
Ne veți scuza pentru seara asta, nu-i aşa? Când veți afla că, 
atunci când veti deschide salonul oaspeților dumneavoastră, eu 

şi fiica mea vom fi deja în trenul expres spre Burgundia. 

Vom petrece câteva zile la verişoara mea, doamna de 
Saunieres, la castelul de la Orgerelle, în Morvan. 

Cu cele mai bune urări, 

Marchiza de GUERIGNY. ” 


Olivier mototoli scrisoarea cu o mânie specifică bretonilor. 

— Oh! oh! spuse văduva, aş crede că tu eşti cel care eşti 
îndrăgostit de domnişoara de Guérigny. 

— Nu, mătuşă, este vorba de prietenul meu; dar, pentru mine 
este absolut acelaşi lucru. Il iubesc pe prietenul meu ca pe mine 
însumi. O cunoaşteţi pe baroana de Saunières despre care 
doamna de Guérigny vorbeşte în scrisoarea ei? 

— Nu. 

— Ştiţi cel putin în ce parte din Morvan se află castelul ei? 

— Din păcate, nu. Dar, spuse doamna de L... dacă prietenul 
tău le va urmări personal pe aceste doamne? 

— Le vom urmări împreună. 

— Chiar? 

— Il voi însoţi pe prietenul meu. 

— Eşti nebun! 

— Deloc. Adio, mătuşă. Nu contati pe mine în seara asta. 

Olivier îşi luă pălăria. 

— Dar, nu ai minte! îi spuse doamna de L... reţinându-l, cel 
puţin spune-mi... 

— Ce? 

— Cum este prietenul tău? 

— Este un tânăr foarte frumos şi foarte distins. 

— Sigur este bogat. 

— Nu, el are o rentă de douăzeci de mii de franci. 

— Dar, nefericitule, spuse doamna de L..., domnişoara de 
Guérigny are mai multe milioane zestre. 

— Ei bine! Cui îi pasă? 

— Poartă un nume de seamă? 

— Numele lui este Raymond. 

— Raymond şi mai cum... 

— Raymond şi atât. 

Văduva ridică din umeri şi se întrebă dacă nepotul său, Olivier, 
nu cumva înnebunise. 

Dar, Olivier deja plecase. 

— Haide, prietene, spuse el ajungând într-un suflet acasă la el 
unde îl lăsase pe Raymond, fă-ți bagajul. 

— Cum? 

— Trebuie să plecăm. 

— Chiar? 

— In această seară, cu expresul. 

— Unde mergem? 

— Nu ştiu. Dar le vom urmări. 

— Pe cine? 

— Pe marchiză şi pe fiica ei. 

— Cum! strigă Raymond, au plecat din Paris? 

— Ele vor pleca în seara asta. Dar, fii liniştit, eu nu sunt breton 
degeaba, completă Olivier plin de hotărâre si de însufleţire. 


Capitolul XVII 

La patru zile distanţă, într-o seară frumoasă, puţin cam 
răcoroasă, doi tineri, într-o cabrioletă, goneau pe un drum care 
trecea prin mijlocul acelor păduri care acopereau un ţinut 
sălbatic şi pitoresc numit Morvan. 

Noaptea era liniştită, luna strălucea pe cer. 

Aceşti doi tineri, aţi ghicit, nu erau alţii decât Raymond şi 
prietenul său, Olivier. 

Ei se îndreptau spre casa unui prieten comun, domnul Charles 
Vulpin, un sportiv distins, membru al clubului din care făceau 
parte şi cei doi tineri, care era proprietarul unui teren de 
vânătoare, în pădurea Morvandelle. 

Călătorii noştri au mers până la Auxerre pe calea ferată, apoi, 
de la Auxerre la Clamecy, cu trăsura. 

Tocmai acolo, au aflat că acel castel de la Orgerelle, locuit de 
către doamna de Saunières şi unde se aflau marchiza de 
Guérigny şi fiica sa, era situat la cinci leghe de Clamecy, pe 
drumul de la Avallon la Château-Chinon şi, în acelaşi timp, la 
aproape două leghe de locuinţa domnului Vulpin. 

Raymond şi Olivier luară o cabrioletă la Clamecy, la ora zece 
dimineaţa, şi, de atunci, goneau la mare trap, având înhămat la 
trăsură, unul dintre acei cai minunati de statură mică din 
Nivernais care prind viteză şi sunt foarte rezistenți. 

Timp de aproape două ore, drumul pe care călătorii noştri îl 
făcură, trecea prin pădure. Dar, la un moment dat, făcu un cot, 
orizontul se lărgi şi un peisaj frumos se ivi la lumina blândă şi 

clară a lunii în faţa ochilor uluiti ai lui Raymond şi Olivier. După 
pădure, urmă o vale destul drăguță, în mijlocul căreia lucea apa 
unui lac. La marginea lacului, înconjurat de unii dintre cei mai 
înalţi copaci, se ridica un castel destul de cochet, din cărămidă 
roşie, ale cărui turnulețe ascuţite erau acoperite cu ardezie. 

Olivier şi Raymond se opriră pentru o clipă. 

— Hei! spuse acesta din urmă, uite! 

Şi el întinse mâna spre lac. 

O barcă mică, alungită şi drăguță, aluneca pe suprafaţa apei, 
îndreptându-se spre castel. In barcă, două femei stăteau pe 
locurile din spate. Un barcagiu ţinea vâslele. 

In ciuda claritàtii lunii, călătorii erau prea departe pentru a le 
distinge trăsăturile, dar un hohot de râs al unei femei care 
dovedea tinereţea, traversă liniştea nopţii, şi Raymond simţi cum 
tot sângele îi inundă inima. 

— Dumnezeule! murmură el, dacă este ea! 

Un sunet de clopoței se auzi pe drum. O caretă venea din sens 
opus. 

— Hei! prietene? spuse Olivier adresându-se vizitiului caretei? 

Acesta se opri şi îşi ridică boneta sa cu nuanţe de albastru şi 
alb. 

— Suntem încă destul de departe de Montdidier? 

— La un sfert de leghe, cel puţin, domnilor. 

— Sunteţi localnic? 

— Da, şi sunt gata să vă servesc. 

— Deci, ştiţi unde se află casa de campanie a domnului 
Vulpin? 

— Desigur, spuse cel care conducea careta. Dacă veţi merge 
repede, puteţi să ajungeţi în douăzeci şi cinci de minute. Este 
prima casă albă, la stânga drumului, pe care o veţi găsi în 
pădure, după ce veţi trece prin sat. 

— Mulţumesc!... Şi acest castel care este acolo jos în spatele 
nostru? 

— La marginea lacului? 

— Da. 

— Acesta, spuse vizitiul, este Orgerelle, castelul doamnei de 
Saunières. 

Raymond avu o bătaie de inimă. 

— Te-ai convins? îi spuse Olivier. 

Cei doi tineri îi spuseră „Bună seara!” vizitiului şi îşi 
continuară drumul. 

O jumătate de oră mai târziu, ei ajunseră la poarta casei 

domnului Vulpin. Era o căsuță în mijlocul pădurii, un adevărat 
refugiu pentru o partidă de vânătoare, construită din cărămidă 
roşie. 

Domnul Vulpin, vânător înfocat, mergea acolo şi-şi petrecea o 
parte din toamnă şi, de multe ori, revenea în primăvara anului 
următor. 

În Morvan, se vâna aproape orice în timpul anului, datorită 
unei legi recente care autorizase decimarea fiarelor sălbatice şi 
iepurilor. 

Olivier, care nu-l mai văzuse pe domnul Vulpin de câteva 
săptămâni, ajunsese la concluzia că acesta trebuia să fie la Bois- 
Lambert - acesta era numele proprietăţii sale din Morvan. 

Cu toate acestea, atunci când fu în faţa porţii, Olivier observă, 
cu îngrijorare, că toate ferestrele locuinţei erau închise. 

Una singură, la parter, lăsa să se întrevadă printre obloane un 
fascicul de lumină. 

Olivier sună. O uşă se deschise şi un servitor veni în fugă. 

— Domnul Vulpin? întrebă Olivier. 

— Stăpânul este la Paris, spuse valetul. 

— E imposibil! 

— Domnul a plecat în această dimineaţă. Dar, spuse valetul, 
dacă nu mă înşel, sunteţi domnul de Kermarieuc. 

— Ah! tu eşti, Joseph? 

— Da, domnule. 

— Atunci, deschide-ne şi dă-ne câte un pat şi o cină. 

Valetul se grăbi să ia calul de hăţuri şi să conducă micuța 
trăsură în curticică. Apoi, el o chemă pe soţia grădinarului care, 
împreună cu soţul ei şi cu el, alcătuiau toţi servitorii casei, şi îi 
dădu câteva comenzi în grabă. 

Olivier şi Raymond fură introduşi în sala de mese şi, acolo, ei 
se priviră cu o oarecare dezamăgire. 

— Oh! spuse în sfârşit Olivier, Vulpin ne-ar fi fost de mare 
folos, deoarece el cunoaşte toate împrejurimile, dar ne vom 
descurca. 

— Cu toate acestea, observă Raymond, noi nu putem să 
rămânem aici pe termen nelimitat, în absenţa lui. 

— Lasă că aranjez eu lucrurile. 

Şi, cum Joseph se străduia să ducă o masă în sala de mese, 
scuzându-se pentru cina destul de proastă pe care urma să le-o 
servească, Olivier îi spuse: 

— Stăpânul tău va lipsi pentru un timp îndelungat? 

— Domnul va reveni în opt zile. 

— Ei bine! îl vom aştepta... 

Aceste cuvinte ale lui Olivier îl uimiră pe valet, dar el nu spuse 
niciun cuvânt şi continuă să aşeze masa. 

Câteva minute mai târziu, Raymond şi noul său prieten erau la 
masă. 

Apoi, Olivier îl privi pe valet cu un aer de complicitate şi-i 
spuse: 

— Poţi să fii discret? 

— Dar, domnule... 

— Noi am venit aici pentru o chestiune foarte importantă, 
continuă Olivier. Tu ştii că sunt un prieten al stăpânului tău. 

— Da, domnule. 

— Prin urmare, poţi să mă serveşti. 

Joseph se înclină. 

— Plătesc bine, încheie Olivier. 

— Sunt la ordinele dumneavoastră, domnule. 

Şi valetul se apropie şi păru că ascultă o confidenţă. 

— Ştii cine deţine castelul Orgerelle? 

— Baroneasa de Saunières. 

— Stăpânul tău o cunoaşte? 

— Da, domnule. El chiar a mers la vânătoare, de multe ori, cu 
fiul ei. 

La aceste cuvinte, Raymond tresări. 

— Ah! spuse Olivier, are un fiu. 

— Da, domnule. 

— Câţi ani are el? 

— Douăzeci şi opt sau treizeci de ani. 

— Este căsătorit? 

— Nu, domnule. 

— Pe naiba! murmură Olivier încruntându-şi sprâncenele, 
avem cumva un rival? 

Apoi adăugă: 

— Domnul Vulpin şi-a lăsat caii aici? 

— Da, domnule, cei doi cai de vânătoare. 

— Foarte bine! Noi îi vom călări mâine şi, spuse Olivier, vom 
face o plimbare de recunoaştere prin Orgerelle. 

Raymond şi Olivier terminarä linistiti cina, apoi, Joseph îi 
conduse în apartamentul pe care domnul Vulpin îl rezervase 
prietenilor săi, o cameră cu două paturi care se numea la Bois- 
Lambert, „camera vânătorilor”. 

— Dragul meu prieten, spuse Olivier, ştiu bine că îndrăgostiţii 
nu dorm, în romane, dar în viaţa reală, este altceva. 

— Crezi? 

— Pe legea mea! Sunt destul de sigur că te vei duce la 
culcare. Eu sunt deja rupt de oboseală. 

Olivier merse la culcare şi nu întârzie să adoarmă. 

Raymond se gândi o lungă perioadă de timp la frumoasa 
domnişoară de Guérigny, dar, în cele din urmă, adormi. 

A doua zi, când soarele lumină camera, el se trezi. 


Capitolul XVIII 

Olivier era deja în picioare, îmbrăcat şi cu capul acoperit cu o 
caschetă rotundă cu un cozoroc lung, cum se purta la vânătoare. 

— Haide, prietene, ridică-te, ridică-te! îi spuse el lui Raymond, 
să plecăm. 

— Dar... unde mergem? 

— Vei afla. 

— Da? 

— Te-am lăsat să dormi în voie, continuă Olivier şi, în acest 
timp, am încercat să caut câteva informaţii. 

— Ah! 

— Am aflat mai multe lucruri.. 

— Serios! 

— Domnişoara de Guérigny şi mama sa sunt la Orgerelle 
pentru două zile. Este vorba despre nişte proiecte secrete între 
baroneasa Saunières şi marchiza de Guérigny. 

— Ce vrei să spui? 

Şi Raymond se cutremură. 

— Dar noi ne vom opune cu eroism acestor proiecte. 

— Olivier!... 

— Nu te nelinişti! Îţi voi explica mai târziu. Acum, să ne 
pregătim să plecăm. 

— Presupun, spuse Raymond îngrijorat, că nu vrei să mă 
prezinti la castelul Orgerelle. 

— Nu, nu, astăzi. 

— Atunci... 

— Poate ne vom întâlni „întâmplător” cu aceste doamne şi, 
cine ştie? Poate vom face cunoştinţă? 

— Nu înţeleg... N 

— Vei vedea. Ah! In primul rând, să ştii că Joseph este 
confidentul nostru. 

— Imprudentule! 

Olivier ridică din umeri! 

— Joseph este un om inteligent... şi îi plac bacsisurile mari. l- 
am promis o sută de ludovici în ziua în care te vei căsători... 

— Ah! taci, murmură Raymond, speranţele false fac mult 
rău... 

— Să reiau. Vom încăleca pe cai şi, cu cuțitul de vânătoare la 
cingătoare, cu cornul de vânătoare pe umăr, cu puşca prinsă la 
şa, vom alerga după cerb. 

— Unde? 

— In pădurea prietenului meu Vulpin. Joseph deja a plecat cu 
un echipaj format din opt câini frumoşi din Vendée. El mi-a 
descris perfect drumul până la locul de întâlnire. Ar fi o distanţă 
de o leghe de aici până la castelul Orgerelle. 

— Ah!... 

— Cu siguranţă, tânărul baron de Saunières vânează astăzi. 
Pădurile lui şi cele ale lui Vulpin sunt alăturate. 

— Bine. Dar... 

— Tu crezi că o leoaică, aşa ca domnişoara de Guérigny, va 
lipsi de la vânătoare? Vom avea ghinion dacă nu ne vom întâlni. 

In timp ce Olivier vorbea astfel, Raymond, care purta un 
costum de vânătoare împrumutat din garderoba domnului 
Vulpin, îl asculta în tăcere. 

La ora opt fix, cei doi prieteni încălecară pe cai şi o luară la 
galop pe drumul indicat de către Joseph. 

Valetul domnului Vulpin, un adevărat Frontin2!, un lacheu 
inteligent şi viclean, născut pentru intrigi şi interesat de iubirile 
celor pe care îi servea, aşa cum era interesat de ale sale, - 
Joseph îi indicase lui Olivier, ca loc de întâlnire, o răspântie în 
mijlocul pădurii. 

Aici el aştepta cu câinii legaţi. 

Când cei doi tineri sosiră, Joseph puse un deget la buze: 

— Ssst! spuse el, ascultați. 

Şi el întinse mâna stângă spre vest. Un zgomot îndepărtat, 
confuz, o rumoare vagă se făcu auzită. 

— Ce este? întrebă Olivier. 

— Aceasta este haita câinilor domnului de Saunières. 

— Deja? 

— Oh! Domnule, spuse Joseph, baronul este matinal. Ascultati 
bine ce vă voi spune. 

— Să auzim! spuse Olivier. 


21 Frontin - valet din vechea comedie, care-şi însoțea stăpânul în 
escapadele amoroase şi în toate celelalte afaceri. 

— Baronul hăituieşte un mistreț. Nu trebuie să dăm greş. 
Ascultati, haita se apropie. 

Intr-adevăr, lătratul devenise mult mai clar. 

Joseph continuă: 

— Ne vom despărţi; pe câinii noştri îi vom lăsa să urmărească 
un cerb. 

— Bun! 

— Cerbul îşi va lua avânt şi va cobori în această vale, acolo 
jos, unde se aude haita baronului. Câinii noştri se vor întâlni cu 
câinii domnului de Saunières şi ei vor renunţa să urmărească 
cerbul pentru mistreţ. Domnul mă înţelege? 

— Perfect. 

— Şi, în acest mod, adăugă Joseph, vom asista toţi la strigătul 
victoriei atunci când mistrețul va fi doborât. 

— Dar, observă Raymond, unde vom găsi un cerb? 

— Oh! acolo, în acest desiş, acesta va fi pe picioare în câteva 
minute... 

Şi Joseph îşi dezlegă câinii şi împinse calul spre tufisuri 
strigând: 

— Oh! Acolo, acolo! Micuţii mei câini, oh, acolo, acolo, acolo! 

— Acest caraghios este un vrăjitor! îi spunea, o oră mai târziu, 
Olivier lui Raymond, vorbind despre Joseph. Lucrurile merg 
conform previziunilor sale. 

Intr-adevär, cei doi tineri galopau în urma micii haite, care 
adulmeca urmele unui cerb superb, un mascul de mai mult de un 
an, pe care-l zăriseră deja de două ori. Cerbul tâsnise direct spre 
valea indicată de Joseph, acolo unde câini domnului de Saunières 
făceau o gălăgie infernală. Mistretul se agita într-un tufis din care 
nu voia să iasă. 

Ceea ce s-a întâmplat în continuare, a fost ceea ce Joseph 
anticipase: câinii domnului Vulpin abandonară urmărirea cerbului 
şi se amestecară cu cei ai baronului. 

Această mişcare neaşteptată forţă mistrețul să părăsească 
tufişul şi ieşi la loc deschis. 

Dar, imediat el se întoarse în pădure şi Olivier, care sună 
puternic din cornul său de vânătoare, îi spuse lui Raymond: 

— Pe cuvântul meu! Avem un singur lucru de făcut, să 
urmărim şi noi câinii de vânătoare. 

Apoi el îşi îndemnă calul la galop şi Raymond îi urmă 

exemplul. Se îndreptară spre locul unde erau câinii. 

Mistreţul părea să se apropie de ei, judecând după zgomot 
infernal pe care-l scoteau câinii celor două haite reunite. 

Raymond era îndrăgostit, dar fiind totodată un vânător 
pasionat, văzând mistrețul cum trece la o sută cincizeci de metri 
de el printr-un luminiş al pădurii, urmat de treizeci de câini 
angajaţi în urmărirea lui, îşi reintră în pielea de vânător. 

O privire aruncată spre acel mistreţ îl făcu să înţeleagă că 
fiara avea de gând să se întoarcă şi să treacă foarte aproape el. 

Atunci se opri, descălecă şi îşi armă puşca, după ce îşi legă 
calul de un copac. 

Cornul de vânătoare al domnului de Saunières continua să se 
audă la oarecare distanţă. 

Raymond făcu câţiva paşi înainte şi ajunse la ceea ce se 
numeşte o răspântie de drumuri dar, imediat, se opri din nou şi 
inima începu să-i bată violent pentru cu totul alt motiv. 

El văzu trecând în galop prin pădure, un cal călărit de o 
amazoană. 

Era ea! 

Ea urmărise mistrețul atât de aproape încât Raymond văzu că 
fiara încolţită se afla la nici treizeci de paşi în faţa ei; şi ceea ce 
prevăzuse se întâmplă. 

Animalul epuizat, părăsi tufişurile şi începu să urmeze una din 
cele două poteci. Amazoana galopa în spatele lui; haita, 
mistrețul, amazoana veneau direct să se încrucişeze în locul 
unde Raymond îi aştepta. 

Dar, dintr-o dată, mistrețul furios şi cu respiraţia tăiată, se 
întoarse, îşi repezi capul spre câini, îi răni pe doi sau trei vrând 
să scape de urmăritori. 

In acel moment calul amazoanei se sperie şi se cabră22. 

Fata scoase un strigăt de groază... 

Dar, în acel moment Raymond se repezi, îşi ridică arma, tinti 
mistrețul şi trase... 


Capitolul XIX 

Dacă vrem să ştim ce s-a mai petrecut în pădure, trebuie să 
ne întoarcem la castelul Orgerelle, a doua zi după cea în care 
domnişoara de Guérigny fusese salvată de eroul nostru, 
Raymond. 


22 A se cabra - (despre cai) a se ridica pe picioarele de dinapoi. 

Era seara, după cină. 

La o masă de lucru, Blanche de Guérigny şi doamna ei de 
companie, doamna de Bertaut, vorbeau în şoaptă. 

In celălalt capăt al salonului, lângă cămin, doamna de 
Guérigny şi doamna de Saunières discutau în acelaşi mod. 

Şi, în sfârşit, în spatele lor, sprijinindu-se de marmura 
căminului, tânărul baron de Saunières, tăcut, stătea într-o 
atitudine meditativă. 

Din timp în timp, tânărul arunca o privire pe furiş spre masa 
de lucru, dar era dificil să se stabilească dacă acea privire îi era 
adresată domnişoarei Blanche de Guérigny sau doamnei de 
Bertaut, dacă era o privire ghidată de curiozitate sau de iubire. 

Blanche îi şopti doamnei sale de companie: 

— Consider că doamna de Saunières putea să-i invite ieri pe 
aceşti domni să cineze. 

— Mai ales, răspunse doamna de Bertaut, că amândoi locuiesc 
acasă la domnul Vulpin, care obişnuieşte să vâneze destul de 
des cu fiul său, dar baroneasa este o femeie prudentă. 

Aceste cuvinte simple o făcură să tresară pe domnişoara de 
Guérigny. O nuanţă rozalie îi coloră obrajii şi-i urcă până la 
frunte. 

— Pentru că nu pot să îţi ascund, continuă doamna de Bertaut 
care se apropie de Blanche coborându-şi şi mai mult vocea, că 
doamna de Saunières ţine foarte mult să devii fiica sa. 

Blanche avu o palpitatie, totuşi, ea încercă să răspundă pe un 
ton vesel: 

— Oh! Încă n-am ajuns acolo, mulţumesc lui Dumnezeu! 

— Dar, dragă copilă, noi am venit la Orgerelle pentru... 

— Ssst! prietenă... tăceţi... 

Blanche, la rândul său, aruncă o privire rapidă şi furişă 
tânărului baron de Saunières. 

— Nu pare prea interesat de mine, aşa mi se pare. 

— Ah! Nu vezi ce trist şi melancolic este? 

— Dar eu cred că aşa este tot timpul. 

— Ce ştii tu? 

Blanche nu răspunse la această ultimă întrebare, dar ea se 
uită pentru a doua oară la domnul de Saunières şi-i surprinse 
ochii fixati asupra doamnei de Bertaut. 

— Câţi ani aveţi, prietenă? o întrebă ea destul de brusc. 

— Treizeci şi patru de ani abia împliniţi, copila mea. 

— Ah! 

— De ce mă întrebi? 

— Oh! Mi-a venit o idee, spuse Blanche cu neglijenţă. Ştiţi că 
sunteţi foarte frumoasă? 

— Degeaba, răspunse văduva cu tristeţe. 

Şi, cum voia să evite să vorbească despre ea însăşi, ea se 
grăbi să spună: 

— Ştii bine că frumosul necunoscut din pădurea din Boulogne 
ţi-a salvat viaţa ieri? 

— Oh! Ştiu... fără el aş fi fost pierdută! 

— Şi sunt de acord că totul s-a întâmplat ca într-un roman... s- 
a întâmplat să fie acolo exact la tanc. 

— Ah! dragă... spuse Blanche care roşi, când mă gândesc la 
toate acestea, cred că visez... şi este imposibil ca hazardul 
singur... 

Doamna de Bertaut zâmbi. 

— Hazardul, spuse ea, nu se amestecă decât în afacerile celor 
pe care îi protejează şi, dacă l-ai reîntâlnit pe frumosul 
necunoscut şi în pădurea din Morvan, este pentru că... 

Blanche o întrerupse repede pe doamna ei de companie: 

— Deci, spuse ea, credeţi că m-a urmărit? 

— Cine? Hazardul? 

— Nu, el. 

— Oh! Eu nu pot să spun că... este numai hazardul... lată, 
asta-i tot... 

Şi doamna de Bertaut continuă să zâmbească... 

Dar domnisoara de Guérigny, încercând să-şi domine 
tulburarea, îi spuse cu vioiciune: 

— Ei bine! Să presupunem că m-a urmărit... pentru că asta 
sustineti. leri, când a tras în mistreţ... el era atât de mişcat... 

— Fie, spuse doamna de Bertaut, să presupunem că te-a 
urmat... pentru că... te iubeşte... 

Blanche se făcu purpurie. 

— El este tânăr, este frumos, trebuie să fie bogat, continuă 
doamna de Bertaut... dar ai atâta neîncredere, copila mea, faţă 
de toţi cei care îţi fac curte fiindcă te temi că atracţia este doar 
pentru zestrea ta... 

— Oh! o întrerupse Blanche, acesta nu... Am citit în ochii lui... 

— Ai citit în ochii lui? întrebă doamna de companie zâmbind; 
dar atunci eşti mult mai avansată decât mine şi nu ai nevoie de 
experienţa mea. 

— Dar dacă... dimpotrivă... 

— Cum? 

— Doamne! spuse fata cu naivitate, eu nu mai ştiu ce să fac. 

— Ai răbdare! răspunse văduva. 

Aceste cuvinte erau pline de înțelepciune. 

— Este un lucru bun, murmură Blanche, dar domnul de 
Saunières?... 

— Ah! E adevărat! 

— Şi mama lui... 

In acel moment, doamna de Bertaut ridică ochii spre 
baroneasă, care continua să discute cu doamna de Guérigny. 
Privirea sa o întâlni pe cea a tânărului baron de Saunières şi, 
deodată, ea tresări, ca şi cum, la încrucişarea acestor două 
priviri, se produsese o scânteie electrică. 


* 
x x 

Baroneasa şi marchiza continuau să discute cu voce scăzută. 

— Verişoară dragă, spunea prima, fiul meu are treizeci şi doi 
de ani împliniţi şi el a ajuns la această vârstă fără ca pasiunile şi 
furtunile tinereşti să-i atingă sufletul. El va fi un soţ model pentru 
fiica dumneavoastră. 

— Prietenă bună, răspunse marchiza, aşa cum v-am spus deja, 
doresc cu ardoare această uniune care ar apropia atât de bine 
gradele noastre de rudenie şi prietenie, şi venirea mea acasă la 
dumneavoastră este cea mai bună dovadă; dar trebuie, de 
asemenea, să vă spun că îi voi lăsa fiicei mele liberul arbitru în 
alegerea destinului său... şi dacă ea nu-l iubeşte... pe fiul 
dumneavoastră... 

— Oh! spuse baroneasa cu un accent de orgoliu matern... 
dacă ar fi altfel... ar fi foarte dificil s-o convingem. 

Marchiza nu răspunse dar, la rândul său, ea îl privi pe Raoul 
de Saunières. 

Tânărul baron era un foarte frumos cavaler, în adevăratul sens 
al cuvântului. Era înalt, bine proportionat, de o distincţie perfectă 
şi înfăţişarea lui avea un farmec melancolic şi cuceritor. 

Marchiza era de aceeaşi părere cu castelana de la Orgerelle, 
verişoara sa. 

„Dacă fiica mea, gândea ea, nu-l găseşte pe Raoul pe gustul 
ei, va fi dificil, într-adevăr.” 

Raoul de Saunières era atât de aproape de mama sa încât el 
putea auzi conversaţia sa cu doamna de Guérigny. Dar el era 
complet absorbit de altceva şi, astfel, nu înţelesese niciun 
cuvânt. 

Dintr-o dată, el plecă de lângă cămin şi se apropie de masa de 

lucru, în faţa căreia Blanche şi doamna de Bertaut stăteau 
aşezate. 

Pe această masă se aflau câteva cărţi şi câteva ziare. 

Tânărul baron se aşeză lângă Blanche şi luă un ziar de pe 
masă, spunând pe un ton cât mai vesel: 

— Să vedem puţin cum stau afacerile italiene. Voi încerca să 
prind gustul pentru politică. 

Doamna de Bertaut se ridică. Făcu acest gest din discreţie, 
pentru a-i permite domnului de Saunières să-i facă în mod liber 
curte verişoarei lui mai tinere sau fusese stimulată sub impulsul 
unui alt sentiment? Era greu de spus. 

Totuşi, ea se ridică şi se îndreptă cu indiferenţă spre cămin, 
apropiindu-se, astfel, de marchiză şi de doamna de Saunières. 

Masa de lucru, v-am mai spus, era la capătul opus al salonului, 
şi salonul castelului Orgerelle era imens. 

Blanche nu se ridică de pe scaun şi nu părea să observe 
prezenţa vărului său. Deşi făcură cunoştinţă în urmă cu două 
zile, Blanche de Guérigny şi Raoul de Saunières se comportau ca 
nişte veri. 

Ori, lui Blanche, mai ales după ziua de ieri, după ce îl revăzu 
pe acel necunoscut chipes din pădure, nu-i trebuia un tête-à-tête 
cu baronul Saunières, mai ales că acest tête-à-tête putea fi 
considerat o declaraţie de dragoste. 

Pentru câteva minute, Raoul citi în fugă ziarul pe care-l avea 
în mână; apoi el îl repuse pe masă şi se aplecă spre domnişoarei 
de Guérigny. 

— Verişoară? spuse el cu voce foarte scăzută. 

Blanche îşi ridică privirea şi îl privi cu îngrijorare. 

— Vorbiti engleza? 

Această întrebare n-avea nimic incendiar şi Blanche respiră 
uşurată. 

— Aproape la fel de bine ca franceza, răspunse ea. 

— Si eu, la fel. 

— Ah! 

— Si mama dumneavoastră, de asemenea, poate?... 

— Oh! Mama nu ştie un cuvânt în engleză. 

— Mama mea, nu mai mult. Şi doamna de Bertaut? 

— Din păcate. Dar de ce îmi puneţi această întrebare, vărule? 

Raoul răspunse în limba engleză: 

— Pentru că vreau să vă vorbesc despre lucruri care ar trebui 
să rămână între noi. 

De data aceasta Blanche tresări mai mult decât înainte. 

„Să vedem ce va urma!” gândi ea. 

Totuşi ea răspunse în aceeaşi limbă: 

— Fie, să vorbim în engleză. 

Atunci, domnul de Saunières cobori putin abajurul lămpii, 
astfel încât să plaseze în penumbră chipul său şi al lui Blanche, 
apoi, o privi: 

— Verişoară, continuă el, vreau să vă vorbesc despre lucruri 
serioase şi vă implor să mă ascultați... 

— Vorbiti, vere. 

— Când ati ajuns aici, în urmă cu trei zile, cu mama 
dumneavoastră, eu ignoram, vă jur, proiectele sale şi pe cele ale 
mamei mele. 

Blanche nu scoase un cuvânt. 

— Eu cunosc aceste proiecte din această dimineaţă, continuă 
Raoul, şi vreau să vă vorbesc... cu inima deschisă... 

Domnişoara de Guérigny ridică privirea spre Raoul. 

Raoul era calm, serios şi în continuare trist. 

Şi, cum Blanche continua să-l privească în tăcere: 

— Mama mea şi a dumneavoastră mi se pare că se cam 
grăbesc. Ce credeţi, verişoară? 

— Dar... într-adevăr... îngăimă Blanche. 

— Si, pun pariu că nici una, nici alta nu este nerăbdătoare să 
afle dacă... la Paris... un altul decât mine... 

Raoul se opri. Blanche deja pălise. 

A fost un moment de tăcere între cei doi tineri - tăcere pe 
care Raoul o rupse primul. 

— Uite, verişoară, spuse el, iertaţi-mi francheţea, ceea ce vă 
voi spune depinde de sentimentele dumneavoastră. 

— Sentimentele mele! spuse ea cu o vădită teamă. 

— Ati refuzat douăzeci de pretendenți strălucitori în timpul 
iernii trecute. Este adevărat? 

— E adevărat. 

— Şi i-aţi refuzat pentru că nu erati sigură dacă aceşti 
pretendenți nu cumva vă cereau mâna pentru a intra în posesia 
averii dumneavoastră. 

— Aşa este! făcu tânăra cu naivitate, dacă sunt atât de 
bogată! Este dezolant, într-adevăr! Imi dati dreptate, vere? 

— Fie. Dar acesta este singurul motiv?... 

— Da. 

Şi accentul lui Blanche era plin de franchete. 

— Deci, poate; dar... dacă astăzi... vi se va cere din nou mâna. 

— Vere!... spuse domnisoara de Guérigny, a cărei voce începu 

să tremure brusc. 

— Ssst, spuse tânărul, eu nu sunt pe punctul de a deveni un 
logodnic... ci... un prieten... 

— Dumneavoastră? 

— Un frate, dacă vreţi... 

— Ce spuneţi? 

— Uite, verişoară, continuă tânărul cu emoție, să presupunem 
pentru o clipă că inima dumneavoastră nu vă mai aparţine... 

— Oh! 

— Şi că proiectul mamelor noastre nu s-ar realiza decât cu 
preţul nefericirii dumneavoastră... 

— Dar, vere... 

— Şi că, în aceste condiţii, eu vin la dumneavoastră să vă 
spun: Draga mea verişoară, sunt foarte vinovat pentru că m-am 
găsit pe drumul dumneavoastră atunci când erati stăpâna inimii 
dumneavoastră. Ei bine! pentru că am comis o greşeală, vin să o 
repar... 

Şi Raoul se uită cu drag la Blanche de Guérigny şi continuă: 

— Vin să repar această greşeală, draga mea verişoară, 
spunându-vă: Nu numai că nu ar trebui să am mândria de a 
aspira la iubirea dumneavoastră şi de a vă cere mâna, dar vin să 
mă pun la ordinele dumneavoastră... şi îmi doresc să vă servesc 
cu toată puterea mea. 

Blanche simţi tot sângele cum îi inundă inima şi deveni palidă. 

Raoul avea secretul lui. 

Tânărul îi luă mâna cu respect: 

— Vreau să fiu prietenul dumneavoastră, fratele 
dumneavoastră, confidentul dumneavoastră... spuse el... 

— Dar, spuse tânăra, care se revoltă împotriva voinței sale la 
gândul că un altul îi ghicise secretul din inima ei, nu ştiu, vere, 
ce vreți să spuneți... 

— Vă amintiți de vânătoarea dumneavoastră de ieri?... 

— Ei bine? 

— Şi de... acest tânăr... care?... 

Raoul se opri. Blanche nu mai era palidă; o culoare roşie 
strălucitoare îi reapăru pe obraji. 

— Am ghicit, încheie domnul Saunières... acest tânăr vă 
iubeşte... 

— Vere! 

— Şi vă place... 

— Oh... 

— lertaţi-mă că am aflat astfel micile dumneavoastră secrete, 

adăugă Raoul, dar nu este într-adevăr din vina mea şi fără 
întâlnirea pe care am avut-o în această dimineață... 

— O întâlnire! spuse Blanche din ce în ce mai emoţionată. 

— Da, şi vă voi povesti despre ce e vorba. 

Inima fetei bătea cu putere. 

Raoul continuă: 

lată cam ce i-a povestit domnul Raoul de Saunières 
domnişoarei Blanche de Guérigny, verişoara sa. 

Domnul de Saunières obişnuia să vâneze în fiecare zi, uneori 
călare pe cal, uneori pe jos. 

In dimineaţa acelei zile, el ieşise din castelul Orgerelle însoţit 
de un câine de vânătoare, având o puşcă de vânătoare, cu 
intenţia să atragă potârnichile roşii în zona viilor, de cealaltă 
parte a lacului. El trase cu puşca pentru aproape o oră, timp în 
care auzi o împuşcătură. 

— Oh! oh! îşi spuse el, cu acea primă izbucnire a 
temperamentului natural specific vânătorilor, cine, prin urmare, 
îşi permite să vină să braconeze pe pământul meu? 

El intră în zona viilor şi nu întârzie să vadă un vânător, 
îmbrăcat ca şi el cu o vestă din catifea, în faţa căruia mergea cu 
nasul în vânt, un frumos spaniel?” scoţian. 

Raoul Saunières recunoscu câinele. Era setterul domnului 
Vulpin. Vânătorul care-l urma nu era domnul Vulpin, ci domnul 
Olivier de Kermarieuc. 

Cu o zi înainte, atunci când fusese hăituit mistrețul pe care 
Raymond îl ucise instantaneu atunci când el se repezi în faţa 
calului speriat al domnişoarei de Guérigny, cei doi tineri făcură 
cunoştinţă cu baronul de Saunières. Aceştia îi spuseră câteva 
cuvinte despre ei. Raoul află că aceşti domni locuiau acasă la 
vecinul său, domnul Vulpin. El insistă ca aceşti domni să ia 
mistrețul ucis. Dar ei refuzară cu multă hotărâre. Ei salutară şi 
plecară fără a arăta nicio dorinţă de a se reîntâlni. Cu toate 
acestea, recunoscându-l pe Olivier, domnul de Saunières merse 
direct la el. 

Olivier, la rândul său, văzând cu cine avea de-a face, merse în 
întâmpinarea domnului de Saunières. Şi, când era la nu mai mult 


23 Spaniel - câine de vânătoare care stârneşte vânatul fără a face 
aret (fără a aduce vânatul). 

de zece paşi distanţă, tânărul breton îşi luă cascheta de pe cap şi 
îi spuse baronului: 

— lată-mă prins, domnule, în flagrant delict de braconaj şi aş 
vrea în mod cert să-mi acceptaţi scuzele pentru ignoranta mea 
legată de limitele terenurilor dumneavoastră, pentru că sunt pe 
pământurile dumneavoastră de aproape o oră. 

Raoul se înclină şi zâmbi. 

— Să presupunem, domnule, îi răspunse el, că vă duceati la 
Orgerelle. 

— Ah! spuse Olivier. 

— Cu scopul de a-mi cere să luaţi prânzul, adăugă Raoul cu o 
curtoazie rafinată. 

— Sunteţi foarte amabil, domnule, răspunse Olivier, şi nu 
sunteţi departe de adevăr în presupunerea voastră. 

— Ah! Cu atât mai bine, atunci!... 

— Permiteti-mi să vă explic. Eu nu am mers direct la 
Orgerelle, nu m-am gândit din păcate să vă rog să iau masa de 
prânz la dumneavoastră, dar... 

— Dar? spuse Raoul. 

— Am mers în direcţia castelului dumneavoastră, în speranţa 
de a vă întâlni. 

— Credeţi-mă, domnule, spuse baronul cu franchete, ceea ce 
aţi făcut astăzi, probabil, m-ar fi tentat şi pe mine mâine. 

— Ah! 

— Sunteţi un prieten de-al domnului Vulpin, cu care am 
excelente legături de vânătoare şi de vecinătate, şi chiar am vrut 
să vă fac o vizită. 

Olivier se înclină. 

— Domnule, spuse el, aţi fi fost binevenit, totuşi, mă bucur de 
o mie de ori mai mult că vă întâlnesc astăzi. 

— De ce, domnule? 

— Pentru că vreau să discut cu dumneavoastră câteva minute. 

— Cu mine? 

Şi Raoul, uimit, se uită la Olivier. 

— Cu dumneavoastră, repetă acesta din urmă. 

— Atunci, domnule, dacă vreţi să mă urmaţi la Orgerelle... 

— E inutil. Uitaţi, să ne aşezăm acolo, lângă trunchiul acestui 
copac. 

— Fie. 

Olivier îşi puse puşca între genunchi şi domnul de Saunières 
se aşeză lângă el, puternic intrigat de ceea ce urma să-i spună. 

Olivier continuă: 

— Imaginaţi-vă, domnule, că prietenul meu, pe care l-ați văzut 
ieri, şi cu mine, am venit special de la Paris pentru a vedea 
turnuletele conacului dumneavoastră. Acest lucru vă surprinde, 
nu-i aşa? 

— Puțin, într-adevăr. 

— Ah! Dar scuzaţi-mă, am uitat să vă spun cine suntem. 

— Oameni cu o educaţie aleasă, mi se pare, spuse Raoul cu 
un zâmbet. 

— Nu-i de ajuns. Numele meu este Olivier de Kermarieuc şi 
sunt un gentilom breton. 

— Sunteţi cumva fiul sau nepotul colonelului cu acelaşi nume, 
întrebă Raoul, pe care unchiul meu matern, domnul de 
Rochenoire, l-a servit pentru mult timp? 

— Era tatăl meu, răspunse Olivier, şi din moment ce sunteţi 
nepotul domnului Rochenoire, care m-a ţinut adesea, copil fiind, 
pe genunchii lui, trag concluzia că vom deveni prieteni imediat. 

— E ca şi făcut, spuse Raoul. 

Şi el întinse mâna cu multă graţie spre Olivier. 

Olivier continuă: 

— Imaginaţi-vă, domnule, că suntem, prietenul meu şi cu 
mine, adevărate personaje ale unui roman. 

— Cum aşa? 

— Noi alergăm prin lume ca urmare a unei aventuri; trebuie să 
vă spun că prietenul meu Raymond este îndrăgostit nebuneste. 

— Ah! 

— De o persoană care trăieşte momentan la castelul 
Orgerelle. 

— Şi pe care ieri a salvat-o de la un pericol iminent, adăugă 
Raoul. 

Fizionomia baronului de Saunières rămase calmă şi nimic din 
interiorul său nu trăda nici cea mai mică emotie, astfel că ideea 
că domnişoara de Guérigny putea să-i fie destinată nici nu-i veni 
lui Olivier. 

Bretonul reluă: 

— Imi place să trecem direct la subiect. L-am văzut pe 
prietenul meu atât de nefericit şi atât de îndrăgostit, încât n-am 
ezitat o clipă să vin să vă fac această confidenţă, pentru unicul 
scop de a şti dacă puteţi face ceva pentru noi. 

— Credeţi-mă, domnule, spuse Raoul, aveţi o astfel de 
franchete cavalerească încât nu se poate să rezist. Am puţină 
influenţă asupra marchizei de Guérigny, mătuşa mea, dar voi 
face tot ce depinde de mine pentru a fi de folos prietenului 

dumneavoastră. Numai că... 

— Cred că ghicesc ce vreţi să spuneţi, îl întrerupse Olivier, 
doriţi unele informaţii despre prietenul meu, Raymond?... 

— In niciun caz, răspunse Raoul. Un om cu numele 
dumneavoastră, domnule, nu ar putea prezenta un aventurier 
drept prietenul său, am vrut doar să vă pun o întrebare. 

— Spuneţi. 

— Mi-aţi spus că domnul Raymond este îndrăgostit nebuneşte 
de domnişoara de Guérigny, nu-i aşa? 

— Da. 

— Dar nu mi-ati spus... 

— Dacă domnişoara de Guérigny îl iubeşte pe prietenul meu 
Raymond? 

— Exact. 

— Ei bine! Vorbindu-vă cu sinceritate, vă spun ceea ce cred, 
deşi ei s-au întâlnit doar de două ori. Vă asigur că ieri... 

— Da, ieri, într-adevăr, îl întrerupse domnul de Saunières, mi 
s-a părut că verişoara mea a roşit destul de tare atunci când a 
schimbat unele cuvinte cu prietenul dumneavoastră... 

— Ah! Aţi observat? 

— Şi, spuse baronul în continuare, Blanche a fost îngândurată 
toată seara. Ce-mi rămâne de făcut, domnule, încheie el, este să 
vă invit mâine, dacă doriţi, să ne întâlnim aici, la aceeaşi oră... 

— De acord. 

Cei doi tineri vorbiră prieteneşte pentru câteva minute în plus, 
apoi se despărţiră cu o puternică strângere de mână. 


* 
x x 

Ori, aceasta era întâlnirea şi discuția despre care îi povestise 
domnul de Saunières verişoarei sale, care roşise în întregime. 

Blanche ascultase fără să spună un cuvânt, ţinându-şi tot 
timpul ochii în pământ. 

Atunci când baronul termină relatarea sa, ea îi luă mâna la 
rândul ei şi i-o strânse cu delicateţe. 

— Sunteţi nobil şi bun, spuse ea. 

— Şi, spuse el zâmbind, încă nu ştiţi totul. 

Apoi se întoarse spre mama sa şi îi zise cu voce tare: 

— Apropo, mamă, am uitat să-ţi spun ceva astăzi. 

— Ce anume, fiule? 

— Nu te-am anunţat despre o vizită de mâine. 

— O vizită? 

— Da, i-am invitat pe acei domni pe care i-am întâlnit ieri, 
dintre care unul a venit la timp pentru a o ajuta pe verişoara 
mea de a nu fi dată jos de pe calul său. 

— Ah! Aceşti domni trebuie să vină să ne vadă? spuse 
baroneasa. 

— Dar, fără îndoială. 

— Şi, de unde ştii asta? 

— l-am văzut în această dimineață. 

— La vânătoare? 

— Da. Ei mi-au mărturisit dorința de a se prezenta la castel şi 
mi-am permis să-i invit la cină. 

La aceste ultime cuvinte, Blanche de Guérigny îl învălui pe 
vărul său cu o privire plină de recunoştinţă. 


Capitolul XXI 

In timp ce oaspeţii veniţi la Orgerelle erau adunaţi în salonul 
conacului, în timp ce la Bois-Lambert, domnul Olivier de 
Kermarieuc îi spunea prietenului său Raymond că, din moment 
ce domnul Raoul de Saunières era de partea lor, totul urma să 
decurgă foarte bine, o scenă ciudată se petrecea în împrejurimi. 

Morvanul este o zonă muntoasă, tăiată de văi adânci 
acoperite cu păduri întinse. Am putea da, cu plăcere, acestei 
zone pitoreşti, numele de Mica Scotie. Nimic nu-i lipseşte, cu 
excepţia unui Walter Scott. 

Despre acest ţinut se cunoşteau legende din vremuri 
îndepărtate, povestiri fantastice care spuneau că noaptea, 
deasupra lacurilor, frumoasele nopții se zbenguiau la lumina 
lunii, şi, în nopţile furtunoase, zburau vulturii ţipând deasupra 
ruinelor sale feudale. 

Ori, la aproape două leghe, în partea de nord a castelului 
Orgerelle, în mijlocul pădurii, se înălța o ridicătură acoperită cu 
stejari piperniciti, în vârful căreia se găsea încă un turn vechi, 
care purta un nume ciudat: turnul Cigogne?%. 

Turnul Cigogne era ultima rămăşiţă a unei vaste construcţii 
feudale care, în timpul războiului cu englezii, fusese dărâmată 
bucată cu bucată, mai întâi de către locuitorii regiunii Bourgogne 
şi de contele de Chastellux, apoi de trupele oraşului Buch sub 
îndrumarea conducătorului lor. 

Acesta din urmă, care fusese ultimul cuceritor, îi dăduse foc şi 


24 Cigogne - barză (lb. fr.). 

totul arsese, cu excepţia acestui turn, numit Turnul Cigogne. 

Dar, ce n-a făcut acel conducător de trupe şi nici focul, urma 
să facă timpul. 

De mai mult de un secol, turnul Cigogne nu mai era decât o 
ruină deschisă, bătută de toate vânturile, atinsă de fulgere din 
când în când, pe care lichenii o invadaseră, al cărui acoperiş şi 
ale cărui planşee se prăbuşiră şi care nu formau decât o centură 
alcătuită dintr-o grămadă de pietre acoperite cu muşchi şi 
tufişuri. 

Ori, în acea noapte, pe la ora zece sau unsprezece, vechiul 
turn proiecta din depărtare, prin crăpăturile sale, câteva lumini 
fantastice şi roşiatice. 

Un superstiţios ar fi crezut că diavolul în persoană era acolo la 
o întâlnire misterioasă cu vrăjitoarele din vecinătate. 

Dar, în realitate, nu putea fi vorba de aşa ceva. 

Luminile roşiatice proveneau de la un foc aprins în mijlocul 
ruinelor. 

De data aceasta, diavolul era reprezentat de doi bărbaţi 
îmbrăcaţi ca doi negustori de cărbune sau negustori de lemn din 
Morvan. 

Cei doi bărbaţi se încălzeau la foc, discutau şi fumau. 

Cu toate acestea, cine s-ar fi uitat cu atenţie la cele două 
personaje, ar fi observat un lucru destul de ciudat, pe care nu s- 
ar fi aşteptat să-l vadă ţinând cont de costumul lor sărăcăcios, 
anume, în loc să-i vadă cu modeste pipe populare în gură, ei 
fumau trabucuri excelente de Havana; iar cine ar fi rămas 
surprins observând acest detaliu, ar fi văzut, de asemenea, că 
cei doi aveau mâinile prea albe pentru a fi negustori de busteni 
sau de cărbune. 

— Ah, aşa! dragul meu maior, spuse cel mai tânăr dintre ei, 
sunteţi de acord că mi-ati încredinţat un rol ciudat? 

— Haida-de! Chiar crezi? 

— Păi! Să actionez fără să ştiu de ce şi să vă respect toate 
dorinţele fără să-mi permiteti-mi să le discutăm... 

— Bunul meu prieten, spuse maiorul Samuel, pentru că el era 
în compania acelui tânăr care se numea „micul baron”, bunul 
meu prieten, ţi-am spus deja că eu sunt capul şi tu, braţul... 

— Bine! 

— Ori, capul doar gândeşte... şi dacă braţul ar avea dreptul de 
a gândi... 

— Ei bine? 

— Imagineazä-ti că, atât braţul cât şi capul ar gândi, atunci 

toată lumea ar vorbi şi nimeni nu ar mai face ceva util! 

— Frumoasă frază! murmură micul baron cu ironie. 

— Totuşi, spuse maiorul, vreau să-ți fac o concesie. 

— Ah! 

— Şi să-ți spun de ce suntem aici în această noapte. 

— Să vedem? 

— lţi aminteşti de mica noastră asociaţie pe care am dizolvat- 
o în urmă cu opt zile? 

— Pe legea mea! Doar am fost secretar. 

— Ei bine! Unul dintre membri se află chiar aici, la ţară. 

— Adevărat? 

— Ştii că aveam tot soiul de oameni în asociaţie, gentlemeni şi 
servitori... 

— Da. Este un servitor? 

— Exact. Este valetul de cameră al unui un om pe care l-am 
pus pe fugă, domnul Vulpin. 

— Şi el este aici? 

— La o leghe depărtare, într-o casă de campanie, care 
aparţine stăpânului său. 

— Şi acest om ne poate fi util? 

— Dar, fără îndoială. Acesta este legat de secretele noastre şi 
ne va servi. 

— Şi, îl aşteptaţi? 

— Trebui să apară. l-am trimis un bilet ce purta semnul 
masonic al asociaţiei noastre. 

In timp ce maiorul vorbea astfel, se auzi în apropierea ruinelor 
zgomotul unor paşi care călcau frunzele moarte şi vreascurile. 

— lată-l! spuse maiorul. 

Amândoi se întoarseră şi văzură un bărbat care intră printr- 
una dintre spărturile turnului, cu o puşcă de vânătoare în 
bandulieră?5. 


Capitolul XXII 

Omul care intră, cu o puşcă pe umăr, era maestrul Baptiste - 
valetul de cameră al domnului Vulpin. 

La început, el se opri, surprins la vederea acestor două 
personaje atât de ciudat îmbrăcate şi crezu că se află în 
prezenţa unor veritabili ţărani. 


25 Bandulieră - bandă de piele sau de stofă pusă de-a curmezişul 
pieptului, de care se agaţă sabia, puşca, etc. 

Dar, lumina focului căzu pe faţa maiorului şi Baptiste 
recunoscu cu cine avea de-a face. 

— Bună seara, Baptiste, spuse maiorul Samuel. 

— Bună seara, Baptiste, repetă micul baron. 

— Bună seara, domnilor, răspunse valetul care îi salută cu 
familiaritate. Nu m-aşteptam să vă găsesc aici. 

Şi, îşi sprijini puşca de zidul turnului, apoi veni să se aşeze 
lângă maior. 

— Cum naiba, spuse el, de vă găsesc aici? 

— Am venit să te vedem, dragul meu Baptiste. 

— Pe mine? 

— Da, pe tine. 

Şi maiorul îl privi fix adăugând: 

— Avem puţină nevoie de tine. 

— Haide! Haide! făcu Baptiste cu ironie, într-adevăr? 

— Dar, fără îndoială. 

— Am crezut totuşi că... asociaţia a fost dizolvată... 

— Este adevărat, totuşi am venit pentru o reconstituire a 
acestei asociaţii. 

— Ah! 

— Ea se compune din trei membri. 

— Ah! Ah! 

— Domnul, tu şi cu mine. 

— Este foarte bine. Dar... ea are acelaşi scop? 

— Aproape... cu toate acestea, există o mică deosebire. 

— Să vedem? 

— Noi ne ocupăm nu numai de recuperarea unor mosteniri dar 
şi de căsătorii. 

Baptiste tresări şi avu o vagă intuiţie a adevărului. 

— Şi pe cine vreţi să căsătoriţi? întrebă el. 

— Pe domnul. 

Şi maiorul îl arătă pe micul baron. 

Baptiste îl salută. Totuşi, salutul lui avea ceva ce putea trece 
drept ironie, ceea ce putea da de înţeles că valetul ştia multe 
despre caracterul personajului desemnat. 

— Cu cine? 

— Oh! Ai răbdare! spuse maiorul, înainte de a merge mai 
departe, trebuie să ne asculti. 

Baptiste tresări din nou. 

— Mai bine ne-ai asculta... insistă maiorul. 

— Fie, spuse valetul. 

— Dacă vom avea succes, partea ta este de cincizeci de mii 

de franci. 

— Nu-i rău. Şi dacă nu vom reuşi... 

— Nimic, desigur! 

— Apoi? 

— Şi, dacă ne vei trăda, atunci unele documente false pe care 
le-ai scris în urmă cu ceva timp... - oh! făcu maiorul cu naivitate, 
acest lucru nu este o critică! erai atât de tânăr, atunci... - aceste 
documente ar putea apărea într-o dimineaţă pe masa unui 
procuror imperial. 

Baptiste se cutremură, dar el continuă: 

— De ce credeţi că vă voi trăda? 

— Suntem precauţi! 

— Cum puteţi să vă imaginati aşa ceva când aş putea câştiga 
cincizeci de mii de franci? 

— E adevărat. 

— Atunci, dacă aveţi nevoie de mine, să vedem despre ce 
este vorba? 

— Domnul, spuse maiorul arătându-l pe micul baron, şi-a pus 
în minte să facă o afacere frumoasă căsătorindu-se. 

— Ideea este bună. 

— Vrea să se căsătorească cu domnişoara de Guérigny, care 
se află acum la castelul Orgerelle. 

Baptiste făcu o mişcare uşoară pe care nici maiorul, nici micul 
baron nu o observară. 

— Ah! Intr-adevär! spuse el. Prin urmare, această domnişoară 
este bogată? 

— Destul, spuse maiorul cu o indiferenţă care în orice altă 
situaţie l-ar fi păcălit pe Baptiste. 

— Ei bine! Care va fi rolul meu în această acţiune? 

— Tu eşti în serviciul permanent al domnului Vulpin? 

— Da. 

— Desigur că stăpânul tău cunoaşte pe stăpânul de la 
Orgerelle? 

— Ei vânează împreună. 

— Ştiu că ai imaginaţie, maestre Baptiste, aşa că trebuie să 
găseşti o oportunitate de a ne introduce la Orgerelle. 

— Este greu. 

— Intotdeauna este dificil, spuse maiorul, să câştigi cincizeci 
de mii de franci. 

— Aveţi dreptate. 

— Dar am putea, de exemplu, să facem cunoştinţă cu domnul 
Vulpin. 

— Este imposibil. 

— De ce? 

— Pentru că nu-i aici. Lipseşte. 

— Cum? spuse maiorul, noi am auzit câinii care vânau ieri 
dimineaţă şi un ţăran ne-a spus că erau câinii domnului Vulpin. 
Nu era el? 

— Nu, erau doi dintre prietenii săi. 

— Ei bine! Fă-ne cunoştinţă cu prietenii lui. 

— Vom vedea. 

— Ce ştii despre ei? 

— Sunt doi tineri din Paris. 

La rândul său, maiorul avu o mişcare plină de îngrijorare. 

— Şi ei trăiesc la ţară? 

— Nu, spuse Baptiste. Ei au venit să vâneze şi sunt cazaţi la 
Bois-Lambert...acasă la noi. 

— Dar, domnul Vulpin va reveni? 

— Da, în opt zile. 

„E prea mult timp, gândi maiorul. Trebuie să dăm primul asalt 
cât mai repede.” 

— Dar, spuse la rândul său Baptiste, unde sunteţi cazaţi?... 

— La Cerizay, satul care se află de cealaltă parte a pădurii. 

— In casa cui? 

— La han. Noi am pretins că suntem negustori de lemn. 

— Ei bine! spuse Baptiste, voi veni să vă văd mâine dimineaţă. 
Se spune că noaptea este un sfetnic bun. Am nevoie să reflectez 
în această noapte la modul de a vă introduce la castelul 
Orgerelle. 

Baptiste îşi luă arma şi o puse înapoi pe umăr. 

Apoi, luă o postură ca şi Frederick Lemaître?’ în Don Cesar de 
Bazan”: 

— Bună seara, domnilor, spuse el. 

Şi plecă, fără ca maiorul să apuce să facă un gest pentru a-l 
reţine. 

— Ah, aşa! Am văzut, spuse micul baron, că v-aţi lăsat tratat 
destul de familiar de către acest caraghios, dragul meu maior. 

— Avem nevoie de el, răspunse maiorul. 


* 


26 Frédérick Lemaître - actor francez (1800-1876). 
27 Don César de Bazan - operă (muzicală) comică, în patru acte, 
compusă de Jules Massenet. 

Baptiste ieşi dintre ruinele de la Cigogne şi, în timp ce 
mergea, el îşi adresă următoarele cuvinte: 

— Noaptea, într-adevăr, este un sfetnic bun. Trebuie să 
reflectez şi să văd dacă nu aş putea profita mai mult dacă aş 
servi pe domnul Raymond, prietenul domnului Olivier, pe care l- 
am amestecat în afacerile acestui caraghios numit „micul 
baron”. Domnul Olivier de Kermarieuc este un adevărat 
gentilom; prietenul său nu este un aventurier, prin urmare. Si, 
sunt de trei ori mai multe şanse ca domnul Raymond să 
reuşească să se căsătorească cu domnişoara de Guérigny. Pe de 
altă parte, trebuie să mă gândesc că domnul Olivier, în cazul în 
care căsătoria cu domnul Raymond va avea loc, nu-mi va da 
cincizeci de mii de franci. Şi apoi, indivizii au acele documente 
false! 

Baptiste oftă, adăugând: 

— Maiorul este un tip foarte dur, el îşi respectă promisiunile. 
Dacă mă voi purta urât cu el, el se va răzbuna... Pe de altă parte, 
mi pare improbabil ca micul baron să-şi poată atinge scopul. 
Pentru a se căsători, trebuie să aibă documente... şi 
documentele micului baron, dacă nu conţin şi o recomandare, pe 
cuvânt!... Este lucru serios, foarte serios... 

Baptiste reveni singur la Bois-Lambert. 

Prin pădure, nu avea să facă decât o oră pe drumul de la ruine 
la domiciliul domnului Vulpin. 

Valetul îşi mări paşii, repetând până la saturație reflectiile lui, 
cântărind argumentele pro şi contra şi, când ajunse acasă, tot nu 
ştia ce alegere să facă. 

In ciuda orei târzii, Baptiste văzu lumină printre obloanele de 
la fereastra celor doi tineri. Olivier şi Raymond nu se culcaseră 
încă. 

Baptiste deschise poarta fără zgomot şi intră prin grădină. 
Clădirea de la Bois-Lambert avea o mică scară de serviciu în 
spirală care urca de la parter până la mansardă. La fiecare etaj al 
casei se găsea câte un dormitor şi câte o cameră de toaletă care 
avea ieşirea spre acea scară. 

In timp ce valetul urca treptele, avu o idee şi, trecând prin faţa 
uşii camerei de toaletă a acestor domni, ciocăni uşor. 

— Intră! se auzi vocea lui Olivier. 

Valetul intră şi-i găsi pe Raymond şi pe prietenul său, fiecare 
în patul lui, fumând şi discutând. 

— Domnii au nevoie de ceva? întrebă Baptiste cu o voce 


— Nopțile de la Maison Dorée — 


prietenoasà. 

— De absolut nimic. 

Baptiste se înclină şi plecă. El închise uşa camerei şi lăsă 
deschisă pe aceea care dădea spre scară. Apoi, urcă cu un pas 
apăsat la etajul superior. 

Odată ajuns acolo, el îşi scoase pantofii, stinse lampa şi cobori 
în vârful picioarelor, spunând: 

— S-a făcut! Eu trebuie să ştiu cât mai multe amănunte 
despre acest domn Raymond, cât mai repede. 

Baptiste intră în camera de toaletă, se ghemui acolo, puse 
urechea la uşă şi ascultă conversaţia dintre Raymond şi Olivier 
care credeau că sunt singuri. 


Capitolul XXIII 

Raymond şi Olivier discutau. 

Cu o oră înainte şi în timp ce Baptiste era plecat la Cigogne, 
răspunzând apelului misterios al maiorului, cei doi prieteni auziră 
galopul unui cal. 

Calul se opri la poarta Bois-Lambert şi un slujitor, îmbrăcat în 
livreaua domnului baron de Saunières, cobori de pe cal. 

Raoul trimisese biletul următor lui Olivier de Kermarieuc: 


„Domnule şi prietene, 

Dacă vreţi să dormiti mai mult mâine dimineaţă, aceste 
câteva cuvinte vă vor scuti de a mai veni la întâlnirea despre 
care am discutat în această dimineață. 

Eu am anunțat vizita dumneavoastră şi a prietenului 
dumneavoastră la Orgerelle pentru mâine, sâmbătă, la ora cinci, 
altfel spus, între cinci şi şase. 

Mama mea va fi fericită să vă primească, 

Vă salut cu prietenie, 

RAUL DE SAUNIERES" 


Olivier, aşa cum am presupus, îi povesti lui Raymond despre 
întâlnirea de dimineaţă cu tânărul baron. 

Pe toată durata zilei, Raymond căzu pradă unei nelinişti care 
nu-i dădea pace. Acest bilet îi spori această nelinişte. 

Când intră Baptiste în camera de toaletă, Olivier spunea: 

— Ah! Eşti nebun, într-adevăr, de ce te chinui astfel? Dacă ţi 
se deschide o uşă, nu trebuie să eziţi să intri! 

— Dragul meu, răspunse Raymond, uiţi că această uşă este 

aceea a unui salon. 

— N-am uitat. 

— Uşa unui salon din cartierul Saint-Germain, chiar. 

— Ei şi? 

— Şi că, atunci când uşa se va deschide, este obligatoriu ca 
vizitatorul să-şi spună numele unui valet care-l va anunţa 
stăpânului casei. 

— Serios, nu înţeleg. 

— Numele meu este Raymond... Raymond şi atât. 

— E adevărat, spuse Olivier, dar dacă nu eşti un gentilom 
recunoscut, eşti cel puţin un om cu un comportament desăvârşit 
şi cu o educaţie aleasă, ceea ce înseamnă un om din lumea 
bună. 

— Fie, m-ai convins. 

— Şi, în afară de asta, spuse Olivier, ca un adevărat breton 
căruia nu-i păsa decât foarte puţin de titluri, crezi că dragostea 
se învaţă la şcoală şi că trebuie să-ţi dovedesti noblețea pentru 
ca o fată drăguță să te placă atât de mult încât să te însori cu 
ea? 

— Dar, dragă prietene, ea este fiica marchizei de Guérigny şi 
nu va consimti de bunăvoie să se numească doamna Raymond. 

— Chiar crezi? 

— Dumnezeule! spuse Raymond, cu toate acestea, sunt fiul 
unui gentilom. 

— Serios? 

— Se pare că tatăl meu era duce şi pair. 

— Oh! oh! spuse Olivier. 

— Şi totuşi, eu sunt condamnat să nu aflu vreodată numele 
lui. 

— Ce tot îndrugi acolo? 

— Adevărul. 

— Cum aşa? 

— İn urmă cu opt zile, un străin a venit să îmi propună un pact 
infam. El s-a oferit să-mi redea averea tatălui meu, prin jefuirea 
sau poate chiar prin uciderea celei care l-a moştenit. 

— Să vedem, spuse Olivier, explică-te, dragă prietene, pentru 
că nu mai înţeleg nimic. 

— Fie, spuse Raymond. 

Şi el povesti în cele mai mici detalii întâlnirea cu acel personaj 
misterios de la Maison d'Or. 

Baptiste, cu urechea lipită de uşă, nu pierdu niciun cuvânt din 
această conversaţie. 

El auzi povestea ciudată a lui Raymond până la sfârşit: 

„Oh! oh! îşi spuse el, am făcut bine că am venit aici. Pe cine 
să aleg dintre cei doi aventurieri? Imi place chiar mai mult micul 
baron. Mai ales că voi primi cincizeci de mii de franci la sfârşit! 

Apoi, Baptiste plecă în vârful picioarelor şi se duse la culcare. 

El aflase ce voia să ştie. 


* 
x x 

A doua zi, înainte ca Olivier şi Raymond să se ridice din pat, 
Baptiste plecă. 

— Unde este Baptiste? întrebă Olivier pe grădinar. 

— A plecat la vânătoare, domnule. 

— Nu ştii în ce parte? 

— Nu, domnule. Dar el mi-a spus că se va întoarce repede. Le- 
am dat mâncare câinilor şi, dacă vreţi să mergeţi la vânătoare... 

— Nu, nu, astăzi. 

Olivier şi Raymond făcură o plimbare pe jos şi reveniră tocmai 
la masa de prânz. 

Baptiste se întorsese. 

— Să ştii că nu vom cina aici în această seară, îi spuse 
Raymond. 

— Ah! spuse valetul care se prefăcu surprins. 

— Vom cina la Orgerelle. 

— Atunci voi spăla faetonul?8 care este acoperit cu praf. 

— Nu este nevoie. Vom merge călare. 

— Dacă veţi merge călare la Orgerelle, spuse valetul, 
permiteţi-mi să vă dau câteva sfaturi. 

— Vorbeşte! 

— Ar fi bine să mergeţi pe la Cigogne pentru că, în primul 
rând, este drumul mai scurt. 

— Ce este acest Cigogne? 

— Un turn în ruină. Domnul Vulpin, care este un arheolog, îl 
consideră un loc foarte frumos. 

— Ah! 

— În plus, drumul de la Bois-Lambert la Orgerelle pe la 
Cigogne este foarte pitoresc. Totuşi, este o potecă abruptă. 

— Putem merge călare? 


28 Faeton - vehicul uşor, cu două roţi, pe arcuri, cu o singură 
banchetă pentru persoane, tras de un cal; şaretă. 


— 101 — 


— Ponson du Terrail — 


— Da, desigur. Este o cărare care se desfăşoară în zig-zag pe 
o parte a unui munte şi care conduce la o râpă peste care trece 
un pod foarte vechi. Să fiţi atenţi! completă Baptiste, pentru că 
există un loc periculos. 

— Chiar aşa? 

— Chiar înainte de pod, drumul face o cotitură bruscă şi, dacă 
treci pe acolo noaptea, pe un cal în fugă, el ar putea, în loc să 
meargă pe punte, să cadă în râpă. 

— Pe naiba! spuse Raymond râzând. 

— Ei bine! Vom merge pe acolo, spuse Olivier. Mai ales că 
puţin pericol nu strică; s-ar putea să fie distractiv. 

— Oh! domnilor, spuse Baptiste, presupun că vom trece pe 
acolo în plină zi. 

— Da, să mergem... 

— Şi, când vă veţi întoarce, veţi merge pe drumul obişnuit? 

— Poate că nu. Dacă lumina lunii este intensă, ne vom 
întoarce pe aceeaşi cărare, spuse Raymond. Ruinele sunt 
frumoase la lumina lunii. 

Baptiste plecă fără să spună vreun cuvânt. 


* 
x * 

Seara, pe la ora şase, Raymond şi Olivier cinau la castelul 
Orgerelle; cu paharul în mână, tânărul baron de Saunières bău 
împreună cu noii săi prieteni... 

Dar, înainte de a afla ce s-a întâmplat la Orgerelle în acea 
seară, ar fi bine să vedem ce a făcut Baptiste în plimbarea sa 
matinală din aceeaşi zi. 

Baptiste, aşa cum aţi ghicit, după ce se hotărâse să-l trădeze 
pe Raymond în favoarea micului baron, se trezi înainte de zorii 
zilei şi plecă spre Cerizay, decis să-l avertizeze pe maior despre 
proiectele lui Raymond, referitoare la domnişoara de Guérigny, şi 
convins să-l informeze despre o parte a conversatiei pe care o 
auzise noaptea precedentă. 


Capitolul XXIV 

Cu puţin timp înainte ca Baptiste să ajungă la Cerizay, maiorul 
Samuel şi elevul său, micul baron, erau aşezaţi în faţa unui foc 
din bucătărie, în unicul han din sat. 

Ei stăteau de vorbă. 

— In fine, spuse micul baron, totul este foarte bine până 

acum, si dumneavoastră deja mi-ati găsit o mamă. Totuşi... 

— Nu eşti foarte sigur că-i vei plăcea domnişoarei de 
Guérigny, nepoata pretinsului tău tată, duce şi pair, şi legatara 
sa permanentă, nu-i aşa? 

— Aşa este! 

— Eşti, totuşi, un băiat destul de drăguţ... 

Micul baron avu o reacţie plină de vanitate. 

— Tu eşti un om din lumea bună... 

— Oare! Dar... 

— Ce vrei să spui? Explică-te... 

— Este posibil ca ea să iubească deja pe cineva. 

— Am prevăzut această situaţie... 

— Ei bine? 

— Ce n-ar face din dragoste, ea va face din obligaţie. 

— Nu înţeleg. 

— E inutil. 

Se auzi un pas afară şi Baptiste intră. Maiorul şi micul baron 
erau în continuare îmbrăcaţi ca negustori, aşa cum se 
prezentaseră hangiului, la sosire, dimineaţa precedentă. 

Când Baptiste intră, erau singuri în bucătărie. 

Proprietarul hanului era pe câmp, soţia lui era în grădină şi 
servitoarea jumulea un pui pe pragul grajdului. 

— Putem discuta, spuse maiorul. 

Baptiste se aşeză şi se uită la maior cu un surâs dispretuitor, 
care îl intrigă destul de mult. 

— Ai o veste bună să ne dai? întrebă micul baron. 

— Da şi nu. 

— Cum aşa? 

— „Nu”, dacă vă e teamă, pentru că vreau să vă avertizez în 
legătură cu un mare pericol. 

— Cum? spuse maiorul. 

— „Da”, dacă sunteţi gata să faceţi faţă acestui pericol. 

— Pe legea mea! 

— Dar vorbeşte odată! spuse micul baron cu îngrijorare. 

Baptiste renunţă la menajamente şi la tactul său parlamentar 
şi spuse cu brutalitate: 

— Domnişoara de Guérigny are un iubit! 

Micul baron exclamă: 

— Eram sigur!... 

— Vărul său, fără îndoială, baronul de Saunieres... spuse 
maiorul. 

— Nu este el. 

— Dar cine e? 

— Unul dintre cei doi tineri care stau la domnul Vulpin, în Bois- 
Lambert. 

— Şi... îi ştii numele?... 

— Raymond. 

La acest nume maiorul îşi înăbuşi un strigăt şi făcu un astfel 
de salt de pe scaunul său, încât aproape căzu pe spate. 

— Da, repetă Baptiste, el se numeşte Raymond... şi este, se 
pare, fiul unui duce şi pair. 

— El este, strigă maiorul devenind palid. 

— Care e/? spuse Baptiste... îl cunoaşteţi? 

— Poate... cel puţin eu cunosc un bărbat care se numeşte 
Raymond... Cum arată acela despre care ne-ai vorbit? 

— Este înalt, subţire... 

— Blond sau brunet? 

— Blond. Un băiat destul de drăguţ, pe cuvântul meul!... şi 
domnişoara de Guérigny... Doamne, cum le-ai potrivit... 

— Dar termină odată, nefericitule... 

— Domnişoara de Guérigny îl iubeşte, se pare... 

Atunci Baptiste, care nu putea să-şi explice încă emoția 
resimţită de maior şi de protejatul său, Baptiste începu să le 
povestească ce aflase cu o noapte înainte. 

Maiorul se stăpâni şi ascultă până la capăt. 

Dar când Baptiste spuse că cei doi tineri vor lua cina în 
aceeaşi seară la castelul Orgerelle, atunci maiorul prinse braţul 
valetului, îl strânse cu putere şi îi spuse: 

— Îţi voi da mai mult de cincizeci de mii de franci pe care ti i- 
am promis. 

— Da? 

— Vei primi o sută de mii, numai dacă, va trebui, poate... 

Maiorul îşi coborî vocea. 

Expresia feţei lui Baptiste arăta că el ghicise despre ce era 
vorba. 

— Să vedem? Vorbiţi... spuse el. 

— Va trebui, poate... 

Maiorul se opri din nou, dar el făcu un gest elocvent, gestul 
unui om care încarcă o puşcă şi se pregăteşte să apese pe 
trăgaci... 

Baptiste păstră apoi o tăcere maiestuoasă. 

Maiorul părea că vrea să-i lase timp de reflecţie şi se întoarse 
către micul baron. 

— Ai înţeles, spuse el, că dacă adevăratul Raymond va avea 

timp de a-şi spune istoria sa, falsul Raymond nu va avea decât 
să dispară. 

— Asta este şi părerea mea. 

Ultimele cuvinte ale micului baron îl frapară pe Baptiste. 

„Oh! oh! gândi el, aceşti domni mi se pare că deţin un secret 
destul de drăguţ în mâinile lor. Vreau să aflu care este acest 
secret.” 

Şi el îi zise cu răceală maiorului: 

— Vreau să vă servesc, vreau să-mi pun în joc pielea, dar 
vreau să ştiu totul... totul! 

Şi el sublinie acest cuvânt cu un ton atât de autoritar, că 
maiorul pricepu că acesta n-ar fi acceptat altfel rolul de 
instrument al acţiunilor lor mârşave. 

— Ascultati, continuă Baptiste, domnişoara de Guérigny are 
peste două milioane zestre. Vreau o cotă parte din această 
zestre. 

— Cum! Caraghiosule! A 

— Să vă explic, domnii mei. Intotdeauna am visat să am 
avere, să am atât cât să-mi permit să trăiesc după bunul meu 
plac. Dacă micul baron se va căsători cu domnişoara de 
Guérigny, vreau să am cincisprezece mii de franci pe an; şi, în 
acest caz, voi lua totul asupra mea. Numai că vreau să ştiu 
totul... şi cred că am ghicit deja... 

— Ce? 

— Că micul baron va juca rolul altcuiva... 

„Haide! îşi spuse maiorul, văd că trebuie să am încredere în el 
şi să-i destăinuiesc secretul. Este inteligent şi ne va fi util.” 

Şi, întorcându-se spre Baptiste: 

— Dacă această căsătorie se va face, vei obţine cincisprezece 
mii de franci pe an. 

— Să fie într-un ceas bun! 

— Acum ascultă... 

Şi maiorul, pe un ton tăios, dar cu o mare claritate, explică 
valetului situaţia în care se aflau. Copilul jefuit, era Raymond; 
moştenitoarea ducelui şi pair-ului era domnişoara de Guérigny. 

Ei îl substituiseră pe Raymond cu micul baron în ochii mamei 
sale, Jeanne-oarba; iar acum, voiau să facă acelaşi lucru şi în 
ochii domnişoarei de Guérigny. 

Era ca şi făcut; tânăra fată, cu delicatetea sa cavalerească, n- 
avea decât un singur lucru de făcut: să se căsătorească cu falsul 
Raymond ca să-i restituie averea tatălui său. 

— Acum am înţeles pe deplin totul, spuse Baptiste, şi am 

înţeles mai ales că trebuie, cu orice preţ, să o îndepărtez pe 
domnişoara de Guérigny de adevăratul Raymond. 

— Morţii nu vorbesc, spuse maiorul. 

Baptiste şi micul baron tresăriră. 

— Ah! spuse maiorul, sper că înţelegi, omule, că nu poţi să 
obţii cincisprezece mii de franci pe an fără muncă... 

— Asta-i drept!... 

Şi Baptiste deveni atent, apoi adăugă: 

— Ştiu că la vânătoare se pot întâmpla accidente... 

— Ah! ah! 

— Un glonţ destinat unui mistreţ... 

— Poate să atingă din greşeală un om, nu-i aşa? 

— Exact, dar aceşti domni nu vor vâna astăzi... M-au avertizat 
aseară. 

— Cu toate acestea, nu trebuie ca Raymond să cineze în 
această seară la Orgerelle. 

— De ce? întrebă Baptiste, eu nu văd niciun inconvenient. 

— Eşti nebun? 

— În niciun caz. Imaginaţi-vă că tânărul Raymond nu se 
grăbeşte să recunoască că este, de fapt, un om sărman. 

— Hei! Este adevărat ceea ce spune, observă micul baron. 

— EI îi va face curte fetei de la început. Apoi... atunci când va 
fi sigur că este iubit... 

Baptiste se întrerupse brusc şi se lovi pe frunte: 

— Ah! Pe legea mea, strigă el, am o idee. 

— Care? 

— Ştiţi că este o prăpastie adâncă în apropierea ruinelor, unde 
ne-am întâlnit noaptea trecută. Deasupra râpei, pe fundul căreia 
curge un torent, se află un pod vechi. Eu voi aranja ca aceşti 
domni să treacă pe acest pod. 

— Şi apoi? 

— Apoi, spuse Baptiste, restul mă priveşte. Mergeţi în această 
seară, pe la ora nouă, la ruinele Cigogne, voi fi şi eu acolo... şi vă 
voi explica planul meu. La revedere... 

Valetul îşi luă arma şi plecă spunând: 

„Este un tip foarte gentil, domnul Raymond, şi îmi pare rău că 
trebuie să-l trimit pe lumea cealaltă. Dar... trebuie! Necesitatea 
nu cunoaşte compasiune...Păcat!...” 


Capitolul XXV 
Seara, la ora indicată, maiorul şi complicele său îl aşteptau pe 

Baptiste printre ruinele de la Cigogne. Maiorul, uitându-se la 
ceasornicul său de buzunar, constată că era ora nouă şi un sfert. 

— Baptiste întârzie, murmură el, şi noaptea este întunecoasă 
ca una din cele şapte guri ale iadului. 

— In plus, adăugă micul baron, deja am simţit pe pălăria mea 
câteva picături mari de ploaie şi cred că va urma una din acele 
furtuni cu fulgere şi trăsnete, cum am văzut numai în munţi... 

Ca şi cum natura ar fi vrut să confirme cele spuse de micul 
baron, un fulger se contură pe cer şi lumina sa se proiectă 
asupra ruinelor într-un mod sinistru. 

Aproape în acelaşi timp, se auzi un zgomot groaznic, părea că 
este un tunet... 

Şi, totuşi, nu era tunet... 

S-ar fi spus că o parte a muntelui pe care se afla turnul, s-ar fi 
cutremurat şi că turnul urma să se prăbuşească. 

Maiorul şi complicele său, făcându-li-se teamă, se repeziră 
afară dintre ruine. Dar, dintr-o dată, o explozie de râs răsună în 
apropierea lor şi un bărbat apăru din mijlocul unor tufisuri. 

Era Baptiste. 

— Recunoasteti, spuse el, că v-a fost frică. 

— Dar ce s-a auzit? Ce e cu zgomotul acela? întrebară 
amândoi deodată. 

— Acesta este podul care s-a prăbuşit, răspunse liniştit 
Baptiste. Veniti, veniţi, veţi vedea ce-am făcut, la lumina unui 
fulger... 

Şi el îi conduse la râpă. 

— Cum de s-a prăbuşit? întrebă maiorul continuând să-l 
urmeze pe Baptiste pe o cale îngustă care şerpuia pe flancul 
muntelui. 

— Ascultaţi-mă! Veţi înţelege... Imaginaţi-vă că aceşti domni 
au trecut în partea de sus a muntelui, la ora cinci, spre Orgerelle. 
Este drumul cel mai scurt şi, mai mult, le-am lăudat celor doi 
prieteni frumuseţea ruinelor... 

Apoi, Baptiste avu un zâmbet răutăcios. 

— l-am însoţit, continuă el şi, când eram pe punte, m-am uitat 
spre cer şi le-am spus: 

— „Anul trecut, când mă întorceam de la vânătoare cu domnul 
Vulpin, am fost surprinşi de furtuna din Cigogne. Ah! Pot să vă 
spun că este un lucru frumos...” 

— „Pe legea mea, strigă domnul Raymond, aş vrea să mă aflu 
şi eu într-o astfel de împrejurare.” 

— „Dar, nu este imposibil, i-am răspuns; văd acolo, în 

depărtare, un nor întunecat.” 

— „Ei bine! răspunse domnul Raymond, vom merge pe acelaşi 
drum, în seara asta, la întoarcerea de la Orgerelle.” 

— „Atunci, domnii ar face bine să se bazeze pe instinctul 
cailor lor. Noaptea, drumul nu este bun.” 

— „Haida-de! exclamă domnul Raymond, există un Dumnezeu 
pentru îndrăgostiţi ca şi pentru betivi! Poţi să te întorci, Baptiste. 
De aici încolo, ştim drumul spre Orgerelle.” 

— „Oh! Aşa este. De aici încolo, drumul este drept. Bună 
seara, domnilor şi poftă bună.” 

— Apoi, încheie Baptiste, am traversat înapoi podul. 

— Dar tot ce ne-ai zis, spuse maiorul, nu explică... 

— Cum s-a prăbuşit podul? 

Maiorul dădu din cap. 

— Aşteptaţi. Într-o seară ploioasă, m-am adăpostit sub pod şi 
ochii mei au zărit o piatră mare, care era ca o cheie de boltă??. 
„Hei! hei! m-am gândit, dacă această piatră se va desprinde, 
cred că podul va ceda.” Mi-am amintit de această reflecţie. 

— Şi apoi... 

— Apoi am făcut o gaură în mijlocul podului, deasupra acelei 
pietre mari. Am avut grijă să pun melcul* unui pietrar în sacul 
meu de vânătoare. Cimentul era dur, dar melcul l-a spart destul 
de bine, apoi gaura a fost gata după puţin timp. După aceea, am 
turnat în acea gaură praf de puşcă, aproape o jumătate de 
kilogram, şi am astupat-o cu un dop de lemn care avea grosimea 
melcului. Am străpuns dopul, în mijloc, şi prin acea deschidere 
am introdus un fitil. Am ascuns fitilul între două pietricele, astfel 
încât, dacă cineva ar fi trecut pe acolo, ar fi păşit peste el fără 
să-l observe. Toate acestea mi-au luat o bună perioadă de timp, 
iar când am dat foc fitilului era deja ora nouă. Apoi m-am salvat 
luând-o la fugă. Cinci minute mai târziu, praful de puşcă a luat 
foc, piatra de boltă a sărit ca un glonţ tras dintr-o puşcă şi podul 
s-a prăbuşit... 

— Ei bine, spuse maiorul... şi tu crezi că domnul Raymond se 
va întoarce de la Orgerelle pe acelaşi drum? 


29 Cheie de boltă - în arhitectură, cheia de boltă reprezintă piatra din 
vârful unui arc arhitectural, fiind simultan elementul de susţinere al 
întregii structuri, fără de care aceasta ar colapsa. 

30 Melc - angrenaj al unor maşini, destinat să transmită, să 
transforme sau să utilizeze în diferite feluri mişcarea de rotaţie, un fel 
de burghiu cu ajutorul căruia se fac găuri. 

— Ce să spun! Sunt aproape sigur... În plus, nu strică faptul că 
am încercat... 

Un alt fulger scânteie pe cer, iar la lumina lui, maiorul şi micul 
baron văzură, pentru o clipă, râpa pe fundul căreia se afla podul 
prăbuşit. 

Era un spectacol impresionant. 

Râpa era profundă, cu pereţi verticali tăiaţi în stâncă, iar pe 
fundul ei crescuse un stejar pipernicit cu smocuri de frunziş de 
un verde închis. 

In locul în care podul se präbusise, râpa avea o adâncime de 
treizeci-patruzeci de picioare. 

Noaptea era întunecoasă, aşa că fulgerul care lumină această 
privelişte îi arătă maiorului pericolul teribil în care s-ar afla 
călăreţul care ar veni de la castelul Orgerelle. 

— Hei? spuse Baptiste, aţi văzut? 

— Oh! spuse maiorul, dacă va sări în prăpastie, nu va mai 
putea ieşi singur. 

— Este şi părerea mea, chicoti valetul de cameră al domnului 
Vulpin. 

— Dar... 

— Ah! ah! Aveţi să-mi faceţi o obiectie? 

— Da. 

— Să vedem? 

— Sunt, de fapt, două. 

— Da, domnul Olivier de Kermarieuc este cu domnul 
Raymond. 

— Foarte bine. Prin urmare, se poate ca amândoi să cadă şi 
să-şi rupă şalele, acolo jos. 

Şi maiorul ieşi din râpă. 

— Doamne fereşte! spuse Baptiste, asta mă va face să-mi 
pară rău pentru domnul Olivier, care este cel mai bun băiat de 
pe pământ. 

— Dar, spuse maiorul, se poate întâmpla ca, galopând unul în 
spatele celuilalt, cel care va ajunge primul şi va cădea, în cădere, 
să scoată un țipăt. 

— Este posibil. Atunci, domnul Olivier va avea timp să se 
oprească. Pe cuvântul meu! Eu nu voi fi supărat... este un băiat 
atât de bun! 

— Şi, dacă Olivier va fi cel care va merge în faţă? 

— Oh, pe naiba! Nu m-am gândit la această posibilitate. 

— Dar, ce vrei? Trebuie să ai încredere oarecum şi în hazard. 

— Aveţi dreptate. Şi acum, dacă doriţi să participaţi la 

eveniment... 

— Pe legea mea! spuse micul baron. 

— Stati acolo jos, în spatele acelei tufe. Dacă nu veţi vedea, 
măcar veţi auzi. Bună seara... 

— Cum! Pleci? întrebă maiorul. 

— Da, am motivele mele. 

Baptiste o apucă pe cărarea spre turn şi sunetul paşilor săi se 
stinseră la scurt timp după plecarea sa. 

Maiorul şi complicele său se ascunseră după un pâlc de 
copaci, la doar câţiva paşi de podul rupt, aşteptând cu nerăbdare 
încă aproape un sfert de oră. 

Deodată, un zgomot îndepărtat se făcu auzit. 

— Ssst! spuse maiorul, ascultă... 

Era galopul unui cal. Un galop rapid, un galop întins, cum se 
spune, iar zgomotul care, la început, se auzea de la distanţă, se 
apropia foarte repede. 

— Ascultă cu atenţie, repetă maiorul. 

— Oh! Aud, răspunse micul baron. 

— Oare este un cal sau sunt doi? 

— Cred că este doar unul. 

— Şi eu. 

Ei aşteptară încă cinci minute. 

Apoi, ei nu mai avură nicio îndoială: se auzea un călăreț pe 
drumul care venea de la castelul Orgerelle. 

Era Olivier? Era Raymond? 

Noaptea era întunecoasă. Calul galopa cu îndârjire. 

În curând el veni atât de aproape de prăpastie încât emotia îi 
cuprinse pe maior şi pe complicele său. 

Încă un minut şi totul se va termina... 

Dar, în acel moment, un fulger scânteie în întuneric şi acea 
lumină învălui într-o aureolă calul si cäläretul. 

Calul se cabră la marginea prăpastiei! 


Capitolul XXVI 

Călărețul care, la lumina fulgerului şi bazându-se pe instinctul 
calului său, se salvase de la moarte sigură, nu era Raymond, aşa 
cum speraseră Baptiste şi cei doi mizerabili pe care îi slujea, ci 
domnul Olivier de Kermarieuc. 

De ce Olivier era singur? Pentru a vă explica, trebuie să facem 
un pas înapoi în timp. 

Olivier şi Raymond, aşa cum Baptiste îl anunţase câteva ore 

mai târziu pe maior, traversară podul în jurul orei cinci şi se 
îndreptară, părăsindu-l pe valetul de cameră al domnului Vulpin, 
direct spre castelul Orgerelle. 

Olivier era fermecător şi într-o dispoziţie bună, pe când 
Raymond era îngrijorat. 

— Ah! dragă prietene, spuse Raymond, pe măsură ce 
obstacolele se înlătură din faţa mea, îmi simt inima din ce în ce 
mai slăbită. 

— Oh! Oh! răspunse Olivier, jur că te iubeşte... 

— Taci, te rog!... Aceste profeţii mă vor omori dacă nu se vor 
adeveri. 

— A mea se va realiza! spuse el. 

Raymond clătină din cap. 

— Dar eu nu am niciun nume, spuse el. 

— Ei bine! Când ea îţi va spune că te iubeşte, vom găsi unul. 

— Ce vrei să spui? 

— İl voi căuta pe acel om care se numeşte, după cum mi-ai 
spus, „maiorul Samuel”. 

— Şi apoi? 

— Şi îi vom da o sută de mii de franci ca să-l facem să 
vorbească! 

— Dar... unde-l vei găsi? 

— Haida-de! spuse Olivier cu o fanfaronadă cavalerească, 
pământul nu este atât de mare! 

Apoi, cum Raymond continua să fie visător: 

— Dă-i un imbold calului tău, continuă Olivier. Nu trebuie să-i 
lăsăm să ne aştepte. Aceasta ar fi o greşeală de neiertat. 

Cei doi tineri o luară la galop. 

Drumul pe care mergeau era o lungă potecă ce străbătea 
pădurea. De la capătul acestei poteci puteai vedea cupolele şi 
turnuletele de ardezie ale castelului Orgerelle. 

Deodată, un călăreț apăru pe acea potecă, la o sută de metri 
de Raymond şi Olivier. 

— Hei! spuse acesta din urmă, iată-l pe domnul de Saunieres 
care vine în întâmpinarea noastră. Nu este prea politicos din 
partea lui. 

Era, într-adevăr, tânărul baron. 

El îi salută pe cei doi tineri şi le spuse râzând: 

— Vedeţi că am o poliţie bună, deoarece am aflat că veţi veni 
la Orgerelle pe drumul ce vine de la ruine. 

— Intr-adevăr, spuse Olivier, sunteţi foarte bine informat, 
domnule. 

— Şi, ştiţi care este spionul meu? 

— Pe cuvânt, nu. 

— Un telescop pe care l-am instalat într-un turn al castelului 
Orgerelle. Astfel, am văzut când ați traversat vechiul pod. 

— Ah! 

— Şi am venit în întâmpinarea voastră, adăugă baronul cu 
multă curtoazie şi cu un anume interes. 

Olivier îl privi pe baron cu o oarecare curiozitate. Acesta din 
urmă continuă: 

— Dragul meu ambasador, presupun că-mi veţi permite să am 
o discuţie cu domnul Raymond, prietenul dumneavoastră. 

— Oh! Desigur! spuse Olivier, vreţi să galopez puţin înaintea 
dumneavoastră? 

— Cum doriţi. Totuşi, asteptati-ne la poartă. 

— De acord! spuse Olivier care-şi îndemnă calul, în timp ce 
domnul de Saunières se apropie de Raymond. 

Raymond era puţin uimit de această propunere de a sta de 
vorbă cu el, venită din senin. Dar domnul de Saunières se grăbi 
să-i spună: 

— Vă asigur, domnule, că ceea ce vreau să vorbesc cu 
dumneavoastră nu trebuie să vă alarmeze. 

Raymond se aplecă peste şaua lui şi deveni atent. 

— Domnule, continuă baronul, domnişoara Blanche de 
Guérigny, pe care dumneavoastră o iubiţi, este verişoara mea a 
doua. 

— Ştiu, domnule. 

— Mama ei, sunt sigur, nu ştie că o iubiţi... 

— Domnule, îl întrerupse Raymond, permiteţi-mi să vă 
adresez câteva cuvinte. Când am întâlnit-o pe Blanche de 
Guérigny, eram un om disperat; aveam de gând să părăsesc 
Franţa, Europa, să plec în străinătate pentru totdeauna. Eu nu 
am plecat, am revenit la viaţă dintr-o dată. Vreau să vă spun că 
dragostea mea pentru ea este imensă. 

— Am ghicit acest lucru din accentul dumneavoastră plin de 
emoție, spuse baronul cu simplitate. 

Apoi continuă. 

— Vă spuneam că Blanche este verişoara mea şi mama ei nu 
ştie... 

— După cum nici ea nu ştie, îl întrerupse Raymond. 

— Vă înşelaţi, domnule. 

Raymond deveni palid şi inima începu să-i bată foarte repede. 

— Blanche ştie că o iubiţi... şi ea vă iubeşte, încheie baronul 

zâmbitor. 

Raymond se clătină în şa. 

— Ei bine! domnule, continuă domnul de Saunières, credeti- 
mă că lucrurile sunt într-un stadiu avansat pentru că Blanche vă 
iubeşte, iar eu, vărul ei, m-am dedicat rolului activ de confident. 

— Dar, domnule... îngăimă Raymond tremurând. 

— Nu este nimic, domnule, chiar dacă sunt prăpăstii care vă 
separă, cel puţin temporar, de domnişoara de Guérigny. 

Lui Raymond îi îngheţă inima. El credea că baronul făcea 
aluzie la naşterea sa misterioasă. 

Baronul continuă: 

— Imaginaţi-vă că averea verişoarei mele şi a mea sunt 
aproape egale şi că cele două familii ale noastre s-au gândit să 
le unească. 

— Ah! şopti Raymond pălind. 

— Nu vă faceţi griji, domnule. Blanche şi cu mine ne iubim ca 
frate şi soră. Blanche este prea bogată pentru mine, eu sunt 
prea bogat pentru ea. Blanche vă iubeşte... şi eu, şopti tânărul, 
nu mai sunt stăpânul inimii mele... 

Raymond tresări. 

Raoul continuă: 

— Proiectul celor două familii ale noastre nu mai există, 
domnule, din punctul meu de vedere. De la început, a fost 
pregătită această uniune de către marchiza de Guérigny care a 
adus-o pe fiica sa la Orgerelle, după ce s-a consultat cu mama 
mea. Nici marchiza, nici doamna de Saunières nu bănuiesc 
adevărul şi va veni ziua în care noi vom fi capabili să le pregătim 
pentru a le spune acest adevăr. Aşa că, am venit în întâmpinarea 
dumneavoastră, domnule, să vă rog ca în seara aceasta să fiţi 
cât mai rezervat şi foarte precaut. 

— Ah! domnule... spuse Raymond, să nu aveţi vreo îndoială... 

— l-am făcut aceleaşi recomandări verişoarei mele... Cu toate 
acestea, adăugă domnul de Saunières zâmbind, v-am pregătit, 
pentru seara aceasta, câteva momente în care să fiţi numai 
amândoi. 

Raymond se uită la tânăr cu o privire plină de recunoştinţă. 

— Hei! domnule Olivier? strigă baronul tânărului breton care 
cânta la treizeci sau patruzeci de paşi înainte. 

Olivier se întoarse în şa şi reveni lângă cei doi tineri. 

— Pe ce drum vă veţi întoarce în seara asta? îi întrebă Raoul. 

— Ca să revenim la Bois-Lambert? 

— Da. 

— Pe drumul de la Cigogne, pe legea mea! Ruinele sunt 
frumoase la lumina lunii. 

Raoul începu să râdă. 

— İn primul rând, spuse el, priviți cerul, acolo spre apus. 

— Ei bine? 

— Este deja înnorat. Aşa că luna nu va apărea. 

— Bun! Deci, voi vedea ruinele la lumina fulgerelor. 

— Fie. Dar le veți vedea singur. 

— Cum aşa? 

— Domnul Raymond, prietenul dumneavoastră, în seara asta, 
are ceva mai bun de făcut. 

— Serios? 

— Şi vedeţi, spuse baronul, ideea dumneavoastră de a vă 
întoarce la Bois-Lambert pe la ruine, îmi place. 

— De ce? 

— Este ceea ce veţi vizita în seara asta... Bazaţi-vă pe 
înţelepciunea mea. 

Spunând aceasta, baronul, care sosise deja la poarta parcului 
castelului Orgerelle, strigă: 

— Antoine? Antoine? 

Bărbatul astfel chemat, un ajutor de grădinar care tăia arborii 
din parc, se grăbi să deschidă poarta. 

— Intraţi, domnilor, spuse baronul de Saunières cu 
amabilitate. 


Capitolul XXVII 

Domnul baron Raoul de Saunières îi făcuse probabil 
domnişoarei de Guérigny aceleaşi recomandări ca şi lui Raymond 
pentru că întrevederea fusese caracterizată de o rezervă 
aproape glacială. 

Nici marchiza, nici doamna de Saunières, nu putură vreo clipă 
să presupună cea mai neînsemnată apropiere între Blanche şi 
Raymond. 

Cina fusese cordială, fără prea multă intimitate. 

După cafea, trecură în salon şi Olivier jucă un whist cu 
doamna de Saunières şi cu marchiza. 

Raoul profită de această ocazie pentru a se apropia de 
verişoara sa, lăsând-o pe doamna de Bertaut să discute cu 
Raymond. 

Ei schimbară câteva cuvinte cu voce scăzută, apoi Raoul 
merse şi se plasă în spatele mamei sale şi urmări din priviri, 

pentru o clipă, partida sa. 

— Vere, îi spuse apoi Blanche de Guérigny, vreţi să ne 
conduceţi la lac pentru o plimbare pe apă? 

— Cu multă plăcere, răspunse Raoul. 

Şi el se întoarse spre Raymond. 

— Domnule, îi spuse el, mi-aţi spus că vă plac peisajele 
pitoreşti, nu-i aşa? 

— Da, domnule. 

— Dacă doriţi să ne însoţiţi, vă voi arăta lacul pe timp de 
noapte. 

— Cu plăcere, domnule, spuse Raymond, care începuse să 
înţeleagă planul lui Raoul de Saunières. 

— Eu, spuse Olivier întorcându-se spre baron, vă cer 
permisiunea de a merge să vizitez ruinele de la Cigogne. 

— Cum doriţi, răspunse Raoul oferindu-i braţul verişoarei sale. 

Raymond se îndepărtă de doamna de Saunières şi de 
marchiză şi-i dădu, la ieşire, mâna doamnei Bertaut. 

Baronul trase barca în faţa pontonului din grădină. 

— Domnule, îi spuse el lui Raymond, voi trimite calul 
dumneavoastră de cealaltă parte a lacului, la locul unde trece 
drumul ce duce la Bois-Lambert. Lacul are aproape o jumătate 
de leghe lungime şi, de cealaltă parte, veţi vedea satul. 

Barca avea o cârmă şi două vâsle. Doamna de Bertaut se 
aşeză în spate şi Raoul apucă cele două vâsle. Blanche şi 
Raymond şedeau aproape unul de altul. Cei doi îndrăgostiţi 
ocupau partea de mijloc a bărcii. Barca era destul de lungă; ea 
avea dimensiunile acelui tip de ambarcatiune numit „şlep”. 
Doamna de Bertaut în spate şi Raoul de Saunières în faţă, erau 
destul de departe de domnişoara de Guérigny şi de Raymond, 
astfel că, dacă aceştia din urmă ar fi vorbit în şoaptă, le-ar fi fost 
imposibil să înţeleagă vreun cuvânt. 

Blanche şi Raymond înţeleseseră perfect. 

Astfel, atunci când barca se puse în mişcare şi începu să 
alunece pe suprafaţa lacului, Raymond, care prinsese curaj, se 
aplecă asupra domnişoarei Blanche şi îi sopti. 

— Mă iertati pentru îndrăzneala mea, domnişoară? 

Blanche tresări. Cu toate acestea, cum ea se aştepta, fără 
îndoială, la aceste cuvinte, ea răspunse: 

— Sunt sigură, domnule, că nu veţi spune că numai hazardul a 
făcut ca, după ce aţi apărut în calea mea în pădurea din 
Boulogne, să apäreti în această pădure şi să-mi salvaţi viaţa, 
apoi în acest castel în care aţi fost primit, în această seară, cu 

atâta ospitalitate. 

— Aveţi dreptate, domnişoară, continuă Raymond, am 
îndrăznit să ajut hazardul care nu era pe gustul meu. 

— Ah! Imi dați dreptate? 

— Da, desigur. 

— Ei bine! spuse tânăra cu o franchete fermecătoare, îmi 
place că ati recunoscut şi că nu umblati cu ocolişuri; de aceea, şi 
eu voi proceda la fel. 

Aceste cuvinte merseră direct la inima lui Raymond. 

— Sunteţi un înger, murmură el. 

Blanche continuă: 

— Nu ştiu cine sunteţi, domnule, şi nici nu vreau să aflu astăzi. 

— Dar, domnişoară... 

— Ssst!... Ascultaţi-mă... 

— Aştept, spuse Raymond cu umilinţă. 

___— Nu vreau să aflu, repetă ea, astăzi, cel putin, cine sunteţi. 
Imi veţi spune mai târziu... Dar vreau să ştiu un singur lucru. 
Răspundeţi-mi cu sinceritate. 

— Vorbiti, domnişoară. 

— Când m-ati întâlnit în pădure, mă cunosteati? 

— Nu. 

— Nu stiati cine sunt? 

— Vă jur. 

— Şi, de atunci... 

— De atunci, sopti Raymond pe un ton a cărui emoție dovedea 
sinceritatea sa, de atunci... vă iubesc! 

— Ssst! spuse ea. Avansati prea repede, domnule Raymond... 
lată! Aveţi un prenume foarte frumos, acela de ,Raymond”. 

Tânărul tresări şi un nor trecu pe fruntea lui. 

Blanche continuă: 

— Dar ştiţi că mama mea şi baroneasa de Saunières şi-au 
făcut un plan. 

— Domnul Raoul mi-a vorbit despre el. 

— Ori, pentru a le face să renunţe la acest proiect şi pentru ca 
vărul meu şi cu mine să ajungem cu bine la îndeplinirea 
scopurile noastre, este nevoie de multă dibăcie şi precauţie. Aţi 
văzut, domnule, spuse tânăra cu tristeţe, că mama mea este 
foarte bolnavă. Emoţiile prea puternice i-ar putea agrava 
situaţia... Mă înţelegeţi? 

— Oh! da, domnişoară... 

— Atunci, nu veţi reveni aici, decât după trei zile. 

— Este foarte mult timp! 

Blanche zâmbi fermecător privindu-l pe tânăr. 

— Răbdarea, spuse ea, este virtutea adevăraţilor cavaleri. 

În acel moment, barca ajunse pe malul opus al lacului. 

— Peste trei zile, repetă Blanche în şoaptă. La revedere, 
domnule... 

Raymond îşi depăşi starea de fericire, sări din barcă după ce o 
salută pe doamna de Bertaut şi îi strânse mâna domnului de 
Saunières. 

Un slujitor al castelului era la câţiva paşi, ţinând de häturi 
calul lui Raymond. Tânărul sări în şa şi porni la galop. 

Barca rămase pentru un timp nemişcată. Blanche asculta 
tremurând galopul calului, al cărui zgomot se răspândea în 
spaţiu... 

Apoi, domnul de Saunières începu să vâslească, şlepul viră şi 
începu să alunece înapoi spre castelul Orgerelle. 


* 
x x 

În dimineaţa următoare, Blanche de Guérigny şi doamna de 
Bertaut coborâră în parc. 

Blanche era puțin palidă; ea nu dormise bine. Doamna de 
Bertaut o privi zâmbind spunându-şi: 

„Biata copilă, arde de nerăbdare să-mi facă nişte confidente.” 

Şi, într-adevăr, Blanche se trezise foarte devreme de 
dimineaţă, ea îi propusese doamnei sale de companie această 
plimbare liberă în parc pentru a discuta despre Raymond. 

Şi, desigur, ora confidentelor se apropia, atunci când o a treia 
persoană se ivi la capătul aleii. Era un bărbat îmbrăcat în haină 
preoțească ce înainta încet spre cele două femei tinere si le 
salută cu respect. 


Capitolul XXVIII 

Acolo, în Morvan, nu departe de Chastellux şi foarte aproape 
de palatul Orgerelle, se afla o mănăstire renumită, care purta 
numele de Pierre-qui-vire. Aceasta era o comunitate de călugări- 
cerşetori. Ori, personajul care înainta pentru a se întâlni cu 
domnişoara de Guérigny pe marea alee a parcului, împrumutase 
îmbrăcămintea pe care o purta. El veni direct spre cele două 
tinere femei şi se înclină cu respect, zicând: 

— Care dintre dumneavoastră, doamnelor, se numeşte 
marchiza de Guérigny? 

— Părinte, spuse Blanche, eu sunt domnişoara de Guérigny şi 
dânsa este doamna de Bertaut. Dacă doriți să o vedeți pe mama 
mea... 

— Sunteţi domnişoara de Guérigny? spuse călugărul, care 
manifestă un sentiment vădit de bucurie. 

— Da, părinte. 

— Oh! atunci, spuse călugărul, nu mai este nevoie să o văd pe 
doamna marchiză. 

— Mai ales, spuse Blanche zâmbind, că intră în atributiunile 
mele departamentul faptelor bune. 

Si Blanche apucă trăistuţa sa printre toartele căreia străluceau 
câteva monede de aur. 

Dar călugărul o opri cu un gest hotărât. 

— Vă  înşelaţi, domnişoară, spuse el, nu am venit la 
dumneavoastră pentru a cere o donație pentru mănăstirea mea. 

— Ah! spuse Blanche cu surprindere. 

— Am fost însărcinat cu o misiune foarte importantă, continuă 
călugărul, care luă un aer serios. 

— Vă ascult, părinte, spuse tânăra. 

Dar călugărul părea că ezită. 

— Este un secret pe care aş vrea să vi-l încredinţez. 

— Vreti să plec? întrebă doamna de Bertaut. 

— Nu pot, continuă călugărul, să vorbesc cu altă persoană în 
afară de domnişoara sau de mama sa. 

— Ei bine! răspunse tânăra văduvă, te las cu acest părinte, 
Blanche. Mă vei găsi în camera mea. 

— Fie, spuse Blanche, care îl privi pe călugăr cu un sentiment 
de curiozitate şi nelinişte. 

Era un bărbat cu părul cărunt, înalt, cu o faţă lungă, austeră şi 
mai degrabă militărească decât monahală. 

Blanche nu voia s-o mai lungească mult cu el. Ea se aşeză pe 
o bancă aflată cam la o sută de metri de castel, cu scopul de a fi 
văzută din castel. 

Apoi, ea spuse călugărului: 

— Acum, părinte, puteţi vorbi, vă ascult... 

Între timp, doamna de Bertaut, nu mai puţin intrigată, se 
întoarse în camera ei. Nu era nici măcar ora opt dimineaţa. 
Doamna de Saunières şi marchiza de Guérigny erau încă în pat. 
Nu-l văzuse pe Raoul. Fără îndoială, el era la vânătoare. Doamna 
de Bertaut se închise în camera sa, dar se aşeză aproape de 
fereastră, trase la o parte draperia doar pe jumătate şi privi în 
parc. Călugărul stătea în picioare în faţa domnişoarei de 

Guérigny, care părea să-l asculte cu mare atenţie. 

„Ce ar putea să-i spună?” gândi doamna de Bertaut, care o 
văzu la un moment dat pe Blanche cum se ridică pe jumătate 
lăsând să-i scape un gest de surpriză. 

Dar atenţia doamnei de Bertaut fu dintr-o dată deturnată de la 
acea privelişte de două bătăi uşoare la uşa ei. 

— Intră! spuse ea. 

Uşa se deschise şi Raoul de Saunières intră în camera 
văduvei. Raoul era putin palid şi părea pradă unei emoţii 
puternice. 

— Cum! domnule baron, spuse văduva, nu sunteţi la 
vânătoare? 

— Nu, doamnă. 

— Dar, e uimitor! 

— Poate... 

— Şi, spuse văduva pe un ton jucăuş, cărui motiv îi datorez 
onoarea vizitei dumneavoastră? 

— Motivului care m-a împiedicat să merg la vânătoare în 
această dimineaţă, doamnă. 

— Intr-adevăr! Puteţi să-mi spuneţi care este acest motiv, fără 
îndoială? 

— Desigur. Vreau să discut câteva momente cu 
dumneavoastră. 

— Ah! spuse doamna de Bertaut zâmbind, cred că ghicesc 
care va fi subiectul nostru de conversaţie, domnule. Vreţi să-mi 
vorbiţi despre verişoara dumneavoastră şi de frumosul său 
iubit... 

— La început, da. 

— Ştiţi, continuă văduva, că jucăm, dumneavoastră şi cu 
mine, un rol care ar putea să le supere destul de serios pe 
marchiza de Guérigny şi pe doamna baroană, mama 
dumneavoastră? 

— De ce? spuse Raoul. 

— Pentru că aceste doamne sunt departe de a intui adevărul. 

— Aceasta se va întâmpla, spuse Raoul, într-o zi. 

— Oare va fi o dezamăgire completă? 

— Pentru doamna de Guérigny, este posibil. 

— Cum! Credeţi că mama dumneavoastră?... 

— Mama mea va fi de acord cu tot ceea ce voi face, fiți 
sigură... şi femeia pe care o voi iubi, va fi o noră pe placul ei. 

— Dar, spuse doamna de Bertaut, care simţi o vagă nelinişte, 
mi se pare că nu aţi găsit încă această noră... 

— Cine ştie? spuse tânărul cu emoție. 

Şi se aşeză lângă văduvă, deoarece până atunci el rămase în 
picioare, cu pălăria în mână. 

— Sunt ca şi verişoara mea, continuă el, am propriile idei 
despre căsătorie. 

— Adevărat? spuse doamna de Bertaut. 

— Sunt bogat. Nu vreau să mă căsătoresc decât cu femeia 
care, de la prima vedere, va face ca inima să-mi bată. 

— Dar, domnule, spuse doamna de Bertaut, acest lucru se 
găseşte doar în romane. 

— Credeţi? 

— Oh, sunt sigură... 

— Totuşi, priviţi la verişoara mea... 

— Pentru Blanche, este o mică nebunie... 

Domnul de Saunières dădu din cap, apoi, cu un zâmbet 
melancolic, continuă: 

— Cunosc o văduvă săracă, la fel de virtuoasă pe cât de 
frumoasă, la fel de bună pe cât este de inteligentă... 

Doamna de Bertaut tresări. 

— Şi, după cum mi-a bătut inima, continuă Raoul cu emotie, 
din ziua în care am văzut-o pentru prima dată... 

Doamna de Bertaut tresări din nou. 

— Am început să-mi făuresc un vis, continuă Raoul cu emoție, 
un vis de fericire şi de viitor. Am visat că mă voi pune la 
genunchii ei şi-i voi spune: „lmi permiteti să-mi pun viaţa la 
picioarele dumneavoastră? Să vă dau numele meu şi să împărţiţi 
cu mine de aici înainte, această avere pe care nu as vrea să o 
stăpânesc singur?...” 

Şi, după ce spuse acele cuvinte, Raoul alunecă de pe locul 
său, îndoi un genunchi, luă mâna văduvei în mâinile sale, o duse 
la buze şi şopti: 

— Dar, nu v-aţi dat seama, doamnă, că vă iubesc?... 

Doamna de Bertaut scoase un tipät şi îşi ascunse faţa 
îmbujorată cu ambele mâini. 


Capitolul XXIX 

Cine era, de fapt, acest călugăr de la Pierre-qui-vire şi ce avea 
să-i spună atât de important domnişoarei de Guérigny? 

Pentru a afla, trebuie să mergem în satul Cerizay şi să dăm 
timpul înapoi cu câteva ore. 

Stăpânul singurului han din sat, tocmai se trezise. Era ora 

patru dimineaţa; nu se făcuse încă ziuă. Hangiul era un ţăran 
harnic; el se ocupa mai mult de podgoriile sale şi de lanurile de 
grâu de pe câmpiile sale decât de oamenii care locuiau în hanul 
său. 

Maiorul şi micul baron se dădură drept nişte negustori de 
lemn. Plătiră bine şi îi cerură hangiului să le aducă băutură; cum 
ei nu mai aveau nevoie de altceva, hangiul nu se mai ocupă de 
ei. 

Dar, după ce se trezi, el aprinse focul, apoi plecă să dea de 
mâncare cailor, în timp ce maiorul şi micul baron se ridicară din 
paturile lor şi veniră să se încălzească. 

— Ştii, spuse maiorul, că nu am avansat faţă de prima zi? 

— Pe naiba! 

— Acest imbecil de Baptiste şi-a folosit toată inteligenţa să 
arunce în aer podul de peste râpă, dar, în zadar. Nu a fost 
Raymond cel care a venit primul, în galop... 

— Şi, imediat după aceea, spuse micul baron, călăreţul a fugit 
de teamă. Calul s-a cabrat, s-a întors brusc şi a pornit în goană 
pe drumul pe care venise. Domnul Olivier nu avea de făcut decât 
să meargă pe celălalt drum pentru a reveni la Bois-Lambert. 
Apoi, Baptiste nu a putut găsi un nou mod de a scăpa de 
Raymond... 

— Totul este pierdut, spuse cu răceală maiorul, cel puţin voi 
încerca s-o văd pe domnişoara de Guérigny, astăzi. 

— De ce? 

— Am o idee, spuse maiorul lovindu-şi fruntea. Oh! spuse el, 
aş da orice pentru o deghizare convenabilă... 

In timp ce maiorul vorbea despre deghizare, se auzi pe stradă 
pasul unui catâr şi, în spatele catârului, se auzi o voce nazală 
care spunea: 

— Nu uitaţi să faceţi donaţii pentru mănăstirea Pierre-qui-vire. 

Maiorul merse şi se postă pe pragul uşii şi, cum zorii zilei 
începură să se ivească, el observă un călugăr-cerşetor de la 
mănăstire. 

— Aţi început turul dumneavoastră dis-de-dimineaţă, părinte, 
îi spuse maiorul salutându-l, în timp ce catârul care, fără 
îndoială, era obişnuit cu acel drum, se oprise în faţa hanului. 

Călugărul îi răspunse la salut. 

— Vă înşelaţi, domnule, spuse el, eu nu încep turul meu, ci, 
dimpotrivă, l-am terminat. 

— Cum! Faceţi colectă noaptea? 

— Nu chiar, dar vin de la Auxerre, am călătorit toată noaptea 

pe jos, în spatele catârului meu. Suntem obosiţi şi unul şi 
celălalt. 

— lată pentru mănăstirea dumneavoastră, spuse maiorul 
oferindu-i o sută de franci. 

Călugărul îi puse în punga sa şi răspunse: 

— Dumnezeu să vă binecuvânteze! 

— Intraţi, părinte! spuse maiorul, să vă încălziţi putin la foc şi 
să beti o înghiţitură. 

— Nu refuz, spuse călugărul. 

El legă catârul său de un inel de fier prins în perete, apoi intră 
în bucătărie şi se aşeză lângă colţul căminului, nu fără să se uite 
cu o anumită curiozitate la maior şi la însoţitorul său. 

— Sunteţi drumeti, domnilor? spuse el. 

— Am venit să cumpărăm lemn şi cărbune, spuse maiorul. 

Călugărul îl salută din nou. 

— Mănăstirea dumneavoastră este departe? spuse maiorul. 

— La trei leghe de aici, pe un drum foarte prost. 

— Săracul animal! spuse maiorul, aruncând prin uşa 
întredeschisă o privire spre catâr, puţin ovăz i-ar face mult 
bine... 

— E adevărat, spuse călugărul. 

— Şi dumneavoastră, părinte, dacă veţi dormi o oră sau două 
după ce veţi bea o înghiţitură şi veţi mânca ceva?... 

— Ah! Doamne!... spuse călugărul. 

— Noi vom plăti, adăugă maiorul. 

Şi, cum hangiul revenise: 

— Hei! burghezule, continuă el, serveşte-ne cu o bucată de 
slănină, un vin bun şi un strop de rachiu. Intre timp, să duci 
catârul în grajd. 

Hangiul, care abia dădea din când în când câte o coajă de 
pâine pentru mănăstire, înţelese că negustorii plăteau şi, prin 
urmare, nu avu nicio obiectie să facă ce-i spuse maiorul. El duse 
catârul în grajd, aşeză masa, încălzi o supă făcută cu carne de 
porc gătită în ajun, şi ieşi să aducă vinul său cel mai bun. 

In timpul acestor pregătiri, maiorul îşi spuse: 

„lată un tip care e de talia mea. Sutana sa mi se potriveşte ca 
o mănuşă! Dar va fi dificil să o am; în orice alte circumstanţe... 
dar eu sunt un om prevăzător şi nu călătoresc niciodată fără 
mica mea farmacie.” 

Ceea ce maiorul numea astfel, era o casetă pătrată în care 
erau diferite flacoane şi, printre altele, era unul care conţinea 

laudanum“!. 

Maiorul se întoarse în camera lui pentru un minut, luă flaconul 
şi se întoarse la locul său de lângă călugăr. Focul pâlpâia, masa 
era pusă. Sărmanul călugăr, care era în trecere, se reîncălzea 
puţin câte puţin; îi era foame şi mâncă cu multă poftă, îi era sete 
şi bău câteva înghiţituri. 

Hangiul plecă la arat, lăsându-i pe pretinşii negustori de lemn 
stăpâni în casă. 

— Acum, Spuse maiorul călugărului după ce termină să 
mănânce, întindeţi-vă pe patul meu, părinte, şi dormiti câteva 
ore. 

Călugărul se ridică spunând: 

— Ce ciudat! spuse el, acest vin pe care l-am băut m-a cam 
ameţit... aşa e când nu eşti obişnuit. 

Imediat el se aruncă îmbrăcat pe patul maiorului şi, după 
câteva minute, el căzu într-un somn profund. 

— Haide! repede, spuse maiorul micului baron, să ne grăbim. 

— Cum? 

— Să-l dezbrăcăm pe acest diavol sărman. 

— De ce? 

— Vei afla mai târziu. 

— Dar, dacă se trezeşte? 

— Oh! Nu-i niciun pericol. Atunci când şi-a întors capul, i-am 
turnat trei picături de laudanum în băutură. Nici tunul unei 
citadele nu-l va trezi... 

Maiorul îl dezbrăcă pe călugăr de sutana lui, apoi se îmbrăcă 
cu ea. 

— Dar, ce faceţi? strigă micul baron. 

— Mă deghizez în călugăr. 

— Cu ce scop? 

— Voi face o vizită. 

— Cui? 

— Domnişoarei de Guérigny. 

După ce maiorul se deghiză astfel, fără să dea mai multe 
explicaţii, ieşi prin grădina hanului pentru a nu trece prin sat, şi 
se îndreptă spre pădure urmând drumul spre Orgerelle. După 
puţin timp, ajunse în parcul castelului, unde l-am văzut 
abordând-o pe Blanche de Guérigny. 


31 Laudanum - substanţă narcotică extrasă din opiu, folosită ca 
medicament. 

* 
x x 

Maiorul, căruia Blanche nu-i pusese niciun moment la îndoială 
apartenența sa religioasă, era, după cum spusese deja, 
însărcinat pentru a apela la loialitatea tinerei fete pentru a 
repara o nedreptate. Şi, îi povesti succesiv domnişoarei de 
Guérigny istoria Jeannei-oarba şi aceea a lui Raymond; doar că, 
în povestirea sa, el omisese numele acestuia din urmă, 
pretinzând că nu-l cunoaşte. li spuse că Jeanne locuia cu fiul ei, 
la Paris, într-o mizerie cumplită. 

Şi, când maiorul termină, Blanche exclamă: 

— Dar, fiul Jeannei-oarba este fiul unchiului meu, ducele de 
C...? 

— Da, domnişoară. 

— Inseamnă că averea de care mă bucur... este a lui!... 

— Nu chiar, spuse maiorul cu ipocrizie. Unchiul 
dumneavoastră nu s-a căsătorit cu Jeanne-oarba. 

— Oh! Cui îi pasă! spuse ea. Este fiul lui... şi îi voi reda 
această avere! Aşteptaţi-mă acolo, părinte, aşteptaţi-mă o 
clipă... trebuie să se facă dreptate!... 

Şi, Blanche de Guérigny, foarte bulversată, plecă în grabă spre 
camera mamei ei, murmurând: 

— În această seară chiar, voi pleca la Paris! 


Capitolul XXX 

A doua zi, după seara în care luară cina la castelul Orgerelle, 
Olivier de Kermarieuc şi prietenul său Raymond, vorbeau foarte 
linistiti. Raymond, beat de fericire, îi povestea prietenului său 
despre scurta întâlnire pe care o avusese cu Blanche de 
Guérigny. 

— Ah! prietene, spuse el, cât de mult am întinerit de ieri!... cât 
sunt de fericit! Şi acel trecut hidos, care m-a făcut să mă 
îndoiesc pentru un moment de prietenie şi de dragoste, se află 
acum departe de mine! 

— Hei! Desigur! prietene, răspunse Olivier, nu ştii că viaţa 
este un lanţ făurit dintr-o zală a fatalităţii şi una a fericirii? Tu ai 
început cu una şi-i adevărat că ai ajuns la cealaltă. 

Insă Raymond clătină din cap cu îndoială: 

— Ei! Cine ştie? spuse el, dacă nu cumva există o a treia zală 
a acestui lanţ despre care-mi vorbeşti? 

— Oare? 

— Ştii bine că sentimentul opus fericirii este frica. 

— Aşa o fi. Deja am început să tremur şi voi tremura atât cât 
doreşti, spuse Olivier râzând, dar am motive să cred că tu eşti 
norocos... 

— Chiar aşa? spuse Raymond surprins. 

— Haide! Mai ai mintea întreagă încât să fii în stare să mă 
asculti fără să mă întrerupi la fiecare minut şoptind numele 
domnişoarei Blanche? 

— Da... vorbeşte... 

— Ei bine! Ai scăpat ieri dintr-o nenorocire. 

— Eu? 

— Tu, dragă prietene. 

— Cum aşa? 

— Baronul, aranjându-ţi o întâlnire tête-à-tête în barcă cu 
domnişoara de Guérigny, te-a protejat fără să vrea de o moarte 
aproape sigură. 

Raymond se uită la prietenul său cu o uimire profundă. 

— Ştii că am plecat călare în această dimineaţă? 

— Fără îndoială şi mi s-a părut oarecum ciudat că nu mi-ai 
cerut să te însoțesc. 

— Am avut motivele mele. 

— Ah! 

— In primul rând, tu dormeai. Somnul unui îndrăgostit este 
sacru ca somnul unui rege. Dragostea este un regat ferit de 
revolte. Apoi, am vrut să iau seama la aventura mea de ieri 
seară... 

— Ce aventură? 

— Ah! Vei vedea... Iti aminteşti că am plecat de la Orgerelle 
pe drumul spre ruine? 

— Da. Ei bine! 

— iți aduci aminte de un pod pe care am trecut când ne-am 
dus la castel? 

— Da, cu siguranţă. 

— Ei bine! Noaptea era întunecoasă, calul galopa; nu mai 
aveam decât doi paşi până la pod, când cerul se lumină dintr-o 
dată. Calul meu s-a cabrat, nu din cauza sperieturii aşa cum ai 
putea crede, ci pentru că nu voia să sară în prăpastie. 

— Cum adică, prăpastie? 

— Ei! da... In timp ce noi am luat cina în linişte la castelul de 
Orgerelle, podul s-a prăbuşit în prăpastie. 

— Dar acest lucru este imposibil, strigă Raymond. 

— Este imposibil, dar adevărat. Evenimentele care par 

adevărate sunt, în general, false. 

— Dar un pod nu se prăbuşeşte aşa, din senin... 

— Ascultă şi vei afla cum au stat lucrurile! Calul meu s-a întors 
brusc şi, grație acestei manevre, suntem în viaţă şi în siguranţă, 
el şi cu mine. Aşa că m-am dus înapoi până la locul în care 
drumul ce duce la Orgerelle se încrucişează cu drumul spre casă 
şi, astfel, m-am întors la Bois-Lambert. 

— Eu am fost foarte surprins, observă Raymond, să te văd că 
mi te alături la întoarcere!... 

— Da! Şi ţi-am răspuns că am fumat un trabuc printre ruine... 
nu am vrut să-ţi tulbur fericirea. 

— În această dimineaţă, te-ai dus să vezi podul prăbuşit? 

— Da. |ţi jur că dacă aş fi căzut în hău, n-aş fi scăpat cu viaţă. 

— Bine! spuse Raymond tremurând cu gândul la pericolul prin 
care trecuse prietenul său; dar, din moment ce calul tău s-a 
cabrat, al meu s-ar fi comportat la fel, aşa că nu văd de unde 
tragi concluzia că sunt atât de norocos... 

— Calului tău, Baptiste mi-a mărturisit în această dimineaţă, îi 
este frică de fulgere. 

— Ah! E adevărat! El a devenit foarte furios ieri seară în 
pădure. 

— Ei bine! Presupune că aceasta s-ar fi întâmplat lângă pod... 

— E adevărat, spuse Raymond cu un surâs melancolic. Sunt 
un om fericit... cu condiţia să dureze cât mai mult. 

Cei doi tineri mergeau pe jos discutând pe marginea drumului 
care, în acel loc, trecea prin pădure. Dintr-o dată auziră zgomotul 
unei trăsuri şi se întoarseră. 

Ei văzură un brec*? tras de doi cai ce venea spre ei în plină 
viteză dinspre Orgerelle. 

— Ei! Este domnul de Saunières! spuse Olivier care avea 
privirea mai ageră. 

Era, într-adevăr, Raoul, care conducea el însuşi brecul, venind 
în trapul întins al celor doi cai arabi. 

Rândaşul era alături de el, pe capră, cu braţele încrucişate. 

— Hei! Dumnezeule! baroane, strigă Olivier, în timp ce domnul 
de Saunières îşi opri caii, sunteţi cel mai amabil dintre noi toţi. 

— Am venit să vă văd, răspunse domnul de Saunières. Uite, 
urcați aici, lângă mine, şi veţi vedea de ce sunt în stare trăpaşii 
mei. 


32 Brec - trăsură deschisă cu patru roţi, cu capra înaltă şi bănci 
laterale. 

Raymond urcă lângă domnul de Saunières luând locul 
rândaşului care, la un semn al stăpânului său, cobori. 

Olivier sări în brec, apoi baronul îndemnă caii, spunând: 

— Este complet inutil de a-i însărcina pe alţii să transmită un 
secret, atunci când poţi să faci singur acest lucru. 

— Înseamnă că vreţi să ne faceţi o confidenţă? întrebă Olivier 
făcând cu ochiul. 

— Da, spuse domnul de Saunières, o confidenţă destul de 
ciudată. 

Raymond tresări. 

— Ştiţi şi dacă ati uitat, eu vă voi reaminti, că buna mea 
verişoară Blanche de Guérigny este fata cea mai excentrică şi 
mai răsfăţată din toată Franţa. 

Raymond şi Olivier îl priviră pe baron care-i spuse lui 
Raymond: 

— Nu ne-ati spus noaptea trecută: „Mă întorc peste trei zile”? 

— Da. 

— Ei bine! Am fost însărcinat să schimb această întâlnire. 

Raymond avu o tresărire. 

— Nu va mai fi Orgerelle locul de întâlnire. 

— Cum? spuse Olivier. 

— Vă veţi întâlni la Paris, spuse baronul. 

— La Paris! 

— Da, verişoara mea a plecat în această dimineaţă cu mama 
ei şi cu doamna de Bertaut. 

Raymond scoase un țipăt. Olivier rămase uimit. 

— Ea a plecat, spuse domnul de Saunières, şi nici mama mea, 
nici eu, nici doamna de Bertaut, nici marchiza nu ştiau motivul 
plecării. 

— Dar este ciudat! exclamă Raymond care deveni foarte 
palid. 

Baronul îi luă mâna zâmbind. 

— Nu vă faceţi griji, spuse el, am fost însărcinat cu un mesaj 
pentru dumneavoastră. Atunci când urca în trăsură, ea mi-a spus 
la ureche: 

„Veţi merge la Bois-Lambert, chiar astăzi, şi-i veţi spune /ui că 
nu am uitat ce-am stabilit şi că noi ne vom întâlni din nou la 
Paris.” 

— Dar nimic, spuse Olivier, nu prevestea ieri această bruscă 
plecare. 

— Absolut nimic. 

— Şi... în această dimineaţă... 

— Oh! În această dimineață, am văzut intrând în parc un 
călugăr al mănăstirii din apropiere. Acest călugăr a solicitat o 
întrevedere cu verişoara mea şi, în urma acestei întrevederi, ea 
a decis să plece. 

— Nu aţi alergat după călugăr? 

— Credeţi-mă! Nu. Nici nu m-am gândit. 

— Şi deci, aceste doamne au plecat? 

— Aşa cum noi vom pleca mâine. 

— Ah! spuse Olivier, vă duceti la Paris, baroane? 

— Mă gândesc foarte serios la acest lucru. 

Apoi baronul adăugă zâmbind: 

— Si eu am afaceri la Paris. 

Raymond deveni melancolic. 

— Şi apoi, spuse domnul de Saunières aplecându-se spre el, 
vă puteţi imagina că eu nu vă voi abandona... 

Ei îşi întoarseră caii şi o luară pe drumul spre Bois-Lambert. 

Servitorul şedea în faţa casei. Domnul de Saunières se opri 
lângă poartă: 

— Dacă doriţi să plecaţi mâine dimineaţă, spuse el, vă ofer un 
loc în trăsura mea până la Auxerre, de unde puteţi să luaţi 
expresul de două şi jumătate după-amiază. 

— De acord, răspunse Olivier. 


* 
x * 
A doua zi, într-adevăr, domnul de Saunières, Raymond şi 
Olivier părăsiră Morvanul şi o luară pe drumul spre Paris. 


Capitolul XXXI 

Trei zile mai târziu, Olivier şi Raymond fumau câte un trabuc 
plimbându-se pe asfaltul bulevardului Italian. Era ora cinci şi 
jumătate după-amiază, ora absintului?, aşa cum spuneau 
epicurienii*+ moderni. 

— Să nu uităm, spuse Olivier, că baronul ne-a dat întâlnire la 
cafeneaua Tortoni. 

— Uite-l, spuse Raymond. 


33 Absint - băutură alcoolică tare, de culoare verde, cu gust amar, 
preparată cu uleiuri eterice de pelin, anason şi alte plante aromatice. 

34 Epicurian - persoană care caută plăcerile alese, rafinate, 
spirituale. 

Domnul de Saunières cobori, într-adevăr, dintr-o trăsură, şi 
veni spre ei cu mâinile deschide. Toţi trei se aşezară la o mică 
masă din faţa cafenelei. 

— Dragul meu prieten, spuse baronul adresându-i-se lui 
Raymond, vă aduc o veste bună. Ascultaţi! Sper să fiţi 
rezonabil... am văzut că sunteţi de o laşitate extremă în prezenţa 
fericirii. Nu păliţi... nu tremuraţi... 

— Dragă baroane, spuse Olivier, Raymond are o inimă de pui 
de găină, aşa că trebuie să fie tratat în consecinţă, nu-l faceţi să 
moară de bucurie şi de incertitudine. 

— Ei bine! spuse domnul de Saunières, iată: verişoara mea vă 
aşteaptă mâine pe amândoi. 

— Cum! Şi pe mine? spuse Olivier. 

— Cu condiţia să jucaţi un whist cu marchiza şi cu mine. 

— Am înţeles. 

— Mâine, dacă doriţi, vom cina împreună la Maison d'Or şi vă 
voi conduce pe strada Babylone la ora nouă. 

— Este perfect, spuse Olivier. 

Şi, privindu-l pe Raymond. 

— Vezi bine că niciodată nu ar trebui să disperi. 

Raymond zâmbi şi inima începu să-i bată tare. 

— Apropo, spuse Olivier, aţi ajuns să cunoaşteţi motivul 
pentru această plecare precipitată? 

— Este în continuare o enigmă pentru mine. Totuşi, ştiu că 
verişoara mea a făcut mai multe curse de la sosirea ei şi că, 
printre altele, ea l-a văzut pe notarul său de două ori. Dar sper 
că, până la urmă, vom afla. In plus, ea mi-a spus în această 
dimineaţă, la micul dejun: 

„Vere, veniţi să luaţi cina în seara asta. Trebuie să vă fac o 
importantă confidenţă.” 

— Ah! spuse Olivier. 

— Şi, cum este ora şase, domnilor şi dragi prieteni, adăugă 
baronul, permiteţi-mi să urc în trăsura mea şi să mă îndrept spre 
strada Babylone. 

Cei trei tineri discutau şi nu observară un tânăr de douăzeci şi 
şapte sau douăzeci şi opt de ani, blond, de înălţime medie, care 
asculta conversaţia lor. 

— Mergem să cinăm? spuse Olivier. 

— Fie! răspunse Raymond, care avea obiceiul de a fi de acord 
cu tot ceea ce dorea prietenul său. 

Olivier îl luă de braţ şi îl conduse la Maison d'Or. Ei intrară în 
salonul galben şi se aşezară la singura masă rămasă liberă. Abia 

se instalară că tânărul bărbat blond de la cafeneaua Tortoni intră 
la rândul lui. 

— Domnule, spuse băiatul care servea, dacă doriți să mai 
aşteptaţi două minute, veţi avea o masă. Sunt acolo nişte domni 
care mi-au cerut nota de plată. 

Bărbatul blond se rezemă în linişte de cămin, luă o atitudine 
destul de insolentă şi începu să se uite la Olivier şi la Raymond, 
care, de altfel, nu-i dădură nicio atenţie. 

— Pun pariu, spuse Olivier, că este prima dată când vii la 
Maison d'Or după despărţirea de Maxime şi Antonia. 

— E adevărat. 

— N-ai avut câteva bătăi de inimă când ai intrat? 

— Niciuna. 

— Deci, nu regreti? 

— Pe cine? Pe Antonia? 

Şi Raymond zâmbi cu dispreţ. 

— Oh! spuse Olivier râzând, ţi-am pus această întrebare 
numai de formă. 

— Sper că da. Ah! prietene spuse Raymond, ce creatură 
oribilă este Antonia asta!... 

— Băiete! spuse cu voce tare tânărul blond rezemat de cămin. 

Această interpelare atrase atenţia lui Raymond şi Olivier, care 
se uitară puţin surprinşi. 

Băiatul veni aproape. Tânărul blond, cu o supremă insolentä, 
continuă să se adreseze băiatului, dar arătând de la început cu 
degetul: 

— Intreabă-l pe acel domn, spuse el, despre care Antonia 
vorbeşte. 

Raymond păli de furie şi se ridică pe jumătate, în timp ce 
Olivier rămase stupefiat. 

— Băiete, răspunse Raymond, spune-i domnului că nu am 
avut onoarea de a-l cunoaşte... şi că nu-i datorez nicio explicaţie. 

— Ah! Ah! spuse tânărul blond... 

Şi el dădu să-şi scoată una din mănuşile sale. 

Dar Olivier sări peste masă, îi prinse braţul cu forţa sa de 
breton şi spuse: 

— Nu miscati sau vă voi sugruma!... Dacă vă veţi scoate 
mănuşa, veţi fi mort!... 

— Lasă-l, Olivier, spuse Raymond, pe mine m-a insultat acest 
domn, eu sunt cel vizat. 

Şi Raymond înaintă, la rândul său: 

— Domnule, îi spuse el tânărului blond, după înfăţişarea 

dumneavoastră se poate presupune că aveţi o anumită educaţie. 
Intre oameni bine educați nu se aruncă mănuşa în faţă. 
Consideraţi că v-am acceptat provocarea. 

— Foarte bine, spuse tânărul. 

— La ce oră? întrebă Olivier. 

— Mâine, la ora şapte. 

— Unde? 

— In pădurea din spatele Armenonville. 

— E bine, voi fi acolo. 

Şi tânărul blond aruncă pe masă cartea sa de vizită şi ieşi 
salutând. 

Raymond luă cartea de vizită şi lăsă să-i scape un strigăt de 
surpriză. 

— Uite! spuse el, un omonims35! 

— Incredibil, dar adevărat! spuse Olivier. 

Cartea de vizită purta numai acest nume: 

DOMNUL RAYMOND 
— Ce ciudat!... murmură Raymond zâmbind. 


* 
x x 

Între timp, tânărul blond ieşi de la Maison d'Or şi, într-un ritm 
rapid, merse în josul străzii Taitbout. Când traversă strada 
Provence, el văzu un om venind spre el pe acelaşi trotuar. Era 
maiorul Samuel. Micul baron - pentru că aţi ghicit că era el - se 
apropie de el, zicând: 

— Mă voi duela mâine. 

— Cu cine? 

— Cu e/, pe legea mea! 

Maiorul îşi înăbuşi o înjurătură. 

— Eşti prost? spuse el. Ţi-am spus încă de dimineaţă că voi 
găsi pe cineva care să ne facă acest serviciu. 

— Da, dar situaţia era destul de presantă. 

— Ce vrei să spui? 

— Am fost la cafeneaua Tortoni şi am stat în spatele lor... 

— Care, lor? 

— El, prietenul său - acel breton blestemat şi baronul. 

— Ah! Ei s-au întâlnit cu baronul. 

— Da. 

— Ei bine? 


35 Omonim - persoană care poartă acelaşi nume cu altcineva; tiz. 

— Ei bine, baronul le-a adus o invitaţie pentru ziua de mâine. 

— Acasă la marchiză? 

— Da. 

— Drace! 

— Aţi înţeles acum, maiorule, de ce nu am ezitat. Dacă 
Raymond şi Blanche se vor întâlni, totul este pierdut. 

— Este corect. Ai făcut bine. 

— II voi omori mâine dimineaţă. 

— Sau te va ucide... 

— Haida-de! spuse micul baron cu hotărâre, ştiţi că sunt unul 
dintre cei mai buni trăgători, maiorule. 

— Şi apoi, adăugă maiorul, îţi voi indica un loc unde, în seara 
asta, ti se va da o lecţie de tragere cu pistolul. 

— Unde? 

— In strada Rochechouart. 

— Este vreun concurs de tir acolo, maiorule? 

— Nu. Dar portarul de la nr. 41, un fost comandant de 
regiment, cunoaşte un mod groaznic de a tinti... 

— Şi îl va arăta primului venit? 

— Da, pentru douăzeci şi cinci de ludovici. 

— Oh! spuse micul baron râzând, domnişoara de Guérigny ne 
va restitui o moştenire, aşa că ne putem permite unele nebunii. 

Apoi îl luă de braţ pe maior. 

— Haideţi să mergem să cinăm undeva unde să putem vorbi, 
spuse el. După aceea, voi studia lovitura care mă va ajuta să-l 
omor pe rivalul meu... 

Şi amândoi ajunseră pe strada Saint-Lazare, la un mic 
restaurant care se afla în pasajul Hâvre. Aici, ei se închiseră într- 
o cameră şi continuară să vorbească. 


Capitolul XXXII 

Să ne reîntoarcem în timp pentru a explica acele cuvinte 
spuse de micul baron: „Domnişoara de Guérigny ne va restitui o 
moştenire...”. 

După ce primise vizita acelui aşa-zis călugăr de la Pierre-qui- 
vire, domnisoara de Guérigny, foarte emoţionată, foarte 
impresionată de ceea ce auzise, se îndreptă spre camera mamei 
ei care era încă în pat. 

— Mamă, spuse ea, trebuie să plecăm astăzi la Paris. 

— Să plecăm? murmură marchiza cu uimire, dar de ce, copila 
mea? 

— Pentru că trebuie să repar cât mai repede o nedreptate a 
hazardului. 

— Dar ce vrei să spui, copilă dragă? întrebă doamna de 
Guérigny care ajunsese în culmea uimirii. 

— Ascultă, mamă, acum nu avem timp pentru detalii 
minutioase. Răspunde-mi numai. 

— Vorbeşte... 

— Eşti sora ducelui de B..., prin urmare, unchiul meu! 

— Dar, fără îndoială. De ce?... 

— Unchiul meu a avut o moarte subită? 

— Da, din cauza unei apoplexii fulgerătoare. 

— El a lăsat un testament? 

— Niciunul. 

— Şi aşa am ajuns noi să-l moştenim? 

— Da, copila mea. 

— Spune-mi, mamă, nu ai auzit vorbindu-se despre o 
întâmplare mai deosebită a tinereţii sale? 

Marchiza tresări. 

— Este vorba despre un duel şi despre o răpire. 

— Oh! Desigur, spuse cu tristeţe marchiza... şi sărmanul meu 
frate şi-a petrecut viaţa căutând-o pe domnişoara Jeanne de B... 

— Ei bine! mamă, încheie Blanche fără să dea mai multe 
explicaţii, cred că am descoperit urmele domnişoarei Jeanne de 
B... 

— Ai aflat unde este? 

— Da. 

— ŞI... ea trăieşte? 

— Intr-o mizerie profundă... cu fiul ei... 

— Fiul ei! 

— Da, spuse Blanche, un fiu al unchiului meu. Un fiu căruia i-a 
asigurat o pensie anuală de cincizeci de mii de franci până să 
moară, dar căruia nu a avut timp să-i asigure traiul după 
moartea sa. 

Doamna de Guérigny rămase stupefiată în urma celor auzite. 

— Deci, vezi, spuse Blanche, că trebuie să plecăm imediat la 
Paris. 

— Dar, copila mea, căsătoria ta... 

— Oh! spuse ea cu un zâmbet, căsătoria mea poate să mai 
aştepte, mamă... 

Şi domnişoara de Guérigny îşi făcu în grabă pregătirile pentru 
plecarea sa; trei ore mai târziu, o cursă poştală gonea spre 
Auxerre. 

În aceeaşi seară, domnişoara de Guérigny sosea la Paris. 

Falsul călugăr conta pe această promptitudine şi el avu grijă 
să-şi completeze informaţiile pe care i le furnizase domnişoarei 
de Guérigny despre Jeanne-oarba şi despre fiul său. Era un om 
prudent, maiorul! 

„Trebuie, îşi spuse el, ca micul baron să aibă timp să se 
întoarcă împreună cu mine la Paris şi, acolo, noi vom putea 
organiza în voie toată punerea în scenă la care m-am gândit.” 

Astfel, fără ocolişuri, acesta îi spusese domnişoarei Blanche de 
Guérigny: 

— O veţi găsi pe Jeanne-oarba la Neuilly, într-o casă mică, 
aflată în stânga podului. Dar, aceste informaţiile pe care vi le-am 
dat, domnişoară, mi-au fost trimise din Paris, unde se află sediul 
unei misiuni religioase de care aparţin; şi, vedeţi, aceste 
informaţii nu sunt complete pentru că nu mi s-a spus unde puteţi 
să vă întâlniți cu aceste două persoane de a căror existenţă v- 
am anunţat. Dar iată ce se va întâmpla: a doua zi după sosirea 
noastră la Paris, veţi primi prin poştă o scrisoare din care veţi 
afla tot ceea ce nu v-am spus eu. 

Domnişoara de Guérigny ajunse în Paris cu trenul, la miezul 
nopţii. Imediat ce sosi acasă, se duse la culcare cuprinsă de o 
nerăbdare copleşitoare. 

Ea dormi puţin, aşteptând ziua următoare cu convingerea că 
la prima distribuire a scrisorilor, i se va aduce această scrisoare 
misterioasă care trebuia să-i indice în ce loc se va întâlni cu 
Jeanne-oarba. 

Dar, dimineaţa trecu, apoi ziua... 

Blanche nu văzu pe nimeni venind. 

— Fără îndoială că nu s-a aflat de întoarcerea mea la Paris, îşi 
spuse ea. 

Şi ea aşteptă în continuare. 

In dimineaţa următoare, o scrisoare netimbrată, cu un sigiliu 
sub forma unei cruci, avea scrise cuvintele: Fraternitatea 
creştină! 

Această scrisoare conţinea aceste rânduri, fără semnătură: 


„Domnişoara de B... a avut o viaţă atât de tristă, a avut atât 
de multe necazuri, încât trebuie să vă purtaţi cu cea mai mare 
precauție. O rugăm pe domnişoara de Guérigny să nu se 
prezinte acasă la domnisoara de B... decât miercuri seara, la ora 
opt... Această mică întârziere ne este necesară pentru a o 
pregăti pe domnişoara de B... pentru această întâlnire. 

Domnişoara de B..., adică Jeanne-oarba, locuieşte pe strada 
Neuilly. 

Domnişoara Blanche de Guérigny poate, în seara zilei de 
miercuri, să ia din stația cu trăsuri din piața Belle Chasse, birja 
cu numărul 20.013 şi să-i spună birjarului: „La Neuilly!” Birjarul 
va şti ce să facă şi vă va conduce la destinatie.” 


Imaginaţia înflăcărată a domnişoarei Blanche de Guérigny nu 
se sperie de aceste indicaţii misterioase, care puteau foarte bine 
să ascundă o capcană. 

Această scrisoare sosise în dimineaţa zilei de marţi. 

Blanche aşteptă seara următoare cu nerăbdare şi, după cină, 
ea manifestă intenţia de a ieşi. 

— Unde te duci? o întrebă mama ei. 

— Mă duc să o salut pe mătuşa mea, Maurion. 

Domnişoara de Maurion era o fată bătrână, mătuşă de modă 
bretonă, care locuia în strada Verneuil şi pe care Blanche o vizita 
foarte des mergând pe jos. 

Doamna de Guérigny nu făcu nicio obiectie şi Blanche ieşi, 
însoţită de cameristă. 

Cum tinerei nu-i plăcea să mintă, ea trecu, într-adevăr, pe la 
casa domnişoarei de Maurion din strada Verneuil. 

Bătrâna domnişoară lua cina afară. Blanche îi lăsă o carte şi îşi 
continuă drumul său spre piaţa Belle-Chasse. 

Nu era decât o birjă în staţie. Aceasta avea numărul 20.013. 

Blanche îi spuse servitoarei ei să se urce lângă ea şi îi spuse 
birjarului: 

— La Neuilly! 

Birjarul auzi imediat ordinele sale, deoarece plecă fără să 
emită vreo obiectie. 

O oră mai târziu, cu alte cuvinte, pe la ora opt şi jumătate, 
birja se opri în faţa unei porţi a unei case mici în care noi deja 
am intrat şi unde locuia Jeanne-oarba. 

— Aşteaptă-mă, Mariette, spuse Blanche. 

Ea sări din birjă şi sună. 

Bătrâna servitoare veni să-i deschidă uşa şi domnişoara de 
Guérigny intră lăsându-şi servitoarea în birjă, în faţa porţii. 


Capitolul XXXIII 
Blanche nu-i povestise mamei sale despre ce s-a întâmplat la 
această întrevedere a sa cu Jeanne-oarba şi acela pe care ea îl 

credea fiul ei. 

Marchiza, cu toate acestea, era obişnuită să se supună voinței 
fiicei sale căreia îi lăsase o independenţă aproape absolută. 

Blanche se întoarse la ora zece seara. 

Mama ei nu-şi imaginase că ea ieşise pentru a merge în altă 
parte decât de a merge la mătuşa ei care locuia pe strada 
Verneuil. 

In dimineaţa următoare, domnişoara de Guérigny intră în 
camera mamei sale destul de devreme. 

— Mamă, spuse ea, am venit să vorbesc cu tine despre ceva 
serios. 

— Vorbeşte, copila mea. 

— Ce avere avem? 

— Aproape şase sute de mii de franci rentă. 

— Care-i partea din această sumă ce reprezintă moştenirea de 
la unchiul meu? 

— Aproape trei sute de mii de franci venit. 

— Cât cheltuim noi în fiecare an? 

— Dar, de ce îmi pui toate aceste întrebări, copilă dragă? 

— Răspunde, totuşi. 

— Noi nu cheltuim mai mult de jumătate din veniturile 
noastre. 

— Deci, dacă ai pierde trei sute de mii de franci pe an... 

— Dar, copilă... 

— Asta nu te-ar deranja, nu?... 

— Nu te înţeleg, fiica mea. 

— Este destul de simplu, spuse Blanche cu mult calm. Vreau 
să restitui fiului unchiului meu averea pe care am moştenit-o de 
la tatăl său. 

— Dar acesta nu este un fiu legitim! spuse marchiza, - şi 
copilul natural ar avea dreptul, strict vorbind, doar la o treime 
din succesiune. 

— Ah! mamă, nu este bine să vorbim astfel. 

— De ce? 

— Pentru că ştii că dacă unchiul meu ar fi regăsit-o pe 
domnişoara de B... el s-ar fi căsătorit cu ea. 

— Este adevărat. 

— Deci, în opinia noastră, Raymond, - astfel, se numeşte... 

Si Blanche şopti cu emoție: „Ca şi e!” 

Apoi, continuă: 

— Deci, în opinia noastră, Raymond este fiul, adevăratul fiu al 
unchiului meu... 

— Dar, în fine, spuse marchiza încercând să apere moştenirea 
copilului său, unchiul tău nu i-a lăsat un venit acestui fiu... 

— Ce contează? 

Marchiza suspină: 

— Dragă copilă, spuse ea, tu eşti stăpână atât pe averea ta 
cât şi pe inima ta... 

— Deci, pot face orice vreau. 

— Da, cu toate acestea... 

— Ah! O altă obiectie? 

— Ar fi bine, cred, să te consulti cu... vărul tău. 

— Raoul? 

— Da. 

Blanche tresări. Dar ea avu prezenţa de spirit de a se sustrage 
unui răspuns prea direct. 

— In primul rând, spuse ea, vărul meu va gândi cu siguranţă 
la fel ca mine, mai ales că este foarte bogat... In fine, nu sunt 
încă... soţia sa. 

Marchiza suspină şi tăcu. 

Blanche scrise un bilet domnului Defodon, notarul de pe 
strada Neuve des Petits Champs, rugându-l să meargă la hotel, 
cât mai curând posibil. 

O oră mai târziu, domnul Defodon sosi. 

— Domnule, îi spuse Blanche de Guérigny, am procură de la 
mama mea pentru a regla diverse afaceri care ne interesează. 

Notarul se înclină în faţa ei. 

— Doar că, spuse ea cu un surâs, permiteţi-mi să vă spun 
despre ce este vorba pentru că eu sunt foarte lipsită de 
experienţă. Cum aş putea transfera unei terţe persoane o parte 
din averea noastră? 

Avocatul făcu ochii mari. 

— Cum ar fi, continuă Blanche, suma de trei sute de mii de 
franci pe an. 

Domnul Defodon tresări. 

— Care este cel mai ieftin mod? continuă Blanche cu mult 
calm. 

Avocatul se gândi pentru un moment. . 

— Este soţul dumneavoastră? spuse el. In acest caz, se poate 
prin contractul de căsătorie. 

Blanche zâmbi. 

— Nici vorbă, spuse ea. Eu nu sunt căsătorită. 

— Atunci, nu înţeleg. 

— Are puţină importantă! 

— Ei bine! domnişoară, dacă cele trei sute de mii de franci pe 
an sunt în titluri la purtător, acest transfer se poate face foarte 
repede. 

— Ah! Foarte bine. Spuneti-mi, atunci, din ce este alcătuită 
averea mea? 

— Două treimi în valori imobile, o treime în titluri de valoare. 

— Şi aceste imobile?... 

— O parte reprezintă câteva case în Paris. 

— Bine. Puteţi să vindeti pentru un milion aceste case, într-un 
timp foarte scurt? 

— Oh! Cu siguranţă. 

— Şi să-mi aduceţi, poimâine dimineaţă, în portofel, toate 
titlurile de valoare care sunt depuse în banca dumneavoastră? 

— Dacă insistaţi... 

— Da, vă rog să-mi faceţi această plăcere. 

Domnul Defodon părăsi hotelul din strada Babylone spunând: 

— Cred că domnişoara Blanche de Guérigny a înnebunit. 


* 
x * 

Înainte de a explica purtarea domnişoarei Blanche, trebuie să- 
i însoţim pe Olivier de Kermarieuc si pe Raymond. 

După plecarea tânărului blond care, ca şi el, se numea 
Raymond, cei doi tineri îşi continuară foarte linistiti cina. 

— Eşti calm, îi spuse Olivier. 

— Totul este atât de simplu, spuse Raymond. 

Şi el vorbi despre altceva. 

Cei doi tineri îşi petrecură seara împreună şi Olivier îl conduse 
pe Raymond acasă la el. 

— Eşti priceput la pistoale? îl întrebă el. 

— Destul, spuse Raymond. 

— Să vedem? spuse Olivier conducându-l pe Raymond în 
fumoarul lui şi punându-i în mână un pistol. 

Raymond îl încărcă cu trei gloanţe, unul câte unul, apoi se 
amuză încercând ca, dintr-o singură împuşcătură, să lovească 
două lumânări aflate la o margine a mesei. 

— Acum sunt liniştit, spuse Olivier. 

— Ah! 

— Tu tragi ca Devisme36. 

— Nu chiar! răspunse Raymond cu modestie. 


36 Louis-François Devisme (1806-1873) - fabricant de arme. 

— Acest domn care te-a provocat este deja un om mort. 

— Cred că da, spuse Raymond cu o linişte perfectă. 

— Ai un al doilea martor? 

— Nu. ȘI 

— Voi merge la club să caut unul. Intinde-te şi dormi, restul 
mă priveşte. 

Raymond se duse la culcare gândindu-se la Blanche şi dormi 
până la ora cinci şi jumătate dimineaţa, visând-o pe tânăra şi 
frumoasa fată. 

Olivier veni să îl trezească. 

— Imbracă-te, spuse el, vreau ca noi să ajungem primii. 

— Ai găsit pe cineva ieri la club? 

— Da, un adolescent, domnul de Mareuil, care va fi bucuros să 
ia parte la duel. 

— Unde este? 

— Ne aşteaptă jos în trăsura lui. 

— Ai pistoalele? 

— Le am pe ale mele. Sunt bune. Dacă le vei trage la sorţi, nu 
va fi rău. 

Raymond îşi făcu toaleta cu multă atenţie şi cochetărie ca şi 
cum ar fi mers la un bal. La şase şi un sfert, el cobori, dând 
braţul lui Olivier. Domnul de Mareuil avea un cupeu mare cu 
patru locuri. Şi-au pus pistoalele pe perna din spate, iar trăsura 
plecă la trap. 

Douăzeci de minute mai târziu, Raymond şi martorii săi 
ajunseră primii la locul de întâlnire. 

— Mă întreb, spuse Raymond, ce este oare adversarul meu. 

— Un filfizon, în primul rând. 

— Şi apoi... 

— Probabil este noul iubit al dragei tale Antonia. 

— Ce prost, şopti Raymond, să se lupte pentru o femeie care 
nu-l iubeşte! 

— Pe cuvânt! spuse Olivier întinzând mâna spre principala 
alee dinspre poarta Mailot, adversarul tău este mult mai serios 
decât m-aş fi aşteptat. 

— Cum aşa? 

— Uitä-te! 

Şi arătă spre o birjă care se opri la treizeci de paşi şi din care 
cobori tânărul blond însoţit de martorii săi. Martorii pe care îi 
alesese erau doi ofiţeri. 

De când devenise fiul Jeannei-oarba, micul baron locuia la 
Neuilly. 

El se întoarse de la Paris la ora nouă seara, apoi trecu podul şi 
merse în Courbevoie şi intră în cafeneaua Militaire. 

Acolo, el abordă doi ofițeri şi le ceru acest serviciu pe care 
niciunul dintre cei doi ofițeri nu-l refuzară, adică, să-i servească 
drept martori. 

Olivier şi domnul de Mareuil făcură câţiva paşi înainte, ofiţerii 
la fel. 

Se salutară fiecare în parte, apoi stabiliră condiţiile în care 
urma să se desfăşoare duelul. 

— Domnule, îi spuse unul dintre ofiţeri lui Olivier, domnul 
Raymond, pe care noi îl asistăm, ne-a spus că motivele acestui 
duel sunt foarte serioase. 

— Dacă asta vreţi să credeţi... spuse Olivier cu nonşalanţă. 

— El intenţionează să lupte până la moarte! 

— De ce nu, răspunse domnul de Kermarieuc cu acelaşi calm. 

Armele au fost trase la sorti. Sortii au decis ca Raymond să se 
lupte cu pistoalele lui Olivier. 

Aceşti domni intrară într-un desiş, împreună cu martorii, care 
numărară treizeci de paşi, încărcară pistoalele, le înmânară 
ambilor adversari şi, aşa cum cerea obiceiul, urma ca fiecare 
dintre ei să tragă câte trei focuri. 

Raymond îl tinti pe adversarul său. 


Capitolul XXXIV 

In dimineaţa zilei în care micul baron îl provocă pe adevăratul 
Raymond la Maison d'Or, domnişoara Blanche de Guérigny ieşi 
din hotelul său de pe strada Babylone, pe la unsprezece 
dimineaţa, fără valet, şi îi zise vizitiul ei: 

— Du-mă la Neuilly. 

Douăzeci de minute mai târziu, trăsura sa se opri la uşa 
micutei case locuite de Jeanne-oarba. 

Tânăra o găsi pe această femeie pe care unchiul său o iubise 
atât de mult, singură în salon. 

Micul baron, cel despre care credea că este fiul său, ieşise. 

Blanche îşi petrecu braţele în jurul gâtului oarbei şi îi spuse: 

— lertaţi-mă că am aşteptat trei zile întregi, doamnă, înainte 
de a veni să vă văd. Dar, am vrut să discut serios cu 
dumneavoastră şi am fost nevoită, pentru acest lucru, să mă 
lămuresc asupra unor anumite certe detalii referitoare la unele 
afaceri pe care le-am ignorat complet. 

Fata se aşeză lângă oarbă şi continuă: 

— Am venit să vă vorbesc despre fiul dumneavoastră. 

Jeanne tresări şi strânse mâinile domnişoarei Blanche. 

— Dacă unchiul meu ar fi trăit, dacă v-ar fi regăsit, continuă 
domnişoara de Guérigny, cu siguranţă el ar fi făcut totul ca fiul 
său să-i poarte numele. 

Oarba oftă şi două lacrimi mari îi scăpară din ochii fără viaţă. 

— Vreau, cel puţin, să îi redau averea... 

— Ah! spuse Jeanne-oarba, nici fiul meu şi nici eu, 
domnişoară... 

Blanche o împiedică de a o refuza. 

— Eu voi fi bogată în continuare, spuse ea. 

Oarba o prinse pe fată de braţe. 

— Dumnezeule! murmură ea, de ce nu sunt în ochii lumii 
văduva unchiul dumneavoastră? De ce nu am dreptul să vă 
spun: „Fiţi fiica mea!”? 

Blanche suspină: 

— Oh! Ştiu, spuse ea, că fiul unchiului meu este demn de 
mâna mea. Ar fi chiar potrivită, în ochii celor două familii ale 
noastre, o căsătorie care ne-ar reuni; dar, vai! doamnă, aţi 
iubit... aţi suferit... şi ştiţi, inima noastră nu ne aparţine... 

— Sărmană copilă, şopti oarba, iubiţi? 

— Da. 

— Dar, nu este posibil să vă cedati o parte din avere astfel... 

— Omul pe care-l iubesc are o inimă nobilă, spuse Blanche cu 
mândrie. Acesta va avea, ca şi mine, acelaşi sentiment de 
datorie în ceea ce-l priveşte pe fiul dumneavoastră. 

Jeanne încercă să insiste în continuare. 

Ea sperase, măcar pentru o clipă, să o poată convinge pe 
Blanche să renunţe la acest gest de mărinimie, dar şi de 
umilinţă: o mamă este atât de mândră de fiul său!... Dar 
Blanche, cu un singur cuvânt, îi nărui toate iluziile. 

Tânăra o convinsese pe oarbă să accepte pentru fiul său 
averea ducelui de B... 

— Transmiteti-i fiului dumneavoastră, îi spuse în timp ce 
pleca, că îl aştept mâine seară, la mama mea. 

Blanche părăsi strada din Neuilly. 

Atunci când trăsura ei traversa piaţa Etoile, un tânăr îmbrăcat 
modest cobora dintr-un omnibuz*”. 

Era micul baronul. 


37 Omnibuz - un fel de trăsură asemănătoare cu diligenta, care 
servea pentru transportul în comun al călătorilor, pe rute fixe. 

Domnişoara de Guérigny îl recunoscu, îi făcu un semn, îi 
ordonă vizitiului său să oprească şi-l rugă pe pretinsul fiu al 
Jeannei-oarba să urce lângă ea. 

— Vere, spuse ea, am venit să o văd pe mama dumneavoastră 
şi am lămurit cu ea micile noastre afaceri. 

Complicele maiorului ştia destul de bine meseria sa de 
seducător. El o învălui pe tânăra fată cu o privire plină de iubire. 

Blanche tresäri sub greutatea acestei priviri ghicindu-i 
semnificaţia. 

„Haide! îşi spuse ea, trebuie să-l opresc pe fiu aşa cum am 
oprit-o pe mamă şi să le înlătur speranţele lor comune.” 

Şi, întinzând mâna spre tânăr: 

— Dar, spuse ea, să vorbim despre motivul pentru care v-am 
rugat să urcați aici, lângă mine. 

Baronul o privi cu un aer de cuceritor. 

„Ea îmi va oferi mâna, gândea el; acest lucru mă va scuti de a 
i-o cere. Mereu mi-a plăcut lucrul făcut pe trei sferturi.” 

Blanche continuă: 

— Sunteţi fiul unchiului meu şi, probabil, în adâncul sufletului 
său, el s-a gândit la apropierea dintre dumneavoastră şi mine. 

— Ah! domnişoară... murmură micul baron cu o emoție foarte 
bine jucată. 

— Din păcate, continuă Blanche, când am aflat de existenţa 
dumneavoastră, inima mea era deja dăruită, mâna mea deja 
promisă... 

Micul baron consideră că era convenabil să pălească puţin şi 
să manifeste o durere vie. 

— Dar noi vom fi prieteni, încheie Blanche, ori prietenia are 
valoarea ei în această lume. 

Micul baron afişă o stupoare plină de tristeţe, o disperare fără 
limite. 

Blanche opri din nou trăsura sa. 

— Acum, îi spuse ea, că v-am vorbit sincer, permiteţi-mi să vă 
redau libertatea. Vă veți întoarce probabil la mama 
dumneavoastră?... 

— Da, domnişoară. 

— Veniti mâine în strada Babylone. Mama mea vă aşteaptă la 
cină. Mâine vom încheia micile noastre afaceri. 

Micul baron cobori, încă palid şi bulversat, şi salută cu 
stângăcie. 

— Bietul băiat! murmură Blanche. 

Apoi ea se gândi la Raymond, la acel Raymond pe care-l 

iubea... 

— Oh! nu, spuse ea, unchiul meu s-ar fi supărat pe mine dacă 
l-as fi sacrificat pe acela care a făcut să-mi bată inima atât de 
tare. 

Blanche se reîntoarse în hotelul din strada Babylone. 

Mama ei ieşise. In schimb, domnul Defodon, notarul, sosise. 

El avea sub braţ un portofel voluminos. 

Blanche îl primi în salon. 

— Uitaţi, domnişoară, spuse notarul, titlurile de proprietate şi 
titlurile de rentă pe care mi le-aţi cerut. 

— Ati vândut casele? 

— Actele au fost întocmite ieri. 

— Deci, acel portofel conţine... 

— Trei milioane nouă sute de mii de franci. 

Notarul etală diferitele titluri pe o masă şi tânăra le verifică, 
unul după altul. Apoi, ea semnă pentru primirea lor şi puse 
portofelul într-un mic sertar pe care-l încuie cu cheia. 

Notarul plecă, apoi Blanche îşi spuse: 

„Am de gând să-i înmânez vărului meu averea sa. Mama mea, 
care încă mai crede că mă voi căsători cu vărul meu Raoul, 
pretinde să-şi dea şi el consimţământul; dar eu nu mă îndoiesc 
de faptul că Raoul va fi de acord cu ceea ce am hotărât...” 

Şi, Blanche continuă să viseze la Raymond, murmurând în 
continuare: 

„Trebuie totuşi, să-i mărturisesc adevărul mamei mele. Vărul 
meu Raoul o iubeşte pe doamna de Bertaut, eu îl iubesc pe 
Raymond... Este un schimb care ne-ar face pe toţi fericiţi... De ce 
mama mea ar fi nefericită?...” 


Capitolul XXXV 

Domnul baron Raoul de Saunières luă, dacă vă amintiţi, o 
trăsură pentru a merge să cineze cu verişoara lui, domnişoara 
Blanche de Guérigny, în timp ce Olivier de Kermarieuc şi 
Raymond intrau la Maison Dorée. 

Când Raoul ajunse, tânăra era singură în salon. Ea îi luă 
ambele mâini şi le strânse cu afecţiune. 

— Vărul meu drag, spuse ea, mi-am dorit de mult timp să vă 
reîntâlnesc. 

— Şi eu, spuse râzând tânărul bărbat, aştept de mult timp 
acest moment, pentru că aţi fost foarte misterioasă cu mine, 
dragă verişoară. 

— Adevărat? 

— Cum? Ați uitat plecarea dumneavoastră precipitată de la 
castelul Orgerelle? 

— Aşa este!... Ei bine! Voi încerca să repar greșelile mele. 

— Haideţi! Vă ascult... 

— Ah! Văd că treceţi foarte repede la subiect!... 

— Intr-adevär! 

— Dar, în primul rând, veţi răspunde întrebărilor mele. 

— Fie! Intrebaţi-mă. 

— Mă voi baza pe bunul dumneavoastră simţ şi sunt sigură că 
veţi avea acelaşi punct de vedere ca şi mine. 

— Despre ce este vorba? 

— Nu-i aşa că ati moştenit un unchi? 

— Fără îndoială. Unchiul meu, cavalerul de Orgerelle, fără 
copii, a murit şi mi-a lăsat o sută unsprezece mii de franci rentă 
anuală. 

— Dar, şi-a făcut un testament? 

— Desigur, chiar dacă era inutil, pentru că eram singurul 
moştenitor natural al său. 

— Bine! Să presupunem acum că unchiul dumneavoastră nu 
şi-ar fi făcut testamentul şi că l-aţi fi moştenit în conformitate cu 
legea. 

— Fie! Să zicem. 

— Să presupunem în continuare, spuse Blanche de Guérigny, 
că unchiul dumneavoastră a murit în urma unui accident 
vascular cerebral şi că intenţia sa nu era să vă lase moştenire 
averea sa. Dar, timpul care i-a lipsit, a făcut să-i mosteniti toate 
bunurile şi, într-o zi, o circumstanţă neprevăzută v-a dezvăluit 
adevărul. Unchiul dumneavoastră nu dorea să vă lase averea. Ea 
era destinată, dimpotrivă, unei alte persoane. Aceasta era 
dorinţa lui, aşa îi dicta inima, dar un concurs de împrejurări 
misterioase l-au împiedicat să lase moştenirea cui dorea. Intre 
timp, el a murit şi dumneavoastră l-aţi moştenit. 

— lată cam multe ipoteze, spuse Raoul, râzând. 

— Poate, dar admiteţi-le. Ei bine! Dacă într-o zi, persoana 
căreia îi era destinată averea sa ar apărea în drumul 
dumneavoastră, ce aţi face? 

— l-aş înapoia averea unchiului meu. 

Blanche întinse mâna spre vărul său. 

— Sunteţi un adevărat gentilom, spuse ea, şi mă aşteptam la 
acest răspuns din partea dumneavoastră. Acum, ascultaţi-mă. 
Noi vom ieşi din acele presupuneri pentru a intra în realitate. 

Astfel, domnişoara de Guérigny îi povesti vărului său această 
istorie pe care noi o cunoaştem, a Jeannei-oarba, a contelui 
Victor şi a marchizului Gontran. 

Ea îi spuse cum, după ce aflase adevărul, ea părăsise în grabă 
Orgerelle pentru a reveni la Paris; cum o regăsise pe domnişoara 
de B... şi pe fiul său. 

— Mi-aţi aprobat alegerea, spuse ea în concluzie. Nu am decât 
un lucru de făcut şi asta voi face mâine: li voi restitui averea! 

Domnul de Saunières se înclină. 

Chiar în acel moment, marchiza de Guérigny intră. 

— Uite, mamă, spuse Blanche, iată că vărul meu tocmai mi-a 
aprobat în întregime decizia. 

Marchiza îl privi pe Raoul. 

— Sunt pe deplin de acord cu punctul de vedere al verişoarei 
mele, spuse baronul. 

— Atunci, murmură doamna de Guérigny subjugată de voinţa 
fiicei sale, să fie cum doriţi amândoi, copiii mei. Şi acum, haideţi 
să cinăm, adăugă ea. 


Capitolul XXXVI 

Raoul de Saunières nu se cază în casa verişoarei lui, în Paris, 
ci la hotelul Helder, de pe strada Helder, unde se cazau 
gentilomii cu renume, burghezi şi morvanezi. 

El plecă de la hotelul din strada Babylone la ora zece şi se 
întoarse pe jos pe bulevard. 

El spera să-i întâlnească pe Raymond şi Olivier, fie la 
cafeneaua Tortoni, fie la clubul lor. 

Dar Olivier, să ne amintim, îl conduse pe Raymond la casa sa 
din strada Victoire, pentru a vedea cât de bine trage cu pistolul. 

Raoul nu-i întâlni, astfel reveni la hotelul său. 

El găsi două scrisori în căsuţa poştală, una de la mama sa, 
alta, al cărei scris îi era necunoscut. 

După ce citi noile veşti de la mama sa, deschise a doua 
scrisoare şi citi aceste câteva rânduri: 


„Dacă baronul Raoul de Saunieres este interesat de prietenii 
săi, domnul Olivier de Kermarieuc şi domnul Raymond, va 
aştepta vizita unui necunoscut, mâine, la ora şapte dimineața.” 


Scrisoarea nu purta nicio semnătură. 
Baronul se culcă foarte nedumerit, dormi puţin şi aşteptă 

venirea zilei cu multă nerăbdare. 

Ce putea să-i comunice acel străin în legătură cu Olivier şi 
Raymond? 

A doua zi, la ora şapte fix, în timp ce valetul de la hotel 
aprindea focul în camera baronului, se auzi o bătaie la uşă. 

Raoul îl văzu intrând pe Baptiste, valetul de cameră al 
domnului Vulpin, vecinul său din Morvan. 

Baptiste era îmbrăcat îngrijit şi avea un aer solemn, lucru care 
nu produse nicio impresie deosebită baronului. 

Raoul nu îşi imagină vreo clipă că Baptiste ar putea fi acel 
necunoscut despre care se vorbea în biletul misterios pe care-l 
primise cu o zi înainte. 

El crezu că domnul Vulpin, ştiindu-l la Paris, îl invita la masa 
de prânz. 

— Bună ziua, Baptiste, spuse el, ce mai face stăpânul tău? 

— Nu ştiu, domnule baron. Totuşi, ştiu că era încă bine când 
am plecat din serviciul său. 

— Nu mai eşti în serviciul domnului de Vulpin? 

— Nu, domnule. 

— De când? 

— De trei zile. 

— Ah! Şi vrei să intri în serviciul meu? 

— Nu, domnule baron. 

Raoul rămase uimit. El îl concedie pe valetul hotelului. 

— Eu sunt cel care mi-am permis să vă scriu, domnule baron, 
spuse Baptiste. 

— Tu? 

— Da, domnule baron. 

Raoul îl privi pe valet cu uimire, dar Baptiste continuă calm: 

— Îl rog pe domnul baron să nu vadă în persoana mea decât, 
spuse el, un deţinător al unei mare secret. 

— Ce vrei să spui? 

— Un secret care poate aduce fericirea sau nenorocirea d-lui 
Raymond, prietenul domnului Olivier şi iubitul domnişoarei de 
Guérigny. 

Raoul tresări brusc. El nu se asteptase ca Baptiste să fie atât 
de bine informat. 

Baptiste continuă: 

— Cineva este pe punctul de a-i fura domnului Raymond 
numele şi averea. Eu singur pot să împiedic acest lucru spunând 
ceea ce ştiu. 

— Tu? Dar cum? Despre ce nume, despre ce avere vorbeşti? 

Baptiste se uită la pendulă. 

— Domnule baron, spuse el, este ora şapte şi zece minute; la 
opt şi jumătate voi lua trenul expres spre Calais şi în această 
seară, la miezul nopţii, voi fi la Londra. Vreau să vă spun că nu 
am timp pentru a intra în detalii minutioase. lată acum ce 
propunere vă fac. 

Baptiste îşi descheie haina, trase din buzunar o scrisoare într- 
un plic gri care părea foarte voluminos şi, arătând-o baronului: 

— Secretul se află aici. Veţi găsi documente suficiente pentru 
a aresta doi escroci care, vă repet, sunt pe punctul de a-l 
deposeda pe domnul Raymond de bunurile sale. 

— Dar, în fine, spuse baronul întinzând mâna pentru a lua 
scrisoarea, cine sunt aceşti oameni? 

— Oh! Un moment, spuse Baptiste. Nu vă voi lăsa această 
scrisoare decât cu două condiţii... 

— Care? 

— In primul rând, domnul baron îmi va da cuvântul său că nu 
va deschide această scrisoare decât după o oră, adică atunci 
când eu voi fi plecat. 

— Apoi? 

— După aceea, el îl va sfătui pe domnul Raymond să-mi 
trimită la Londra, un cec cu o sută de mii de franci. 

— O sută de mii de franci? exclamă baronul uimit. 

— Dumnezeule! Domnule, murmură Baptiste cu un calm care 
îl impresionă puternic pe Raoul, este o sumă foarte mică ţinând 
cont că domnul Raymond are mai multe milioane. 

— Fie! spuse Raoul, îţi dau cuvântul meu de onoare şi îţi 
garantez chiar şi acea sută de mii de franci, dacă ceea ce-mi 
spui este adevărat. 

Baptiste puse scrisoarea pe cămin, făcu o plecăciune adâncă 
şi se retrase. 

„Ce aventură ciudată! gândi domnul de Saunières. Vor să-l 
jefuiască pe Raymond de un nume şi o avere. Un nume! Dar, de 
fapt, nici el, nici Olivier nu mi-au spus încă... Ce ciudat! De 
asemenea, este ciudată povestirea verişoarei mele Blanche, 
istorie pe care mi-a spus-o în seara asta.” 

Apoi, baronul se uită la pendulă, la rândul său, şi aşteptă cu 
nerăbdare să treacă ora pe i-o solicitase Baptiste pentru a 
deschide scrisoarea... 

Capitolul XXXVII 

Să explicăm acum care era motivul pentru care maestrul 
Baptiste, fostul valet al domnului Vulpin, se decisese să-i trădeze 
pe cei cărora le fusese complice. 

In seara acelei zile în care sperase ca Raymond să cadă în 
râpă şi să se frângă într-o mie de bucăţi după prăbuşirea 
podului, Baptiste îi văzu revenind acasă atât pe Raymond cât şi 
pe Olivier, perfect sănătoşi şi nevătămaţi. 

El petrecu o noapte rea şi, a doua zi de dimineaţă, el îşi luă 
arma pe umăr şi o luă pe drumul care ducea spre satul în care 
maiorul şi micul baron erau cazaţi. 

Când ajunse la Cerizay, maiorul şi complicele său dispăruseră. 

Totuşi, ei îi lăsară un bilet cu adresa la care puteau fi găsiţi. 

Acest bilet avea scris, după cum urmează: 

„Cred că am devenit suspecți; suntem spionați!” 


„Adio, celor cincizeci de mii de franci ai mei!” îşi spuse 
Baptiste imediat ce citi acest bilet. Dar, când află seara, de 
plecarea domnişoarei de Guérigny şi de plecarea, pentru a doua 
zi, a lui Raymond şi Olivier, istetul valet se gândi că maiorul şi 
micul baron au vrut să scape de el. 

De atunci, Baptiste nu mai avu decât un singur scop, să îi 
urmărească. 

El părăsi Bois-Lambert a doua zi după plecarea lui Raymond şi 
Olivier, veni la Paris şi începu să supravegheze acţiunile 
maiorului şi ale complicelui său. 

Maiorul locuia la mai multe adrese, rând pe rând, şi purta mai 
multe nume, în funcţie de circumstanţe. 

Baptiste se deghiză într-un cărbunar, îşi înnegri faţa şi, 
purtând pe umeri un coş încărcat de cărbuni, ajunse într-o seară 
într-una din camerele mobilate din strada Rocher, în care 
maiorul dormea de obicei şi unde purta numele de domnul 
Walter. 

Maiorul nu-l recunoscu. 

Baptiste depuse coşul său şi plecă, nu înainte de a observa 
într-un colţ al camerei mobilate, un cufăr vechi din piele. 

„Aş paria pe orice, îşi spuse Baptiste, că, dacă maiorul are 
documente compromiţătoare, acolo sunt ascunse.” 

A doua zi, Baptiste, care aştepta în apropierea micului hotel 
din strada Rocher, văzu pe maior ieşind, mergând pe jos până la 
piaţa Laborde şi urcând într-o trăsură. 

Atunci, valetul intră cu hotărâre în hotel şi îi spuse băiatului, 


— 148 — 


— Nopțile de la Maison Dorée — 


pe care-l întâlni pe scări: 

— Am adus cărbune pentru domnul Walter. 

— lată, aceasta este cheia, îi spuse băiatul, fără nicio lipsă de 
încredere. Este la numărul 14. 

Baptiste intră, închise uşa după el şi descuie cu un şperaclu 
închizătoarea cufărului. 

La prima vedere, cufărul nu conţinea decât lenjerie de pat şi 
haine, dar degetele experimentate ale lui Baptiste aveau să dea 
în curând de un fund dublu şi în acesta găsi un portofel. 

Baptiste îl luă, apoi închise fundul dublu al cufărului. 

Portofelul conţinea o voluminoasă corespondenţă în limba 
germană şi în engleză, mai mult, un paşaport austriac pe numele 
Hermann Getzinger - un condamnat eliberat condiţionat, care 
avea permisiunea să meargă în Franţa. 

In ceea ce priveşte scrisorile, acestea conţineau documente 
foarte curioase despre micul baron şi antecedentele lui. 

Un singur document lipsea spre nefericirea lui Baptiste, era 
acel fals pe care Baptiste îl întocmise altădată şi cu care maiorul 
îl şantaja, folosindu-l ca pe o sabie a lui Damocles. 

„Haide! gândi Baptiste, trebuie să actionez cu prudenţă.” 

A doua zi el se prezentă la domiciliul micului baron. Maiorul 
era acolo. Era ora zece seara. Era ziua de dinaintea celei în care 
micul baron trebuia să se lupte cu adevăratul Raymond. 

Maiorul, văzându-l pe Baptiste intrând, rămase puţin surprins 
şi oarecum încurcat. 

— Cum! spuse el, iată-te. Te credeam la Bois-Lambert... 

— Am fost acolo până în această dimineaţă, spuse Baptiste. 
Domnul Vulpin mi-a scris să mă întorc. El are nevoie de mine aici 
şi, adăugă valetul coborându-şi privirea, m-am gândit că şi 
dumneavoastră aveţi nevoie de mine poate... 

— Pff! spuse micul baron. 

— Nu, spuse maiorul. Dar vom face ceva pentru tine. 

— Ah! 

— Vei avea zece mii de franci fără să faci ceva! 

— Şi cele zece mii de franci, când mi le veţi da? 

— Mâine. 

— Unde ? 

— Vei face o plimbare pe malul apei până vei ajunge în 
spatele hotelului Saint-James, lângă pădure, şi mă vei aştepta, îi 
spuse maiorul. 

„S-ar spune, gândea Baptiste, că va încerca să mă omoare 
sau să mă înece. Morţii nu vorbesc.” 

Apoi, cu voce tare: 

— Nu puteţi să-mi daţi un mic avans în seara asta? 

Accentul lui Baptiste era simplu şi naiv. 

Maiorul deschise un portofel şi scoase o bancnotă de cinci 
sute de franci. 

— Ţine, spuse el, asta este în plus. 

Baptiste le mulţumi amândurora şi ieşi spunându-şi: 

„Ei mă consideră un neghiob.” 

El intră într-o cafenea, scrise scrisoarea domnului de 
Saunières apoi redactă un document foarte clar, foarte precis, în 
legătură cu manevrele maiorului şi micului baron care încercau 
să-şi însuşească moştenirea lui Raymond, cel adevărat. 

El puse acest document alături de hârtiile găsite în portofelul 
maiorului, adăugând: 

— Este suficient pentru a-i trimite la închisoare pe amândoi! 

Apoi, Baptiste se duse la culcare liniştit. El nu ştia că în ziua 
următoare Raymond şi micul baron urmau să se dueleze. 


Capitolul XXXVIII 

După ce Baptiste plecă, maiorul şi micul baron se priviră. 

— Ce diavol de valet, murmură micul baron. Cine se aştepta 
să-l vadă? 

— Fii calm, nu ne va mai deranja pentru mult timp. 

— Ah! | 

— Voi lăsa afacerile mele pe mâine seară. In plus, dacă îl vei 
omorî pe Raymond, el nu va avea niciun interes să ne trădeze. 

— E adevărat. 

— Dar, trebuie ca Raymond să moară. 

— Oh! Portarul din strada Rochechouart mi-a arătat acea 
metodă de a trage cu pistolul. Voi trimite glontul unde voi dori. 

— Este foarte bine. Doar că trebuie să te culci, dar, înainte de 
asta, să-ţi cauţi martorii. 

— Voi căuta doi ofiţeri din cazarma din Courbevoie, pe legea 
mea! Voi merge la cafeneaua lor. 

Să reamintim cititorului că după ce o regăsise pe mama sa, 
micul baron locuia cu ea, în strada Neuilly. 

Maiorul îl luă de braţ şi îl conduse pe bulevard, unde 
intenționau să găsească o trăsură. 

— Imi este totuna, spuse micul baron coborând pe strada 
Taitbout, dar mi-ar plăcea ca verişoara mea să se căsătorească 
cu mine. 

— Haida-de!... Cum să te gândeşti la aşa ceva dacă mâine 
seară îţi va da portofelul? 

— Aşa este. 

— Vom fugi în străinătate. 

— Este cel mai prudent. 

— Şi o vom instala acolo pe mama ta oarbă. 

— lată o idee care-mi place, pe cuvântul meu! 

— Totuşi, va trebui să-i faci o pensie. Merită. 

— Sunteţi prea generos, maiorule, zâmbi cu ironie micul 
baron. Bună seara, pe mâine... 

— Să ştii că mă vei găsi la restaurantul Porte Maillot. 

— Bun! 

— Voi fi acolo la ora şase şi jumătate şi voi aştepta producerea 
evenimentului. Bună seara... 

Micul baron se urcă într-o birjă şi ceru să fie dus la 
Courbevoie, unde, aşa cum v-am spus, el găsi doi ofiţeri care să 
fie de acord să-l servească în calitate de martori, a doua zi. 

Imediat se întoarse la Neuilly. 

Bătrâna servitoare bretonă veni să-i deschidă uşa. 

— Mama mea s-a dus la culcare? o întrebă el. 

— Nu încă, domnule. 

— Unde este? 

— In salon. 

Micul baron intră în salon în vârful picioarelor şi o văzu pe 
Jeanne stând întinsă într-un şezlong. 

Ea adormise aşteptându-l pe acela pe care-l credea fiul său. 

Tânărul se apropie de ea şi o privi cu un zâmbet batjocoritor. 

— Şi când te gândeşti că ea e mama mea! spuse el. 

Apoi, se retrase pe vârful picioarelor şi se duse la culcare, 
spunându-i servitoarei: 

— Trebuie să plec mâine dimineaţă de foarte timpuriu la Paris. 
Trezeşte-mă la ora şase. 


Capitolul XXXIX 

Baronul Raoul de Saunières, un adevărat gentilom, era un om 
care-şi respecta cuvântul. 

El îi promisese lui Baptiste să nu deschidă scrisoarea mai 
devreme de ora opt şi jumătate, aşa că el fu nevoit să aştepte. 

În timp ce-şi făcea toaleta de dimineaţă, se auzi soneria de la 
uşă. 

Era un vecin, un bătrân colonel spaniol, fostul camarad al lui 

Zumalacarregui*$, care locuia în hotel şi pe care-l întâlnise, cu 
două zile în urmă, acasă la doamna de Guérigny. 

Fidelitatea lui don Francesco y Borgas - acesta era numele lui 
- îi deschisese colonelului toate uşile suburbiei Saint-Germain şi 
cina o dată sau de două ori pe săptămână acasă la mama 
domnişoarei Blanche. 

— Bună ziua, colonele, spuse baronul văzându-l intrând. Cui îi 
datorez plăcerea vizitei dumneavoastră matinale? 

— V-am căutat şi ieri, domnule baron. 

— Ah! 

— Nu erati pe la ora cinci în faţa cafenelei Tortoni? 

— Într-adevăr... 

— Si, nu vorbeati cu doi tineri? 

— Da, eram cu doi dintre prietenii mei. 

— Ei bine! Despre ei vreau să vă vorbesc. 

— Oh! 

— După ce v-aţi despărţit, aceşti domni au mers să cineze la 
Maison Dorée, unde cinez şi eu din când în când. 

— Aţi făcut cunoştinţă cu ei? 

— Nu, dar am asistat la o scenă care s-a finalizat cu o 
provocare. 

— Cum? exclamă surprins baronul. 

— Unul dintre cei doi este un tânăr înalt şi blond, nu-i aşa? 

— Da. 

— Ei bine! El a fost provocat... 

— De cine? 

— De un alt tânăr. Ei trebuie să se dueleze la această oră... 

Domnul de Saunières îşi înăbuşi un tipät. 

— Eşti sigur? spuse el. 

— Mai mult ca sigur... Am auzit vorbindu-se de ora şapte, de 
poarta Maillot şi de pistoale. 

Domnul de Saunières, profund mişcat, sună violent după un 
servitor. 

— Du-te şi adu-mi o trăsură, îi spuse el băiatului de la hotel. 

Se îmbrăcă în grabă, nu se gândi să deschidă scrisoarea de la 
Baptiste pe care, totuşi, o puse în buzunar. 

— Unde mergeţi? îi spuse colonelul. 

— Alerg acasă la el. 

— Vreti să vă însoțesc, baroane? 

— Nu, e inutil. Vă mulţumesc!... 


38 Tomâs de Zumalacârregui y de Imaz - tactician militar spaniol. 
— 152 — 


— Nopțile de la Maison Dorée — 


Cinci minute mai târziu, baronul urca într-un cupeu al 
hotelului. El nu ştia unde locuia Raymond, dar ştia adresa lui 
Olivier. 

El ceru, prin urmare, să fie condus pe strada Victoire. 

— Monsenior de Kermarieuc este acasă? întrebă el. 

— El tocmai s-a întors, răspunse portarul, cu un prieten care a 
luptat într-un duel în această dimineaţă şi care este rănit... 

— Rănit! strigă baronul destul de emoţionat. 

El se repezi spre scară şi dintr-o săritură ajunse la usa 
domnului de Kermarieuc. 

Chiar Olivier însuşi veni să-i deschidă uşa. 

— Ah! prietene, îi spuse tânărului baron, sărmanul meu 
Raymond aproape că a fost ucis... Veniţi!... Veniţi!... 

Olivier îl conduse pe Raoul la dormitorul lui, unde Raymond 
fusese transportat. 

Acesta din urmă, plin de sânge, pe jumătate leşinat, era întins 
pe pat şi primea primele îngrijiri medicale - i se punea primul 
pansament. 


Capitolul XL 

Doi medici erau cu el. 

— Un inch** mai sus sau mai jos, spuse unul dintre ei 
baronului văzându-l intrând, şi era terminat. Din fericire, glontul 
a ricoşat într-o coastă şi rana este uşoară. Trei săptămâni de 
odihnă vor fi suficiente... 

Domnul de Saunières respiră uşurat. 

— Dar, de ce s-a duelat? îl întrebă Raoul pe Olivier. 

— El a fost provocat de un tânăr care se numeşte Raymond ca 
şi el. 

— Raymond? 

— Da. 

— Dar nu are şi un alt nume? 

— Nu ştiu. 

O idee apăru în mintea baronului. El îşi aminti de tânărul 
despre care îi vorbise verişoara sa în ziua precedentă, cu numele 
similar de Raymond, şi făcu legătura, în acelaşi timp, cu acele 
cuvinte misterioase ale lui Baptiste. 

— Domnilor, spuse unul dintre cei doi medici, rănitul are 


39 Inch - unitate de măsură pentru lungime „imperială” (sau anglo- 
saxonă); 1 inch = 2,54 cm. 

nevoie de linişte; trebuie să evite orice emoție. El a început să-şi 
revină din leşin, aşa că este inutil ca domnul să mai stea. 

Medicul îl indică pe Raoul. 

— Veniti pe aici, baroane, spuse Olivier. 

El îl luă pe tânăr de braţ şi îl conduse în camera vecină. 

— Nu vi se pare ciudat? şopti Raoul. Toată lumea se numeşte 
Raymond? 

— Pe naiba! spuse Olivier, este destul de ciudat ca doi indivizi 
cu acelaşi nume să se afle în aceeaşi circumstanţă. 

— Cred că îl cunosc pe al treilea. 

— Dumneavoastră? 

— Pentru că, adăugă baronul, acum ştiu de ce verişoara mea 
a venit înapoi în grabă la Paris. 

— Oh... 

— Ea a revenit pentru a restitui moştenirea pe care o are de la 
ducele de B..., un fost pair al Franţei - unchiul ei, fiului său 
natural, un tânăr pe nume Raymond, căruia, de-a lungul 
timpului, o mână misterioasă... 

Olivier îl întrerupse brusc pe domnul de Saunières. 

— Dar, spuse el, iată o poveste ciudată pe care o recunosc a fi 
a prietenului meu. 

— Ce prieten? 

— Raymond, pe legea mea! 

— Prietenul tău este acel fiul natural? 

— Da. Şi tot ce ştie despre tatăl său este că el era duce şi pair. 

Cum Olivier pronunţă aceste cuvinte, spusele lui Baptiste 
reveniră deodată în memoria baronului. 

„Sunt în tren, îi spuse Baptiste, cei care l-au deposedat pe 
domnul Raymond de numele şi de averea lui!” 

Baronul îşi descheie haina, scoase din buzunar scrisoarea de 
la Baptiste rupând în grabă sigiliul. 

Scrisoarea conţinea, pe lângă documentele compromiţătoare 
ale maiorului şi complicelui său, micul baron, un memoriu scris 
de Baptiste, în care el îşi recunoştea rolul activ pe care-l jucase. 

Baronul citi acest memoriu, apoi i-l dădu lui Olivier. 

Olivier exclamă: 

— Acum nu mai am vreo umbră de îndoială. Acest tânăr, care 
s-a luptat în această dimineaţă cu Raymond şi care aproape că l- 
a omorât, este unul dintre aceşti doi mizerabili. 

— Pe legea mea! este acela pe care domnişoara de Guérigny 
îl numeşte văru/ meu... 

Raymond, adevăratul Raymond, rănit fiind, nu avea cum să 

audă primele cuvinte ale adevărului. Astfel, cei doi tineri se 
sfătuiră în legătură cu plecarea pe care urma să o facă unul 
dintre ei, şi domnul de Saunières spuse: 

— Mă voi ocupa de tot. Aveţi grijă de prietenul 
dumneavoastră... Voi fi înapoi într-o zi... 


Capitolul XLI 

După cum anunţase cu o seară înainte, maiorul plecă în zorii 
zilei să se stabilească în restaurantul lui Gillet, restauratorul 
porţii Maillot, şi solicită o cameră. 

Acolo, ascuns în spatele unui oblon, el îi văzu trecând succesiv 
pe Raymond şi pe cei doi martori, apoi pe micul baron însoţit de 
cei doi ofiţeri din garnizoana de la Courbevoie. 

O jumătate de oră trecu, ceea ce-i păru maiorului un secol. 

Apoi, el auzi zgomotul unei trăsuri şi o recunoscu pe aceea a 
micului baron. Atunci răsuflă uşurat. 

O trăsură care transporta un bărbat rănit n-ar fi mers atât de 
încet. 

Trăsura se opri în faţa porţii şi micul baron sări sprinten pe 
pământ. 

Maiorul, stând nemişcat în spatele oblonului, îl văzu dând 
mâna cu cei doi ofiţeri. 

Apoi, trăsura se îndepărtă şi micul baron intră în restaurant. 

Maiorul alergă în întâmpinarea sa. 

— Ei bine? spuse el. 

— El nu este mort... Sunt un neîndemânatic! 

— Dar este rănit? 

— Da. Numai medicul poate spune dacă se va pune pe 
picioare în trei săptămâni. 

— Drace! murmură maiorul, iată ce înseamnă să ai ghinion... 
Nu are importanţă! Să luăm micul dejun... Vom reflecta... 

Cei doi scelerati se instalară în camera în care maiorul 
aşteptase cu atâta anxietate rezultatul duelului şi începură să 
mănânce micul dejun. | 

— Acum, hai să vorbim, spuse maiorul. In această seară te vei 
duce la verişoara ta. 

— Da. 

— Şi ea îţi va înmâna portofelul tău? 

— Probabil. 

— Ascultă-mă bine. Raymond nu va fi acolo. 

— Oh! De asta, sunt sigur. 

— Şi este aproape sigur că prietenul său, Olivier, va rămâne 
alături de el. 

— Bun! După aceea? 

— Nu te vei întâlni decât cu baronul, care nu te cunoaşte şi 
chiar dacă în această seară se va afla deja că Raymond s-a 
duelat... 

— Ei bine? 

— Nimeni nu va presupune că s-a duelat cu tine. Totuşi, 
mâine, poimâine, adevărul ar putea ieşi la iveală... 

— Şi atunci? 

— Atunci, dragul meu, cred că vom fi bănuiţi... 

— Ce propuneţi? 

— Trebuie să fugim cât mai repede, atât cât nu este prea 
târziu. 

— Fie. 

— Astăzi mă voi plimba într-o diligentä. Nu vom folosi calea 
ferată pentru a ne salva. Cu acest diavol de telegraf electric, te 
vor aresta la prima staţie. 

— Este corect. 

— Deci, eu voi închiria o diligenţă şi te voi aştepta în această 
seară, la Bondy. 

— Şi eu, cum voi ajunge acolo? 

— Ai un cal cu şa? 

— Da, cu siguranţă. 

— Ei bine! După ce vei ieşi din casa verişoarei tale, atunci 
când vei fi în posesia pretiosului portofel, te vei salva şi vei veni 
să mi te alături cu viteză maximă. 

— Ideea este bună. 

— În două zile vom fi la frontieră. 

— Si, unde vom merge? 

— In Germania. Vom cumpăra acolo un principat oarecare şi 
te voi face prim ministru. 

— Ce faimos! spuse micul baron. Numai că... 

— Ce obiecţii ai? 

— Aş vrea să o iau şi pe Titine. 

— Acea micuță de la De/assements+%%? 

— Da... l-am promis să-i fac un viitor, în cazul în care voi 
deveni bogat. 

— Pfff! spuse maiorul, dacă această fată îţi place, ia-o cu tine; 
nu, mai bine o iau cu mine. 

— Ah! 

— Pe legea mea!... Doar nu vrei să îţi stea în cale, cred. 

— Nu, desigur. 

— Ei bine! Lasă-mă pe mine să mă ocup de acest amănunt... 
— Cum doriţi. 


Cei doi ticăloşi luară micul dejun şi ieşiră pe la ora nouă. 
Maiorul reveni la Paris, micul baron plecă la Neuilly. 


Capitolul XLII 

Jeanne dormea încă şi nu bănuia că acela pe care-l credea fiul 
ei se luptase într-un duel în acea dimineaţă. 

După atentionarea plină de prudenţă a maiorului, micul baron 
îşi petrecu ziua la Neuilly. Evită astfel o posibilă întâlnire cu 
domnul Olivier în eventuala companie a domnului de Saunières. 

La ora cinci, el îşi făcu toaleta cu minutiozitate, trimise după o 
birjă şi porni spre strada Babylone, unde era aşteptat la cină. 

Blanche îl prezentă mamei sale. 

— Vom lua cina numai noi doi, îi spuse ea. Dar, în seara 
aceasta, vom avea câţiva musafiri, inclusiv pe baronul de 
Saunières, vărul meu. 

Micul baron avea deprinderile unui om din lumea bună; el 
putea să afişeze o ţinută distinsă. El jucă rolul bărbatului iubitor 
care ar abandona din toată inima cele trei milioane pe care urma 
să le primească numai ca să obţină dragostea verișoarei sale. 

Dar Blanche avea faţă de el o atitudine rezervată. 

După cină, cum îl anunţase deja, Blanche primi în vizită mai 
multe persoane. 

Atunci, ea îl luă pe tânăr de braţ şi îl conduse în dormitorul ei. 

— În curând, spuse ea, voi fi ocupată cu oaspeţii noştri. Să 
profităm de ultimele noastre clipe de libertate. 

Ea îi făcu semn să se aşeze şi continuă: 

— Vere, ducele - unchiul meu, tată/ dumneavoastră, mi-a 
lăsat trei milioane nouă sute de mii de franci... 

— Domnişoară... 

— Această avere este a dumneavoastră, continuă Blanche cu 
demnitate, şi este corect să v-o restitui. 

— Dar, domnişoară... murmură micul baron, care luă un aer 
de înaltă demnitate şi sacrificiu de sine. 

Blanche deschise un mic sertar din lemn de trandafir şi luă un 
portofel voluminos, acelaşi pe care i-l dăduse notarul, domnul 
Defodon. 

— lată cele trei milioane, spuse ea. Ele sunt în titluri de 
valoare la purtător şi vă rog să le verificați... 

— Ah! domnişoară... spuse micul baron care făcu gestul de a 
refuza acel portofel. 

Dar Blanche îl obligă să accepte, spunând: 

— Mă voi căsători în curând şi vreau să am puterea de a-mi 
ridica privirea în fața soțului meu. 

Micul baron găsi nimerit să-şi şteargă o lacrimă absentă. 

— Dumnezeule! murmură el încet, regret acest gest! 

Blanche se prefăcu că nu-l aude. 

— Acum, spuse ea, veniţi, să ne întoarcem în salon... 

Micul baron luă aerul unui om care ar face o concesie supremă 
şi puse portofelul în buzunar. 

Apoi, fără să-şi dea seama, el aruncă în dreapta şi în stânga o 
privire pe furiş, ca şi cum ar fi căutat o cale de ieşire pentru a 
scăpa cât mai repede. El emise această reflecţie. 

„Voi fi spânzurat dacă într-o oră voi mai fi aici!...” 

În timp ce încercau să iasă din dormitor, un bărbat apăru în 
uşă. Blanche tresări şi inima începu să-i bată cu putere. Acest 
bărbat era Raoul; Raoul care, credea ea, fără îndoială că era 
însoţit de Olivier şi Raymond. 


Capitolul XLIII 

— Ah! dragul meu văr, spuse ea, permiteţi-mi să vă prezint 
acel domn despre care v-am povestit ieri. 

Raoul şi micul baron se salutară. 

— Domnule, spuse baronul de Saunières cu o curtoazie 
desăvârşită, aş fi fericit să vorbesc cu dumneavoastră câteva 
clipe. Îmi permiteti, draga mea Blanche? 

— Dar, fără îndoială. Vă aştept în salon. La revedere.!... 

Şi Blanche îl lăsă pe micul baron într-un tête-à-tête cu vărul 
său, în dormitor. 

Atunci, domnul de Saunières îl luă de braţ pe falsul Raymond. 

— Domnule, spuse el, verişoara mea v-a oferit un portofel. 

— Într-adevăr, domnule, răspunse micul baron puţin şocat. 

— Acest portofel conţine titluri de valoare care valorează mai 
mult de trei milioane? 

— Da, domnule... Aceasta este... averea mea. 

Raoul se uită la el din cap până în picioare. 

— Sunteţi sigur? spuse el. 

Micul baron îşi reveni. 

— Asa cred! spuse el. 

— Scuzaţi-mă, domnule, vă voi pune la curent cu situaţia în 
câteva cuvinte... 

— Dar, domnule... 

— Ascultati, deci!... Nu vă numiţi Raymond... 

— Cum? 

— Nu sunteţi fiu/ ducelui de B... Hei! Ştiţi bine acest lucru, din 
moment ce în această dimineaţă aţi încercat să-l omorâţi pe cel 
care are dreptul de a-şi revendica acest titlu. 

Micul baron devenise palid. 

— Numele dumneavoastră este Auguste Bridou; sunteţi fiul 
unui tâmplar din strada Montmorency... 

— Domnule, mă insultati! 

— Ssst! Vorbiti mai încet. Îmi veţi da acest portofel imediat 
sau voi pune să fiţi arestat... 

Micul baron vru să iasă din strângerea de braţ a lui Raoul, dar 
Raoul avea o mână de fier. 

— Repede! spuse el, portofelul? Şi plecaţi! 

Raoul prinsese cu putere braţul micului baron. 

Micul baron înţelese că, dacă n-ar fi vrut să doarmă la 
Conciergerie“!, trebuia să-i dea portofelul. El îl dădu. 

Atunci, domnul de Saunières îi spuse: 

— Prindeţi-mă de braţ, ne vom întoarce în salon şi vă veţi 
putea retrage în linişte. 


* 
x x 

Două minute mai târziu, baronul se apropie de verişoara sa şi 
îi spuse: 

— Acela pe care-l iubiţi, nu va veni în seara asta. 

— Dumnezeule! spuse ea devenind palidă. 

— Dar vă asigur, el va veni să câştige, după un mic accident 
ce i s-a întâmplat în această dimineaţă, un titlu de duce şi o 
avere de vreo patru milioane. Ssst! Vă voi explica mai târziu. 


Capitolul XLIV 

În acest timp, domnul maior Samuel, ofiţer prusac în rezervă, 
aşa cum era scris în cartea sa de vizită, se plimba încoace şi 
încolo, la ora zece seara, în faţa uşii unicului han din Bondy. 


41 Conciergerie - fostă închisoare a Parisului. 

Noaptea era întunecată şi tăcută. O diligență se afla în faţa 
uşii, şi postilionul nu aştepta decât un ordin pentru a înhăma caii. 

— Cele trei milioane merită această aşteptare, murmură 
maiorul cu nerăbdare, în timp ce scutura scrumul trabucului său. 

Dintr-o dată galopul îndepărtat al unui cal se auzi pe drumul 
pietruit ce trecea prin pădure. 

— lată-l! spuse maiorul. 

Şi se întoarse în han, unde o tânără femeie aparţinând lumii 
interlope din Paris, se încălzea lângă foc, îmbrăcată într-o mantie 
de călătorie. 

— Vino, copila mea! spuse maiorul. 

El o luă de braţ şi o ajută să urce în trăsură. 

Apoi, el se aşeză lângă ea, strigând postilionului: 

— Repede! Caii! 

In timp ce postilionul înhăma caii, zgomotul galopului se 
apropia din ce în ce mai mult şi, curând, un călăreț se opri la 
portiera berlinei de călătorie. Şi, adresându-se tinerei femei 
surprinse: 

— Nu vă numiţi Augustine? spuse el. 

— Da, domnule, răspunse ea surprinsă. 

— Bărbatul care stă lângă dumneavoastră este maiorul 
Samuel? 

— Ce vreţi de la mine? întrebă brusc maiorul. 

— Domnule, răspunse călăreţul cu răceală, eu sunt un ofiţer şi 
am un mandat de aducere pe numele unui domn Walter, un 
condamnat austriac, cu care semänati perfect. 

— Sunt pierdut! murmură maiorul... 

EPILOG 


O lună după evenimentele pe care vi le-am descris mai sus, 
un lung alai strălucitor de echipaje frumos împodobite se afla în 
jurul bisericii Saint-Tomas-d'Aquin. 

Se sărbătoreau două nunţi în acea parohie aristocratică. 

Prima era aceea a baronului Raoul de Saunières cu acea 
văduvă săracă, fără avere, doamna de Bertaut, al cărei prim soţ 
avusese o moarte glorioasă sub zidurile de la Sevastopol. 

Al doilea mariaj era cel al domnişoarei Blanche de Guérigny, 
care se căsătorea cu vărul său, domnul duce Raymond de B..., 
căruia un decret imperial îi acordase dreptul să poarte numele şi 
titlul tatălui său. 

Când procesiunea părăsi biserica, se putea vedea mergând în 
spatele cuplului tânăr, o femeie încă frumoasă, în ciuda faptului 
că era oarbă şi care plângea cu lacrimi fierbinţi. 

Era Jeanne-oarba, pe care loialul şi bunul Olivier de 
Kermarieuc o conducea cu mult respect, ţinând-o de mână. 


Sfârşit 

ÎN NR Bei aeaa k 


COLE po on is 


„8 aia e 


Maison Dorée, cu cafeneaua Tortoni în stânga şi cafeneaua Riche în 
dreapta. Aproximativ anul 1900. 

